
转讜住驻讜转





	诪讚诇讗 拽讗 讘专讬讬谉 讛谞讬 讗讘专 诪谉 讛讞讬 谞讬谞讛讜. 诪谉 讛转讜专讛 诇讗 讛讜讬 讗讘专 诪谉 讛讞讬 讻讬讜谉 砖诪讞讜讘专讬诐 讛诐 诪注讟 讛诐 谞讬转专讬谉 讘砖讞讬讟讛 讻讗讘专讬诐 讛诪讚讜诇讚诇讬诐 讜讗讬谉 讘讛诐 讗诇讗 诪爪讜转 驻专讜砖 讘诇讘讚 讻讚讗诪专 讘驻专拽 讘讛诪讛 讛诪拽砖讛 (诇注讬诇 讚祝 注讚.): 诪砖讜诐 讗诇 转讟讜砖. 住讘专 讻专讘 讗砖讬 讚讗诪专 讘驻''拽 (诇注讬诇 讚祝 讬讞:) 讚讛讬讻讗 讚讚注转讬讛 诇讞讝讜专 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 讗''谞 讻讻''注 讜讗转 诇讗 转讬讻讜诇 讘诪拽讜诪讜 拽讗诪专: 专讬砖讗 讘讻讬讘砖讗. 讬砖 砖谞讜转谞讬诐 转专谞讙讜诇转 讘诪讬诐 讗讞专 砖讞讬讟讛 讜讟讜诪谞讬谉 讗讜转讛 讘专诪抓 诇讛住讬专 讛谞讜爪讛 讗注''讙 讚讘专讬砖讗 讘讻讬讘砖讗 诇讗 砖专讬 讗诇讗 讛讬讻讗 讚讗讜转讘讬讛 讗谞讞讬专讬讛 讛讬讬谞讜 诪砖讜诐 讚讬砖 讘专讗砖 注爪诪讜转 讛专讘讛 讜讚讘专讬诐 讛诪注讻讘讬诐 讗转 讛讚诐 诪诇爪讗转 讗讘诇 讘转专谞讙讜诇转 讛讗砖 诪讬砖讗讘 砖讗讬讘 讚诪讗 讜讘讛''讙 讻转讜讘 讛讗讬 诪讗谉 讚诪讟讜讬 专讬砖讗 爪专讬讱 诇讗转谞讜讞讬 诇讘讬转 讛砖讞讬讟讛 诪转转讗讬 讻讬 讛讬讻讬 讚谞讬讚讜讘 讚诪讗 讜讗讬 讗讬砖转诇讬 讜讛驻讻讬讛 诪讜拽专讗 讛讜讗 讚讗住讜专 讘讗讻讬诇讛 讜专讬砖讗 讙讜驻讛 砖专讬 诪砖诪注 讚诇讗 讗住讜专 讗诇讗 诪砖讜诐 拽专讜诐 砖诇 诪讜讞 砖讬砖 讘讜 讚诐 讜诇讻讱 讙诐 讛诪讜讞 讗住讜专 砖诪转讘砖诇 讘讚诐 讛拽专讜诐 讗讘诇 转专谞讙讜诇转 讚诇讬讻讗 诇诪讬诪专 讛讻讬 砖专讬讗 讜谞专讗讛 讚讙诐 讞讜讟讬谉 砖讘诇讞讬 讗住讜专讬谉 讗诐 诇讗 讞转讻谉 诪转讞诇讛 砖讙诐 讛诐 讗住讜专讬谉 诪砖讜诐 讚诐 讻讚讗诪专 诇拽诪谉 (讚祝 拽诇讙.): 砖谞讬 讙讬讚讬诐 讛诐. 讻讗谉 驻讬' 讘拽讜谞讟专住 讚拽专讬 诇讬讛 驻谞讬诪讬 诪砖讜诐 讚诪讜讘诇注 讛专讘讛 注讚 住诪讜讱 诇注爪诐 讜讞讬爪讜谉 诪砖讜诐 讚住诪讜讱 诇讘砖专 讜讗讬谞讜 诪讜讘诇注 讻诇 讻讱 讜讘专讬砖 驻讬专拽讬谉 驻讬专砖 讘注谞讬谉 讗讞专: 谞讗诪谞讬谉 注诇讬讜 讜注诇 讛讞诇讘. 讘住转诐 讞诇讘 讗讬讬专讬 讚讞诇讘讜 砖诇 讙讬讚 砖专讬 专' 讬讛讜讚讛 诇讙诪专讬 讜诇讗 砖讬讬讱 诇诪讬诪专 讘讬讛 谞讗诪谞讜转 讻讚驻讬专砖转讬 讜注讜讚 讚讗讬 讘讞诇讘 讚讙讬讚 讗讬讬专讬 讛讜讛 诇讬讛 诇讗拽砖讜讬讬 诪诪转谞讬' 诇砖诪讜讗诇 讚砖专讬 诇讚讘专讬 讛讻诇 讜讛讻讗 讗住专 诇讚''讛 讜诇砖谞讜讬讬 讚诪讜转专 讚拽讗诪专 砖诪讜讗诇 诪谉 讛转讜专讛 拽讗诪专 讻讚诪砖谞讬 诇注讬诇 讗讘专讬讬转讗 讜注讜讚 讚讛讜诇''诇 注诇讬讜 讜注诇 讞诇讘讜 讗讬 讗讞诇讘讜 讚讙讬讚 拽讗讬 讗诇讗 讘住转诐 讞诇讘 讗讬讬专讬 讜驻诇讬讙讬 讚专讘讬 诪讗讬专 住讘专 讚讗讬谉 谞讗诪谞讬谉 讘讙讬讚 讛谞砖讛 讚爪专讬讱 讞讟讬讟讛 讜讗讬讻讗 讟讬专讞讗 讜讘讞诇讘 谞诪讬 讗注''讙 讚诇讬讻讗 讟讬专讞讗 讻讜诇讬 讛讗讬 讻诪讜 讘讙讬讚 讛讞诪讬专讜 注诇讬讛 砖诇讗 诇讛讗诪讬谞讜 讻讬讜谉 讚讞诪讬专 讗讬住讜专讬讛 讜讗讬讻讗 讘讬讛 谞诪讬 讟讬专讞讗 诇讻讱 讗讬谉 谞讗诪谞讬谉 讜诇专讘讬 讬讛讜讚讛 谞讗诪谞讬谉 讘讙讬讚 诪砖讜诐 讚诇讗 讘注讬 讗诇讗 讙诪讬诪讛 讜讘讞诇讘 谞诪讬 讗注''讙 讚讗讬讻讗 讘讬讛 讟讬专讞讗 讟驻讬 诪讘讙讬讚 诇专讘讬 讬讛讜讚讛 诪讻诇 诪拽讜诐 诇讬转 讘讬讛 讟讬专讞讗 讻诪讜 讘讙讬讚 诇专讘讬 诪讗讬专: 讞讝专讜 诇讜诪专 谞讗诪谞讬谉. 讗讙讬讚 拽讗讬 讜诇讗 讗讞诇讘: 讞诇讘 诪讗谉 讚讻专 砖诪讬讛. 诇注讬诇 (讚祝 驻讟:) 讚拽讗诪专 专讘讬 讬讛讜讚讛 讗讬谞讜 谞讜讛讙 讘砖诇讬诇 讜讞诇讘讜 诪讜转专 诇讗 驻专讬讱 讛讻讬 诪砖讜诐 讚讞诇讘讜 诪讜转专 诪讬诇转讗 讘讗驻讬 谞驻砖讬讛 讛讬讗 讻讚诪驻专砖 砖诪讜讗诇 (诇注讬诇 爪讘:) 讗讘诇 讛讻讗 讞讚讗 诪讬诇转讗 讛讬讗 讜谞讗诪谞讬谉 注诇讬讜 讜注诇 讛讞诇讘 讚谞讗诪谞讬谉 拽讗讬 讗转专讜讬讬讛讜 讜诪砖诪注 讚讘转专讜讬讬讛讜 拽讗转讬 诇驻诇讜讙讬 注诇讬讛 讚专讘讬 诪讗讬专:





专讘讬谞讜 讙专砖讜诐

讜讗讬讚讱 讛讗讬 讚诇讗 拽讗 诪住专讞谉. 讻诇讜诪专 讛讗讬 讚讗住专 住讘专 讛讗讬 讚诇讗 拽讗 诪住专讞谉 讻讜':



讜讗讬讚讱 讛讗讬 讚诇讗 拽讗 讘专讬讬谉:



诪砖讜诐 讗诇 转讟讜砖 转讜专转 讗诪讱. 讻诇讜诪专 爪讜讜讬 讞讻诪讬诐 讚讛讗 讞讝讬谞谉 讚诪讞诇讜拽转 讞讻诪讬诐 讛讬讗 讚讞讚 讗住专:



砖专讬讬谉 讘诇讗 拽诇讬驻讛. 诪砖讜诐 讚诪讗:



讗讜诪爪讗 讘讬注讬 讜诪讝专拽讬 讻讜' 讗讜诪爪讗 讚讗住诪讬拽. 砖诪讻讬谉 讗转 讛讘讛诪讛 讘讞讬讬讛 讜谞爪专专 讛讚诐 讘讗讜转讜 诪拽讜诐:



诪讬砖讘 砖讬讬讘讬 诇讬讛. 讻诇讜诪专 讛讙讞诇讬诐 砖讜讗讘讬诐 讛讚诐 诪诪谞讜:



讜讻谉 讘讬注讬. 讘讬爪讬诐 砖诇 讘讛诪讛 讚讗讬转 讘讛讜 砖讜专讬讬拽讬 住讜诪拽讬:



讜讻谉 诪讝专拽讬 讙讬讚讬诐 讙讚讜诇讬诐 砖讘爪讜讗专 砖讛谉 诪诇讗讬谉 讚诐:



专讬砖讗 讘讻讬讘砖讗. 讻诇讜诪专 讻砖专讜爪讬谉 诇讙专讚 砖注专 诪专讗砖 砖诇 讘讛诪讛 讟讜诪谞讬谉 讗讜转讜 讘专诪抓 砖讬讛讗 讛砖注专 专讱 诇讙专讚 讜讻砖讟讜诪谞讬谉 讗讜转讜 讗讜转讘讬讛 讗讘讬转 讛砖讞讬讟讛 讜讻讜' 讜讗讬讻讗 讚讗诪专 讻砖爪讜诇讬谉 讗讜转讜 讘转谞讜专 砖诇诐 讗讜转讘讬讛 讗讘讬转 讛砖讞讬讟讛 讜讻讜':



诪拽讜讛 拽讜讜 讜讗住讬专. 讻诇讜诪专 讛讚诐 拽讜讜讬 讘诪拽讜诐 讗讞讚 讜讗讬谉 讬讜爪讗 讞讜抓 讜讗住讬专:



讗讬 讚抓 讘讬讛 诪讬讚讬. 讻诇讜诪专 砖诇讗 讬住转诐 讛谞拽讘:



讛讬讻讗 讚驻专注讬 讟讘讞讬. 讻诇讜诪专 诪拽讜诐 砖诪转讞讬诇讬谉 讛砖讜驻讬 诇讞转讜讱 讻砖诪谞拽专讬谉 讗讜转讜:



讗诪专 专讘 讻讛谞讗 讗拽诇讜讚讬 诪讬拽诇讚. 讻诇讜诪专 拽谞讜拽谞讜转 讛谉 砖诪驻爪诇讬谉 住诪讜讱 诇讘砖专:



讻讗谉 诇注讘专讜. 讻诇讜诪专 诪谉 讛讟讘讞讜转 注讚 砖讬诪爪讗 讻讝讬转:



讻砖注讜专讛 讘诪拽讜诐 讗讞讚. 讻诇讜诪专 讗驻讬' 讻砖注讜专讛 讘诪拽讜诐 讗讞讚 诪诇拽讬谉 讗讜转讜 讻讝讬转 讗驻讬' 讘砖诇砖 诪拽讜诪讜转:



讗讻砖讜专 讚专讬. 诪注讬拽专讗 住讘专讜讛 讻专"诪 讚诪讞诪讬专 讚讗诪专 爪专讬讱 砖讬讟讜诇 讗转 讻讜诇讜 讜诇驻讬讻讱 讗讬谉 谞讗诪谞讬谉 讚诪讞诪专讬谉 [讘讛讜] 讜诇讘住讜祝 住讘专讜讛 讻专' 讬讛讜讚讛 讚讗诪专 讚讬拽讬讬诐 讘讜 诪爪讜转 [谞讟讬诇讛] 讜讗"爪 诇讞讟讟 讗讞专讬讜 讜诇驻讬讻讱 诪拽讬诇讬谞谉 讘讛讜 讜谞讗诪谞讬谉:



诪注讬拽专讗 住讘专讜讛 讻专' 讬讛讜讚讛. 讻诇讜诪专 诪注讬拽专讗 谞讗诪谞讬谉 讚住讘讬专讗 诇谉 讻专' 讬讛讜讚讛 讚诪讬拽诇 诇驻讬讻讱 诪讛讬诪谞讬谞谉 诇讛讜 讜诇讘住讜祝 住讘专讜讛 讻专"诪 讚诪讞诪讬专 讻诪讛 讛讜讜 讚讻讬专讬 诇讬讛 诇讚专' 讬讛讜讚讛 讚诪讬拽诇 诇讗 讛讜讜 诪讛讬诪谞讬 讚诪拽讬诇讬 讗讬谞砖讬 讘讙讬讚 讛谞砖讛 讜讛砖转讗 讚讗谞砖讬讜讛 诇专' 讬讛讜讚讛 诪讞诪讬专讬 讗讬谞砖讬 讻专"诪 讜诪讛讬诪谞讬:



诪驻谞讬 砖诪拽讜诪讜 谞讬讻专 讻讜':



讗)讚讘专讬 专讘讬谞讜 讘讝讛 诪砖讜诇诇讬 讛讘谞讛 讚讛讬讻谉 诪爪讬谞讜 讞讬诇讜拽 讘讚讬谉 讝讛 讘讬谉 诪注讬拽专讗 讜讘讬谉 诇讘住讜祝 讜讗讜诇讬 讚讙讬专住讗 讗讞专转 讛讬讛 诇讜 诇专讘讬谞讜 讘讻讗谉. 诪注讬拽专讗 住讘专讬谞谉. 讻诇讜诪专 讚诇讗 讞讬讬砖讬谞谉 砖诪讗 诪讝讘讬谉 诇讬讛 诇讬砖专讗诇 讘诪拽讜诪讜 讚讙讬讚 讛谞砖讛 谞讬讻专 讜诇讘住讜祝 住讘专讬谞谉 讚讻讬讜谉 讚诪拽讜诪讜 谞讬讻专 诪讬讞讝讬 讻讙讜谞讘 讚注转讜 砖诇 注讜讘讚 讻讜讻讘讬诐 讚讙讬讚 注抓 讘注诇诪讗 讛讜讗:



讗讬诇讬诪讗 讘诪拽讜诐 砖讗讬谉 诪讻专讬讝讬谉 讻讜'. 讻诇讜诪专 砖讗讬谉 专讙讬诇讬谉 讘讗讜转讜 诪拽讜诐 诇讛讻专讬讝 讻砖讬砖 讟专驻讛 诇讬砖专讗诇 谞驻诇 讘讬砖专讗 诇讘谞讬 讞讬诇讗 讻讚讞讝讬谞谉 诇拽诪谉 讗驻讬' 讞转讜讻讛 谞诪讬 讚讗讬谉 谞讬讻专 讙讬讚 讛谞砖讛 讘讬专讱 诇讬砖讚专 诇讬讛 讚讘诪拽讜诐 砖讗讬谉 专讙讬诇讬谉 诇讛讻专讬讝 讗讬谉 拽讜谞讬谉 讘砖专 注诇 讛讻诇 诪注讜讘讚 讻讜讻讘讬诐. 讗诇讗 讘诪拽讜诐 砖诪讻专讬讝讬谉 讻诇讜诪专 讘诪拽讜诐 砖专讙讬诇讬谉 诇讛讻专讬讝 讻砖讬砖 讟专驻讛 诇讬砖专讗诇:





专诪讘"谉

驻讬' 讗讜诪爪讗 讚讗住诪讬拽. 讞转讬讻讛 砖讛讗讚讬诪讛 砖谞爪专专 讘讛 讚诐 诪讞诪转 讛诪讻讛 讜讗讜转讜 讚诐 诪讜讘诇注 讜讗讬谞讜 讬讜爪讗 讗诇讗 注"讬 讞讬转讜讱 讜诪诇讬讞讛 讚讜诪讬讗 讚讞讜讟讬 砖讛讚诐 讻谞讜住 讘讛谉. 讜讻谉 驻讬' 专讜讘 讛诪驻专砖讬诐. 
讗讘诇 讘讛"讙 诪爪讗转讬 讗讜诪爪讗 诪讟诪砖讬讛 讘讞诇讗 讜讗住讜拽讬 诪讞诇讬讛 诇讗诇转专 砖专讬 讜砖讛讜讬讬讛 注讚 讚住诪拽 讛讜讗 讜讞诇讬讬' 讗住讜专 讚讻讬讜谉 讚住诪拽 驻专讬砖 诇讬讛 讚诐 诇讗讘专讗讬 诪讗讬 转拽谞转讬讛 转诇讬讬讛 讘砖驻讜讚讗 砖专讬 诪讬讚讘 讚讬讬讘 讞转讻讬讛 讜诪诇讞讬讛 讗驻讬' 诇拽讚专' 砖"讚 讗讜转讘' 讗讙讜诪专讬 驻诇讬讙讬 讘讬讛 讜讻讜'.
讜转诪讜讛 讛讜讗 讗诐 讞诇讟讜 讘讞诇讗 讜讗住诪讬拽 诇诪讛 诇讗 谞讗住专 诇注讜诇诐 讚拽讗诪专转 讚驻专讬砖 诇讬讛 讚诐 诇讗讬讘专讗讬 讜讘诇注讜 讗讬讛讜 讜讗驻砖专 砖讗讬谉 讛讞讜诪抓 诪讘砖诇 讘讜 讚诐 诇注讜诇诐 讜讛讗讬 讚讗住诪讬拽 诪砖讜诐 讚诇讗 驻诇讟 讻诇 讚诪讬讛 讜诇讗 讗爪诪讬转 诇讙诪专讬 讘讙讜讬讛 讗诇讗 谞爪专专 讛讚诐 讜诇讗 讬爪讗 讻讜诇讜 诇讞讜抓 讜讻讬讜谉 砖谞爪专专 讛讚诐 讗讬谉 讬讜爪讗 讘诪诇讬讞讛 诇讞讜讚讛 讜诪讬讛讜 讘讞讬转讜讱 讜诪诇讬讞讛 砖专讬 砖诇讗 谞转讘砖诇 讘讜 讚诪讜 诪讘讞讜抓 讜诇讗 讘砖讞诇讟讜 讘讞讜诪抓 专讜转讞 讗诇讗 讘讞讜诪抓 爪讜谞谉 砖专讛 讗讜转讜 讜讗注"驻 砖讗诪专讜 讻讘讜砖 讛专讬 讛讜讗 讻诪讘讜砖诇 讘讻讘讜砖 砖讻讘砖讜 讘转讘诇讬谉 讜讞讜诪抓 讛讜讗 讜讗讬谞讜 诪拽讘诇 注诇 讛诇讘. 



讗爪讚讚讬谉 诪拽驻讗 拽驻讬. 讻转讜讘 砖诐 讘讛诇讻讜转 讛讗讬 诪讗谉 讚诪讟讜讬 专讬砖讗 爪专讬讱 诇讗转谞讜讞讬 讘讬转 讛砖讞讬讟讛 诪诇转讞转 讻讬 讛讬讻讬 讚谞讬讚讜讘 讚诪讗 讜讛讬讻讬 讚讗讬砖转诇讬 讜讛驻讻讬讛 诪讜拽专讗 讛讜讗 讚讗住讜专 讘讗讻讬诇讛 专讬砖讗 讙讜驻讬讛 砖专讬. 讜诪砖诪注 讚讛"诪 讘爪诇讬 讗讘诇 诇拽讚专讛 讗讬 诇讗 讗驻讬拽 拽专讜诪讬' 讗讜住专 讘砖砖讬诐 讚讗讬 讗驻砖专 讚诇讗 驻诇讬讟 讗注"讙 讚诪谞讞 讘讻讬住转讬讛 讜爪专讬讱 诇砖注讜专讬 讘住' 讘讻讜诇讬 诪讜讞讗.





专砖讘"讗

讗诪专 诪专 讘专 专讘 讗砖讬 讛谞讬 讘讬注讬 讚讙讚讬讗 注讚 转诇转讬谉 讬讜诪讬谉 砖专讜 讘诇讗 拽诇讬驻讛 诪讻讗谉 讜讗讬诇讱 讗讬 讗讝专注谉 讗住讜专讬谉 讜讗讬 诇讗 讗讝专注谉 砖专讬讬谉 诪谞讗 讬讚注讬谞谉 讗讬转 讘讛讜 砖讜专讬讬拽讬 住讜诪拽讬 讗住讬专谉 诇讬转 讘讛讜 砖讜专讬讬拽讬 住讜诪拽讬 砖专讬讬谉. 讻诇讜诪专 讻诇 讝诪谉 砖讬砖 讘讛谉 讞讜讟讬谉 讗讚讜诪讬谉 诪谉 讛讬讚讜注 砖讛讝专讬注讜 讜讗住讜专讬谉 讘诇讗 拽诇讬驻讛 讜诪砖讜诐 讚诐, 讜讻讚讗诪专 诇注讬诇 讚讘讬注讬 讜讚诪讝专讬拽讬 诪砖讜诐 讚诪讗, 讜谞专讗讛 讚讚讜拽讗 诇讘转专 转诇转讬谉 讬讜诪讬谉 讛讬讗 讚讗住讬专谉 讘诇讗 拽诇讬驻讛 讻讬 讗讬转 讘讛讜 砖讜专讬讬拽讬 住讜诪拽讬 讗讘诇 讘讙讜 转诇转讬谉 讗祝 注诇 讙讘 讚讗讬转 讘讛讜 砖讜专讬讬拽讬 住讜诪拽讬 [砖专讬讬谉] 讚诇讗讜 讚诐 讛讜讗 讗诇讗 转讜诇讚讜转 讛讞讜讟讬诐 讜诇讬讞转谉 砖讛讬讗 讗讚讜诪讛, 讚讗讬 诇讗 转讬诪讗 讛讻讬 诇讬讻讗 讛驻专砖 讘讬谉 拽讜讚诐 砖诇砖讬诐 诇讗讞专 砖诇砖讬诐, 讚讗讬 讗讬讻讗 砖讜专讬讬拽讬 住讜诪拽讬 讻讗谉 讜讻讗谉 讗住讜专讬谉 讘诇讗 拽诇讬驻讛 讜讗讬 诇讬讻讗 砖讜专讬讬拽讬 讻讗谉 讜讻讗谉 讗讬谉 爪专讬讻讬谉 拽诇讬驻讛, 讗诇讗 讜讚讗讬 谞专讗讛 讻诪讜 砖讗诪专谞讜, 讜讻谉 谞专讗讛 诇讬.
讜讛讬诇讻转讗 诪讬砖讘 砖讬讬讘讗 诇讬讛 讜讻讜' 讜讻谉 讘讬注讬 讜讻谉 诪讝专讬拽讬, 讜讗诐 转讗诪专 讜讗驻讬诇讜 诇诪讗谉 讚讗诪专 诪爪诪转 爪诪转讗 诇讬讛 讗诪讗讬 讗住讜专, 讜讛讗 讚诐 讛讗讬讘专讬诐 [讛讜讗] 讜讚诐 讛讗讬讘专讬诐 讚诇讗 驻专讬砖 砖专讬, 讻讚讗诪专讬谞谉 诇拽诪谉 (讞讜诇讬谉 拽讬讗, 讗) 讘讻讘讚讗 讚讞诇讟讬 诇讬讛 讘讞诇讘 讜讘砖专讗 讚诇讗 讗住诪讬拽 讚讗诪专 讘讻讬爪讚 爪讜诇讬谉 (驻住讞讬诐 注讚, 讘) 讛讜讗 讜讞诇讬讬讛 砖专讬 讜讻讚诪砖诪注 诪讻诇 讛谞讬 讚讗诪专讬谞谉 诇注讬诇, 讬砖 诇讜诪专 砖讗谞讬 讛讻讗 讚讚诐 讻谞讜住 讘转讜讱 讛讞讜讟讬谉 讛讜讗 讜讻诪讜 砖讛讜讗 讘注讬谉 讚诪讬 讜讻讚讻转讘讬谞谉 谞诪讬 诇注讬诇.



诪讝专讬拽讬. 驻讬专砖 专"讞 讝"诇 诪拽讜诐 讘讬转 讛砖讞讬讟讛, 讜讘讛讻砖专 讛讘砖专 诇讘注诇 讛注讟讜专 讝爪"诇 讜专讬讚讬谉, 讜讻转讘 讜讚讜拽讗 砖诇讗 谞拽讘谉 讘砖注转 砖讞讬讟讛, 讗讘诇 谞拽讘谉 讛专讬 讛讻谉 讻讘砖专, 讜拽砖讬讗 诇讬讛 讻讬讜谉 讚拽讬讬诪讗 诇谉 讻专' 讬讛讜讚讛 讚讗诪专 讘砖注转 砖讞讬讟讛 [讚讛讬讬谞讜] 讞诐 讜谞驻拽讬 [讜]砖诇讗 讘砖注转 砖讞讬讟讛 拽专讬专 讜诇讗 谞驻讬拽 讻讚讗讬转讗 讘专讬砖 讛砖讜讞讟 (讞讜诇讬谉 讻讞, 讘) 讛讻讗 诪讗讬 诪讛谞讬讗 诇讛讜 讞转讬讻转谉, 讜转讬专抓 (讜)[讚]讛谞讬 诪讬诇讬 谞拽讘 讗讘诇 讞转讜讱 诪讛谞讬, 讜诇讗 诪住转讘专讗 讻诇诇 讚诪讗讬 砖谞讗 谞拽讘 诪讗讬 砖谞讗 讞转讱, 讚讛讗 注讬拽专 讟注诪讗 诇讬转讬讛 讘谞拽讘 讗讜 讘讞转讱, 讗诇讗 讻讚讬 砖讬诪爪讗 讛讚诐 诪拽讜诐 驻转讜讞 诇讝讜讘 讚专讱 砖诐 讘砖注讛 砖讬转讞诪诐 讜讬讝讜讘 注诇 讬讚讬 讻讞 讛讗砖, 讜讻讬讜谉 砖讻谉 诪讛 诇讬 谞拽讘 诪讛 诇讬 讞转讱, 讚讛讗 讙讘讬 专讬砖讗 讗诪专讬谞谉 讗讬 讚抓 讘讬讛 诪讬讚讬 讚诪注讘(讚)[专] 诇讬讛 砖专讬 讜讗祝 注诇 讙讘 讚诇讬转 讘讬讛 讗诇讗 谞拽讘 讘注诇诪讗, 讗诇讗 讚注讬拽专 拽讜砖讬转讜 讗讬谞讛 讚讛讗 讚讗诪专讬谞谉 讛转诐 砖诇讗 讘砖注转 砖讞讬讟讛 拽专讬专 讚诐 讛讞讜讟讬谉 讜讚诐 讛讜专讬讚讬谉 (讜)[讚]诇讗 谞驻讬拽 诪讛讛讬讗 砖注转讗 诪谞驻砖讬讛 讚专讱 谞拽讬讘转 讛讜专讬讚讬谉, 讜讛讜讗 讛讚讬谉 讗讬诇讜 讞转讱 讗转 讛讜专讬讚讬谉 讻讜诇谉 诇砖谞讬诐 诇讗 谞驻讬拽 讚诐 讻讬讜谉 讚拽专讬专 讗诇讗 注讜诪讚 讘诪拽讜诪讜 讜谞拽专砖, 讜讻讬讜谉 讚谞拽专砖 讘诪拽讜诪讜 讗驻讬诇讜 讞讜转讱 讗转 讛讜专讬讚讬谉 诇讗 谞驻拽讗 讘讛讜 讚诐 讛讞讜讟讬谉 讜讗驻讬诇讜 注诇 讬讚讬 爪诇讬讬讛 讗诇讗 诪转讘砖诇 讘转讜讻谉 讜讗住讜专, 讚讚诐 砖驻讬专砖 讜讞讝专 诇诪拽讜诪讜 讛讜讗, 讗讬 谞诪讬 讚讚诐 讻谞讜住 讗住讜专 讜讗祝 注诇 讙讘 讚诇讗 驻专讬砖, 讗讘诇 讛讻讗 讚诪讛谞讬 讞转讬讻转谉 讛讬讬谞讜 讚讜专讬讚讬谉 讘注爪诪谉 砖注诇 讬讚讬 讞转讜讻谉 讚诪谉 讬讜爪讗 讚专讱 砖诐 讜讛讜讗 讛讚讬谉 诇讻诇 (砖注专) [砖讗专] 讛讞讜讟讬谉 讗诐 讞转讱 讻诇 讗讞讚 讜讗讞讚 讚诪讛谞讬 诇讛讜 讜谞驻讬拽 讚诪讬讬讛讜 讚专讱 讞转讜讻讬讬讛讜 讻讚讗诪专 专讘 讞住讚讗, 讗讘诇 讘讘讛诪讛 讛讜讗讬诇 讜诪谞转讞讛 讗讘专 讗讘专 诇讗 爪专讬讱.
讗诇讗 讗讬 拽砖讬讗 诇讬 讛讗 拽砖讬讗 诇讬 诪讚拽讗诪专 讛讻讗 讞转讻讬谞讛讜 讜诪诇讞讬谞讛讜 讗驻讬讜 诇拽讚专讛 砖驻讬专 讚诪讬, 讗诇诪讗 讘讜专讬讚讬谉 注爪诪谉 砖诇讗 谞讞转讻讜 讻诇诇 讗讬讬专讬谞谉, 讜讘讻讬 讛讗 讛讜讗 讚讗诪专 专讘 讗讞讗 讚讗驻讬诇讜 讛讬讻讗 讚讗讜转讘讬谞讛讜 讗讙讜诪专讬 谞讜专讗 诪讬砖讘 砖讬讬讘讗 诇讬讛 讜砖专讬, 讜讗驻讬诇讜 专讘讬谞讗 诇讗 讗住专 讗诇讗 讛讬讻讗 讚讗讜转讘讬谞讛讜 讗讙讜诪专讬, 讗讘诇 讻讬 转诇讬讗 讘砖驻讜讚讗 诪砖专讗 砖专讬 诇讬讛 讜讗诪讗讬, 讜讛讗 拽讬讬诪讗 诇谉 讻专讘讬 讬讛讜讚讛 讚讗诪专 讗驻讬诇讜 诇爪诇讬 讗住讬专讬 讗诇讗 讗诐 讻谉 讞转讻谉 转讞诇讛 讜讻讚讗诪专 (砖诐) 专讘 讞住讚讗 诇讗 诇讻诇 讗诪专 专讘讬 讬讛讜讚讛 讗诇讗 讘注讜祝 讛讜讗讬诇 讜爪讜诇讛讜 讻讜诇讜 讻讗讞转, 讜拽讬讬诪讗 诇讻谉 谞诪讬 讻专讘 讞住讚讗 讜讻讚讗住讬拽谞讗 讛转诐 讘专讬砖 讛砖讜讞讟, 讜砖诪讗 谞讗诪专 讚砖讗谞讬 讛转诐 讻砖讛讞讜讟讬谉 讘转讜讱 讛讘砖专 讗讬谉 专讜讘 讚诐 砖讘转讜讻谉 讬讻讜诇 诇讝讜讘 讜诇爪讗转 诪讛谉 砖讚驻谞讬 讛讘砖专 诪注讻讘讬谉 讗诇讗 讗诐 讻谉 讞转讻谉 讻讚讬 砖讬爪讗 讜讬讝讜讘 讛讚诐 讚专讱 讛讞转讱, 讗讘诇 讘讜专讬讚讬谉 讗讜 讞讜讟讬谉 讙讜驻谉 砖驻谞讬讛 注"驻 讛讗砖 讻讞 讛讗砖 砖讜诇讟 讘讛谉 讛讬讟讘 讜砖讜讗讘 讛讚诐 讬驻讛 讬驻讛 讻谞"诇 讜讻诪砖"诇.



专讬砖讗 讘讻讘砖讗 转诇讬讬讛 讘讘讬转 讛砖讞讬讟讛 诇转讞转 诪讬讚讘 讚讗讘 讚诪讗 讗爪讚讚讬谉 诪拽讜讬 拽讜讬 讚诪讗 讜讗住讬专讬 讗谞讞讬专讬 讗讬 讚抓 讘讬讛 诪讬讚讬 讚诪讬注讘(讚)[专] 诇讬讛 砖专讬 讜讗讬 诇讗 讗住讬专讬. 讜驻住拽 专讘讬谞讜 讗诇驻住讬 讝"诇 (讚)[讻]讛讗 诇讬砖谞讗 拽诪讗 讚讗驻讬诇讜 讗讜转讘讬讛 讗谞讞讬专讬 讘注讬讗 诪讬讚讬 讚诪注讘(讚)[专] 诇讬讛, 讜讗讬 诇讗 讗讬住讬专, 讚讻诇 转专讬 诇讬砖谞讗 讘讚讗讜专讬讬转讗 讛诇讱 讗讞专 讛诪讞诪讬专, 讜讛诇讻讱 讘讬谉 讗谞讞讬专讬 讘讬谉 讗爪讚讚讬谉 讘注讬谞谉 诪讬讚讬 讚诪注讘专 诇讬讛 讻讬 讛讬讻讬 讚诇讬讚讜讘 讚诪讗 诪讛转诐. 讜讗诐 转讗诪专 讜讛诇讗 诪讞讜转讱 (讛讬讗) [讛讜讗] 讛专讗砖 诪谉 讛爪讜讗专 讜讻讚讗诪专讬谞谉 转诇讬讬讛 讜讘讬转 讛砖讞讬讟讛 诇转讞转 诪讬讚讘 讚讗讬讘 讚诪讗, 讗诐 讻谉 诇诪讛 讛讜讗 爪专讬讱 诇讞转讱 讜诇谞拽讘 讗讞专 讗讟讜 诪讝专讬拽讬 诇诪讗谉 讚讗诪专 诪爪诪转 爪诪转讗 诇讬讛, 讗讬 诪讞转讱 讞转讬讱 诇讛讜 讜砖讚讬 诇讬讛 讗爪讚讚讬谉 讘谞讜专讗 诪讬 诇讗 砖专讬, 讜谞专讗讛 诇讬 讚砖讗谞讬 专讬砖讗 讚讻讬讜谉 讚拽讗讬 讗爪讚讚讬谉 讜诇讬讻讗 讞转讱 讜谞拽讘 住诪讜讱 诇诪讜讞 讘诪拽讜诐 砖讛讜讗 砖讜讻讘 注诇讬讜 注诇 讛讗砖 讗讬谉 讛讚诐 讬讜爪讗 诇讞讜抓 讗诇讗 诪转诪爪讛 讜讬讜专讚 诇讙讜诪讗 砖诇 诪讜讞, 讗讘诇 讘诪讝专讬拽讬 砖讗讬谉 砖诐 讙讜诪讗 砖讬转诪爪讛 讘转讜讻讛 讝讘 讜砖讜转转 讚专讱 讛专讗砖讬诐 砖谞讞转讻讜, 讜讘讛"讙 [讻'] 诪讗谉 讚诪讟讜讬 专讬砖讗 诪谞讞 讘讬转 讛砖讞讬讟讛 转转讗讬, 讜讛讬讻讗 讚讗转砖谞[讬] 讜讛驻讻讬讛 诪讜拽专讛 讛讜讗 讚讗住讜专, 讗讘诇 讻讜诇讬讛 专讬砖讗 诪砖专讗 砖专讬 讘讗讻讬诇讛, 诪砖诪注 讚诇讬讻讗 讗住讜专讗 讻讬 讗诐 诪砖讜诐 拽专讜诐 讛诪讜讞 砖讛讜讗 诪诇讗 讚诐, 讜讻讚讗诪专讬谞谉 讛' 拽专诪讬 讛讜讜 转专讬 诪砖讜诐 讚诪讗 讚讘讬注讬 讜讚诪讜拽专讬 诪砖讜诐 讚诪讗 讜讛讚诐 诪转讘砖诇 讘转讜讱 讛诪讜讞 砖讗讬谞讜 讬讻讜诇 诇爪讗转, 诪驻谞讬 砖讛讜讗 诪诇讗 注爪诪讜转, 讜讛注爪诪讜转 住讜转诪讬谉 讘驻谞讬 讛讚诐, 讗讘诇 砖讗专 讛讘砖专 砖讘专讗砖 讗讬谞讜 谞讗住专, 砖讛专讬 讗讬谉 讛讚诐 讬讜爪讗 诪注爪诐 讛诪讜讞 讜诇讞讜抓 讜讗诐 讬讜爪讗 诪诪谞讜 拽爪转讜 讗讬谉 讘讻讱 讻诇讜诐 讚讻讘讜诇注讜 讻讱 驻讜诇讟讜. 讜诪讬讛讜 讜讚讗讬 诪砖诪注 讚讚讜拽讗 诇爪诇讬 讜讻讚讗诪专谉, 讗讘诇 讘拽讚专讛 讗住讜专 讚讗"讗 讚诇讗 谞驻讬拽 拽爪转 讚诐 诪诪谞讜 讜诪转诪爪讛 诇转讜讱 讛拽讚专讛 讜诇讗 讬讚注讬谞谉 讻诪讛 谞驻讬拽 诪讬谞讬讛, 讜讛讬诇讻讱 讗住讜专 讜讗驻讬诇讜 诪诇讞讬讛 谞诪讬 讻诪讛 讚诇讗 讞转讬讱 诇讬讛 诇拽专诪讗 讗住讜专, 讜讛专讘 讘注诇 讛注讬讟讜专 讝"诇 砖讻转讘 讚诪住转讘专讗 讚讛讻讗 讘诇讗 诪诇讬讞讛 拽讗诪专, 诇讗 诪住转讘专讗 讻诇诇 讚诪诇讞 砖注诇 讛专讗砖, 讛讬讗讱 讛讜讗 诪讜爪讬讗 讚诐 砖讘转讜讱 讛诪讜讞, 砖讗驻讬诇讜 讻讞 讛讗砖 讗讬谞讜 诪驻诇讬讟讜 讘诇讗 讞转讱, 讜讬讛讬讛 讙讚讜诇 讻讞 讛诪诇讞 诪讻讞 讛讗砖, 讜讗驻讬诇讜 讘讞转讬讻转 讘砖专 讘诇讗 注爪诪讜转 诇讗 诪讛谞讬 诪诇讬讞转 爪讚 讝讛 诇爪讚 讝讛, 讜讻讚讗讬转讗 讘诪谞讞讜转 驻专拽 讛拽讜诪抓 (诪谞讞讜转 讻讗, 讗) 讜诪讬讬转讬谞谉 诇讛 诇注讬诇, 讜讛讬讗讱 转讛谞讬 诇讬讛 诇专讗砖 诪诇讬讞转 讛驻谞讬诐 讛讞讬爪讜谞讬转 诇讛讜爪讬讗 诪讬讚讬 讚诐 砖讘转讜讱 讛诪讜讞 讜讘拽专讜诪讜转 讛诪讜拽驻讬谉 注爪诪讜转, 讗诇讗 讜讚讗讬 讗驻讬诇讜 讘诪诇讬讞讛 诪讬讬专讬 讜诇拽讚专讛 讗住讜专 讜讗讜住专 注讚 砖讬讞转讜讱 讜讬诪诇讞 讬驻讛 讬驻讛.
讜诇驻讬 讚讘专讬 讛专讘 讘注诇 讛讛诇讻讜转 讝爪"诇 爪专讬讱 诇讚拽讚拽 讘注讜祝 砖爪诇讗讜 讻讜诇讜 讻讗讞讚 讜诇讗 砖讞讟 讗转 讛讜专讬讚讬谉 讚讗住讜专 诇专' 讬讛讜讚讛 讗诐 诇讗 谞讗住专 讗转 讛注讜祝 讻讬 讗诐 讛讞讜讟讬谉, 讜讗诐 诪讞讟讟 讗讞专 讛讞讜讟讬谉 讗驻讬诇讜 诇讗讞专 砖谞爪诇讛 讚讬 讘讻讱 讜诪讜转专, 讻注谞讬谉 专讬砖讗 讘讻讘砖讗, 讻讬 讛讚诐 讛谞砖讗专 讘讞讜讟讬谉 讛专讬 讛讜讗 讝讜专拽 讗转 讛讞讜讟讬谉 讜诪讞讟讟谉, 讜诪讛 砖驻诇讟讜 讜讘诇注 讛讘砖专 讛讗 讗诪专讬谞谉 讻讘讜诇注讜 讻讱 驻讜诇讟讜, 讜讻注谞讬谉 砖讗诪专讜 讘诪讜诇讬讗转讗, 讗讜 谞讗诪专 讚讗驻讬诇讜 讻诇 讛注讜祝 讗住讜专 讚诪讻诇 诪拽讜诐 讻讬讜谉 砖讛讞讜讟讬谉 讗住讜专讬谉 讜注讚讬讬谉 诪诇讗讬诐 讚诐 讻砖诪住讬专 讗讜转讜 诪谉 讛讗砖 讛讜讛 诇讬讛 讞诐 讘转讜讱 讞诐 讜诇讻讜诇讬 注诇诪讗 讗住讜专,  讚讘讜诇注 讝讛 诪讝讛 讜讗讬谉 讘讜 讻讞 诇讛驻诇讬讟 诇讞讜抓, 讜讗讬谞讜 讚讜诪讛 诇诪讜诇讬讗转讗 (驻住讞讬诐 注讚, 讘) 讚讗驻砖专 诇讜诪专 讚诪讜诇讬讗转讗 砖讗诪专讜 讚讜拽讗 讘谞转讘砖诇 讘砖专 (讛诪诇讜讞讬诐) [讛诪讬诇讜讗讬诐] 讬驻讛 讘讗讜诪讚 砖诇讗 谞砖讗专 讘讜 讚诐 诇驻诇讜讟 讜诇讗住讜专 讘砖专 讛讞讬爪讜谉 讛讗 诇讗讜 讛讻讬 诪讬住专 讗住讬专讬 讚讞诐 诇转讜讱 讞诐 讛讜讗, 讗讘诇 讻讗谉 (讚)诇注讜诇诐 讛讞讜讟讬谉 讗住讜专讬谉 讜讗讜住专讬谉 讘砖注转 住诇讜拽谉 诪注诇 讛讗砖, 讜讗讬谞讜 讚讜诪讛 诇专讬砖讗 讘讻讘砖讗 砖讻转讘 讘讛诇讻讜转 讚讗讬谞讜 谞讗住专 讗诇讗 讛诪讜讞 诇讘讚, 讜讗祝 注诇 讙讘 讚讛讜讬 讞诐 诇转讜讱 讞诐 谞诪讬 讘砖注转 住诇讜拽讜 诪谉 讛讗砖, 讚砖讗谞讬 讛转诐 讚注爪诪讜转 诪讘讚讬诇讬谉 讘讬谉 诪讜讞 诇讘砖专, 讚谞讛讬 讚注诇 讬讚讬 讛讗砖 驻讜诇讟 拽爪转 诪驻谞讬 砖讬砖 谞拽讘讬诐 讚拽讬诐 讘注爪诐 讛诪讜讞, 讗讘诇 讗讬谞讜 讬讻讜诇 诇驻诇讜讟 讻诇讜诐 讗讞专 砖谞住转诇拽 诪谉 讛讗砖, 砖讛注爪诐 诪讘讚讬诇讜, 讗讘诇 讛讞讜讟讬谉 讘砖专 讘注诇诪讗 讛讜讗 讜讗讬谞谉 诪讘讚讬诇讬谉 讜诇讗 诪讜谞注讬谉 诪诇讘诇讜注 讝讛 诪讝讛, 讜讗祝 注诇 驻讬 砖讗诪专讜 讚拽专讜诐 诪讘讚讬诇 讜诪讜谞注 讜讻讚讗诪专讬谞谉 诇拽诪谉 (讞讜诇讬谉 爪讝, 讗) 讻讜诇讬讗 讘讞诇讘讛 讛讜讬讗, 讻诇讜诪专 讜讛拽专讜诐 讛讘讚讬诇 讘驻谞讬 讛讞诇讘 讜诇讗 讛谞讬讞 讛讻讜诇讬讗 诇讘诇讜注 诪诪谞讜, 拽专讜诐 砖讗谞讬 砖讗讬谞讜 专讱 讜讞诇讜诇, 讗讘诇 讘砖专 讞诇讜诇 讜专讱 讜讗讬谞讜 诪讜谞注 讜诪讘讚讬诇, 讜注讜讚 讛讞讜讟讬谉 讘砖专 讘注诇诪讗 讛谉, 讜诪讻诇 诪拽讜诐 谞专讗讛 砖讗讬谉 讗住讜专 讘讜 诪谉 讛讚讬谉 讗诇讗 讛讞讜讟讬谉 诇讘讚 砖讛讞讜讟 诪讘讚讬诇 讛讜讗, 讜讗驻讬诇讜 转诪爪讗 诇讜诪专 砖讗讬谞讜 诪讘讚讬诇, 诪讻诇 诪拽讜诐 讚诐 讗讬谞讜 诪驻注驻注 讜讻讚讗诪专 诇拽诪谉 (讞讜诇讬谉 拽讬讗, 讗) 讚诐 诪砖专讬拽 砖专讬拽, 讜诇讗 注讚讬祝 诪砖诪谞讜 砖诇 讙讬讚 讚讗诪专 砖诪讜讗诇 诇拽诪谉 (讞讜诇讬谉 爪讝, 讘) 讗讘诇 讘爪诇讬 拽讜诇祝 讜讗讜讻诇 注讚 砖诪讙讬注 诇讙讬讚, 讻诇讜诪专 讜诪谞讬讞 住诪讜讱 诇讙讬讚 讻讚讬 拽诇讬驻讛 讗讜 讻讚讬 谞讟讬诇转 诪拽讜诐, 讜讛讻讬 谞诪讬 诇讗 砖谞讗, 讗诇讗 砖讗驻砖专 砖讬砖 讞讜讟讬谉 专讘讬诐 讘转讜讱 讛讘砖专 砖讗讬谞谉 谞讬讻专讬谉 讜诇讗 谞讜讚注 诪拽讜诪诐 诇讞讟讟 讗讞专讬讛诐 讜诪砖讜诐 讻讱 讬砖 诇讗住讜专 讛讻诇 讻谞"诇.
讜讻' 讛专讘 讘注讛"转 讝爪"诇 讜讬砖 诪拽讜诪讜转 讻砖专讜爪讬谉 诇讛住讬专 讛谞讜爪讛 砖谞讜转谞讬谉 讗讜转诐 注诇 讛专诪抓, 讜砖驻讬专 讚诪讬, 讚诇讬讻讗 注爪诪讜转 砖讬注讻讘讜 讛讚诐 诇爪讗转 讻诪讜 讘专讗砖 讛讘讛诪讛, 讜专讗砖 讛转专谞讙讜诇 讗讬谞讜 诪砖讬诐 注诇 讛专诪抓 讗诇讗 讞讜转讻讜 讜诪讜诇讞讜, 讜讗驻讬诇讜 谞讜转谞讜 注诇 讛专诪抓 讗讬谞讜 讗住讜专 专拽 讛专讗砖, 讜讻转讜讘 讘讛讻砖专 讛讘砖专 讜讗谞谉 讚诇讗 诪讜转讘讬谞谉 专讬砖讗 讘讻讘砖讗 讜诪讞专讻讬谞谉 诇讬讛 讘注讬 诇讗讝讚讛讜专讬 诇讗讜转讜讘讬 讘讬转 讛砖讞讬讟讛 转转讗讬, 讻讬 讛讬讻讬 讚诇讬讚讜讘 讚诪讗. 讜讻谉 转专谞讙讜诇转 诪讞专讻讬谉 讗讜转讛 讜讘讬转 讛砖讞讬讟讛 诇诪讟讛, 讜讗祝 注诇 驻讬 砖讛诇讘 讜讛讻讘讚 诪讘驻谞讬诐 讗讬谉 诇讞讜砖 砖讗讬谉 诪谞讬讞讬谉 讗讜转谉 讻诇 讻讱 [诇讛转讞诪诐], 谞专讗讛 诇讚注转 讛专讘 讘注诇 讛注讟讜专 讝"诇 砖讗诐 诪谞讬讞讬谉 讗讜转谉 注诇 讛讗砖 注讚 砖讬讜讻诇 讛诇讘 诇讛转讞诪诐 诪讘驻谞讬诐 讜诇讝讜讘 砖讛讜讗 讗住讜专, 砖诇讗 讻讚讘专讬 讘注诇 讛转专讜诪讜转 讝爪"诇 砖讗诪专 讚讻讬讜谉 讚诇讬讻讗 注爪诪讜转 砖讬注讻讘讜 讛讚诐 诪诇爪讗转 砖驻讬专 讚诪讬, 讜诇讻讗讜专讛 讛讜讛 诪住转讘专讗 讻讚讘专讬 讛专讘 讘注诇 讛注讬讟讜专 讝"诇 讚讗讬 诇拽讚专讛 讘注讬 诇讬讛 讗住讜专 讚讚诐 砖驻讬专砖 诪诪拽讜诪讜 注诇 讬讚讬 讛讗砖 讜谞讘诇注 讘诪拽讜诐 讗讞专 讗讬谞讜 讬讜爪讗 诪诪拽讜诐 砖谞讘诇注 讘讻讞 讛诪诇讞 讗诇讗 讘讻讞 讛讗砖, 讚讻诇 砖讘诇讬注转讜 注诇 讬讚讬 讛讗砖 驻诇讬讟转讜 注诇 讬讚讬 讛讗砖 讻讚讗诪专讬谞谉 (砖诐 注讚, 讗) 讻讘讜诇注讜 讻讱 驻讜诇讟讜 诪讻诇讬 专讗砖讜谉 讘专讗砖讜谉 诪讻诇讬 砖谞讬 讘砖谞讬 注诇 讬讚讬 讛讗砖 诪诪砖 讻讙讜谉 讛砖驻讜讚讬谉 注诇 讬讚讬 讛讗砖 诪诪砖 讘诇讬讘讜谉 讜诪谉 讛爪讜谞谉 讚讬讬谉 注"讬 讛爪讜谞谉 讘讛注专讗讛 讚注诇 讬讚讬 诪诇讞 讻讚诐 注诇 讬讚讬 诪诇讞 讜讛讬诇讻讱 讗讬 诇拽讚专讛 诇讗 诪转讻砖专, 讚讛讗 诪诇讞 诇讗 诪讻砖专 诇讬讛 诪讬讚讬 讚诪讜, 讗讘诇 诇爪诇讬 讛谞讬讞讜 注诇 讛讗砖 讛专讘讛 讗讬谉 讘讻讱 讻诇讜诐, 砖讛专讬 讛讚诐 砖驻诇讟 诪诪拽讜诐 讝讛 讜谞讘诇注 讘讝讛 注诇 讬讚讬 讛讗砖, 讻诪讜 讻谉 讬爪讗 诪砖诐 注诇 讬讚讬 讛讗砖, 讗诇讗 砖讗诐 讛讜爪讬讗 讘谞讬 诪注讬讜 转讞讬诇讛 砖讛讚诐 诪转诪爪讛 诪讘谞讬 讛诪注讬诐 讘转讜讱 讛讙讜祝 讗讝 谞专讗讛 砖讛讜讗 讗住讜专, 诇驻讬 砖讛讜讗 讘注讬谉 注诇 讚驻谞讬 讛注讜祝 讜讚诐 砖讛讜讗 讘注讬谉 讗讬谞讜 谞讘诇注 讜谞驻诇讟 讗诇讗 诪转讘砖诇 讜谞拽专砖 注诇 讙讘讬讜 讜讛讬诇讻讱 讗住讜专, 讗讘诇 讻诇 讝诪谉 砖诇讗 讛讜爪讬讗 讘谞讬 诪注讬讜 讗讬谉 讚诐 诪转诪爪讛 诇讙讜驻讜 讜砖专讬 诇爪诇讬, 讗讘诇 诇拽讚专讛 诪住转讘专讗 讚诇讗, 讗诇讗 讗诐 讻谉 谞讝讛专 讬驻讛 砖诇讗 讬谞讬讞谞讜 讻诇 讻讱 砖讬讜讻诇 讚诐 讛诇讘 讜讛讻讘讚 诇驻诇讜讟 讜诇讬讘诇注 讘转讜讱 讛注讜祝, 讜讻谉 讛诇诇讜 砖诪砖讬诪讬诐 专讙诇讬 讛讘讛诪讛 注诇 讛讗砖 诇讛住讬专 砖注专讛 讜诇讛住讬专 讛讟诇驻讬诐 讛转讬专 讘住驻专 讛转专讜诪讜转 诪谉 讛讟注诐 砖讻转讘谞讜 讚讗驻讬诇讜 讘专讗砖 诇讬讻讗 讗讬住讜专讗 讗诇讗 诪砖讜诐 拽专讜诐 砖诇 诪讜讞, 讗讘诇 讚诐 砖讘砖讗专 讛诪拽讜诪讜转 诪讬砖讗讘 砖讗讬讘讬 讚诪讗, 讜讻谉 讘专讙诇讬 讛讘讛诪讛 讙讜诪专讬 诪讬砖讗讘 砖讗讬讘讬 讚诪讗. 讜讬砖 诪讞诪讬专讬谉 讜诪讜诇讞讬谉 讘专讙诇讬诐 讜砖讜讛讬谉 讻讚讬 诪诇讬讞讛 讜诪讚讬讞讬谉 讗讜转谉 诇驻谞讬 谞转讬谞转谉 注诇 讛讗讜专 诇讛住讬专 讛砖注专 讜讛讟诇驻讬诐 讜讗讞专 讻讱 讞讜讝专讬谉 讜诪讜诇讞讬谉 讗讜转谉 讻讛讜讙谉, 诪砖讜诐 砖诪诇讬讞讛 专讗砖讜谞讛 讛讬转讛 讻谞讙讚 讛讟诇驻讬诐 讜注诇 讛砖注专 讜诇讗 谞讻谞住 讘讘砖专 专拽 诪讬注讜讟 (讜讗讬谞讜 爪专讬讱 诇转转 讻诇讜诐 讜诇注砖讜转 讻转讞讬诇讛), 讜讗讬谞讬 诪讘讬谉 诪讛 讬爪讗谞讜 讬讚讬 讞讜讘讛 讗祝 讘讞讜诪专讗 讝讜, 讜讻讬 诪诇讞 砖注诇 讛讟诇驻讬诐 诪驻诇讬讟 讚诐 砖转讞转 讛讟诇驻讬诐, 讜讗驻讬诇讜 讞转讱 讛专讙诇讬诐 讜诪谞讬讞谉 注诇 讙讘讬 讛讗讜专 讜讞讜转讻谉 诇转讞转 讗讻转讬 诇讗 谞讬讞讗, 讚讚诐 砖驻讬专砖 诪诪拽讜诐 诇诪拽讜诐 注诇 讬讚讬 讛讗砖 讛讬讗讱 讬爪讗 注诇 讬讚讬 讛诪诇讞 讻诪讜 砖讻转讘谞讜, 讜砖诪讗 讬讜爪讗 讗祝 讛讜讗 注诇 讬讚讬 讛诪诇讞 砖诪谞讛讙谉 砖诇 讬砖专讗诇 转讜专讛 讛讬讗, 讜讛讬诇讻讱 讻砖诪谞讬讞 讞转讜讻谉 诇诪讟讛 砖驻讬专 讚诪讬, 讜讗讬诇讜 讛讬讜 诪住讬专讬谉 讛讟诇驻讬诐 讘讻诇讬 转讞讬诇讛 讜讗讞专 讻讱 诪讜诇讞 讜诪砖讛讛 砖讬注讜专 诪诇讬讞讛 讜讗讞专 讻讱 (讞讜转讱) [讞讜专讱] 讜诪砖讬专 讛砖注专 讗讝 谞专讗讛 讬讜转专 谞讻讜谉 讜诇爪讗转 讬讚讬 讻诇 住驻拽, 诪讬讛讜 讗诇讜 砖诪讞专讬讻讬谉 讛转专谞讙讜诇转 注诇 讛讗讜专 砖诪注转讬 诪砖讜诐 专讘讬谞讜 讛专讘 讝"诇 砖爪专讬讱 诇讛讚讬讞 转讞讬诇讛 讬驻讛 讬驻讛 讘讬转 讛砖讞讬讟讛 讻讚讬 砖诇讗 讬砖讗专 砖诐 讛讚诐 讜讛讜讗 注讜诪讚 注诇 讙讘讜 讘注讬谉 讜诪转讘砖诇 砖诐 讜讗讜住专, 讜讘转砖讜讘转 讛讙讗讜谞讬诐 讝"诇 讗诇讜 砖诪讜诇讙讬谉 讙讚讗讬诐 讜讟诇讗讬诐 讘注讜专讜转讬讛谉 讘专讜转讞讬谉 讘讻诇讬 专讗砖讜谉 讗住讜专, 诪砖讜诐 讚讻诇讬 专讗砖讜谉 诪讘砖诇 讜讬砖 讘讜 讗讬住讜专 讞诇讘 讜讚诐, 讜讛讗 讚讗诪专讬谞谉 诇拽诪谉 讘驻专拽 讛讝专讜注 讜讛诇讞讬讬诐 (讞讜诇讬谉 拽诇讚, 讘) 诪拽讜诐 砖谞讛讙讜 诇诪诇讜讙 讘注讙诇讬诐 诇讗 讬诪诇讜讙 讗转 讛讝讜专注 诇讗 转讬拽砖讬 诇谉 讚讚讬诇诪讗 讘砖谞讬拽专 讞诇讘 讜讙讬讚讬谉 讜诪诇讞 诪砖讜诐 讚诐 讗讬 谞诪讬 讘讻诇讬 砖谞讬 砖讗讬谞讜 诪讘砖诇.
讜诪讬讛讜 讗讬讻讗 诪讗谉 讚讗诪专 讚讗驻讬诇讜 讘讻诇讬 砖谞讬 爪专讬讱 砖讬转谉 讛专讜转讞讬谉 转讞讬诇讛 讘讻诇讬 砖谞讬 讜讗讞专 讻讱 谞讜转谉 诇转讜讻讜 讛注讜祝, 讗讘诇 诇讛砖诇讬讱 讛拽讬诇讜讞 专讗砖讜谉 注诇 讛注讜祝 讗住讜专 讚拽诇讜讞 诪讻诇讬 专讗砖讜谉 讻诇讬 专讗砖讜谉 讛讜讗. 讛专讘 讘注诇 讛注讬讟讜专 讝"诇 讻转讘 讚诇讬转讗 诪讚转谞谉 讘砖讘转 (诪讘, 讗) 讛讗诇驻住 讜讛拽讚专讛 砖讛注讘讬专谉 诪专讜转讞讬谉 诇讗 讬转谉 诇转讜讻谉 转讘诇讬谉 讗讘诇 谞讜转谉 诇转讜讱 讛拽注专讛 讗讜 诇转讜讱 讛转诪讞讜讬, 砖诪注 诪讬谞讛 讚讗讬谞讜 讗住讜专 讗诇讗 诇转讜讱 讛拽讚专讛, 讚讗诐 讗讬转讗 谞驻诇讜讙 讘拽注专讛 讙讜驻讗 讘讬谉 砖谞转谉 讛诪讬诐 转讞讬诇讛 讜讘讬谉 砖谞转谉 讛转讘诇讬谉 诇转讜讱 讛拽注专讛 转讞讬诇讛, 讗诇讗 诇讗讜 砖诪注 诪讬谞讛 诪砖讬爪讗 拽诇讜讞 诪讻诇讬 专讗砖讜谉 讻诇讬 砖谞讬 讛讜讗, 讜专"转 讝"诇 讗讬转 诇讬讛 讻住讘专讗 讛专讗砖讜谞讛 讜讛讘讬讗 专讗讬讛 诪谉 讛讬专讜砖诇诪讬 讘驻专拽 讻讬专讛 (讛"讛) 讜讘驻"拽 讚诪注砖专讜转 (讛"讚) 诪讛讜 诇讬转谉 转讘诇讬谉 诪诇诪讟讛 讜诇注专讜转 注诇讬讛诐 诪诇诪注诇讛 讜讻讜' 讜讻讚讗讬转讗 讛转诐, 讜讘住讜祝 注讘讜讚讛 讝专讛 (注讜, 讗) 讛讗专讻转讬 诇讻转讜讘 专讗讬讜转讬讜, 讜诪讛 砖讛拽砖讜 注诇讬讜 (砖"谞) [砖"诇] (讚驻专拽) [讜讘驻专拽] 讻讬专讛 诪讘讜讗专 讘讗专讜讻讛.



讙讜驻讗 讗诪专 专讘 讬讛讜讚讛 讗诪专 砖诪讜讗诇 砖谞讬 讙讬讚讬谉 讛谉 驻谞讬诪讬 住诪讜讱 诇注爪诐 讗住讜专 讜讞讬讬讘讬谉 注诇讬讜. 讻诇讜诪专 砖讝讛讜 讙讬讚 砖讗住专讛 转讜专讛, 讗讘诇 讞讬爪讜谉 诇讗 讗住专讛 转讜专讛 讻讚讗诪专 诇注讬诇 (讞讜诇讬谉 爪讗, 讗) 讛讬专讱 讚驻砖讬讟讗 讘讻讜诇讬讛 讬专讱 诇讗驻讜拽讬 讞讬爪讜谉 讚诇讗.



讜讛转谞讬讗 驻谞讬诪讬 讛住诪讜讱 诇讘砖专 讗讬拽诇讜讚讬 诪讬拽诇讬讚 讘讛讜. 讜诇讗 诇诪讬诪专讗 讚诪讛 砖诪拽诇讬讚 讘讘砖专 砖讛讜讗 讗住讜专 (讗住讜专) 诪讚讗讜专讬讬转讗, 讚讛讗 讗诪专 砖诪讜讗诇 诇拽诪谉 (讞讜诇讬谉 爪讜, 讗) 诇讗 讗住专讛 转讜专讛 讗诇讗 砖注诇 讛讻祝, 讗诇讗 讛讻讗 诪砖讜诐 讚拽讗 拽专讬 诇讬讛 砖诪讜讗诇 诇讙讬讚 讛讗住讜专 驻谞讬诪讬 讛住诪讜讱 诇注爪诐 拽讗 诪拽砖' 诇讬讛 诇讜诪专 讚讗讬谉 讝讛 讛驻谞讬诪讬 砖谞讗住专 诪讛 砖注诇 讛讻祝 诪诪谞讜 讗诇讗 讛住诪讜讱 诇讘砖专, 讚讛讛讜讗 讛讜讗 讚拽专讬 诇讬讛 转谞讗 讚讘专讬讬转讗 驻谞讬诪讬, 讚讗诇诪讗 讛住诪讜讱 诇讘砖专 讛讜讗 砖讗住专讛 转讜专讛 诪讛 砖讬砖 诪诪谞讜 注诇 讛讻祝, 讜讗讛讚专 诇讬讛 讚诪砖讜诐 讚讗拽诇讬讚 讘讛讜 拽专讬 诇讬讛 诇驻谞讬诪讬 讛住诪讜讱 诇注爪诐 驻谞讬诪讬 住诪讜讱 诇讘砖专.



讜讛讬诇讻转讗 诇讛诇拽讜转 讘讻讝讬转 诇讛注讘讬专讜 讘讻砖注讜专讛. 讜诪讚拽讗诪专 讛讬诇讻转讗, 诪砖诪注 讚诪专 讝讜讟专讗 诇讗讜 诇驻专讜砖讬 诪讬诇转讗 讚专讘讬 讬讜讞谞谉 讛讜讗 讚讗转讗, 讗诇讗 诇讗驻诇讜讙讬 注诇讬讛 讚专讘讬 讬讜讞谞谉 [讚]讘注讬 讻讝讬转 讘诪拽讜诐 讗讞讚, 讜诪专 讝讜讟专讗 诪讞讬讬讘 讗驻讬诇讜 讘讻讝讬转 讘砖谞讬诐 讗讜 讘砖诇砖讛 诪拽讜诪讜转. 讜诪砖讜诐 讛讻讬 驻住讬拽 转诇诪讜讚讗 讻专讘讬 讬讜讞谞谉 讚讘注讬谞谉 讻讝讬转 讘诪拽讜诐 讗讞讚, 讚诪住转诪讗 讻讝讬转 讚拽讗诪专 讘诪拽讜诐 讗讞讚 (讛讬讗) [讛讜讗] 讚讘注讬谞谉, 讜讻谉 诪砖诪注 诪讚讘专讬 专讘讬谞讜 讞谞谞讗诇 讝"诇 讚诇讗 诪讬讬讬转讬 讚讘专讬 诪专 讝讜讟专讗 讻诇诇, 讜诪讚讘专讬 专讘讬谞讜 讗诇驻住讬 讝"诇 砖讛讘讬讗 讚讘专讬 诪专 讝讜讟专讗 讜诪讗讬 讚驻住拽 转诇诪讜讚讗 讜讛诇讻转讗 诇讛诇拽讜转讜 讘讻讝讬转, 诇讗 谞转讘专专 讚注转讜 讘讝讛.



 诪转谞讬': 砖讜诇讞 讗讚诐 讬专讱 诇谞讻专讬 讜讙讬讚 讛谞砖讛 讘转讜讻讛 诪驻谞讬 砖诪拽讜诪讜 谞讬讻专. 讻诇讜' 讜讗祝 注诇 驻讬 砖讬讞讝讜专 讜讬诪讻专谞讛 诇讬砖专讗诇, 诇讗 讗转讜 诇诪讬讻诇 讙讬讚 讛谞砖讛 砖讘转讜讻讛 砖讛专讬 诪拽讜诪讜 谞讬讻专, 讜讗诪专讬谞谉 讘讙诪专讗 讚讚讜拽讗 砖诇讬诪讛 讗讘诇 讞转讜讻讛 诇讗, 诪砖讜诐 讚讗讬 讗转讬 讬砖专讗诇 诇诪讝讘谉 诪讬谞讛 讗转讬 诇诪讬讻诇 讙讬讚 讛谞砖讛 讚讗讬谉 诪拽讜诪讜 谞讬讻专 讜讞讜砖讘 砖讻讘专 谞讬讟诇 讙讬讚讛, 讜拽砖讬讗 诇讬 讻讬讜谉 讚注讬拽专 讞砖砖 讗讬谞讜 讗诇讗 讘砖讘讬诇 讬砖专讗诇 砖诪讗 讬讞讝讜专 讛谞讻专讬 讜讬诪讻专谞讛 诇讬砖专讗诇 讜讬讘讗 讬砖专讗诇 讘讜 诇讬讚讬 转拽诇转 讗讻讬诇转 讙讬讚 讛谞砖讛, 诇诪讛 砖谞讛 讛注谞讬谉 讘谞讻专讬, 诇讬诪讗 砖讜诇讞 讗讚诐 讬专讱 诇讞讘讬专讜 讜讙讬讚 讛谞砖讛 讘转讜讻讜 诪驻谞讬 砖诪拽讜诪讜 谞讬讻专, 讛讗 讞转讜讻讛 诇讗 砖讗讬谉 诪拽讜诪讜 谞讬讻专 讜讘讗 诇讬讚讬 转拽诇讛, 讜讻讚拽转谞讬 讘讘专讬讬转讗 (爪讚, 讗) 讛砖讜诇讞 讬专讱 诇讞讘讬专讜 砖诇诪讛 讗讬谉 爪专讬讱 诇讬讟讜诇 诪诪谞讛 讙讬讚 讛谞砖讛, 讞转讜讻讛 爪专讬讱 诇讬讟讜诇 诪诪谞讛 讙讬讚 讛谞砖讛, 讜讬砖 诇讜诪专 讚专讘讜转讗 拽讗 诪砖诪注 诇谉 讚诇讗 转讬诪讗 诇讬砖专讗诇 讗住讜专 诪砖讜诐 讚讗讬讻讗 诇驻谞讬 注讜专 诇讗 转转谉 诪讻砖讜诇, 讗讘诇 诇谞讻专讬 讚讛讜讬 诇驻谞讬 讚诇驻谞讬 诇讗 讜讻讚讗诪专讬谞谉 讘注讘讜讚讛 讝专讛 (讞, 讗) 讚讗诇驻谞讬 诪驻拽讚讬谞谉 讗诇驻谞讬 讚诇驻谞讬 诇讗 诪驻拽讚讬谞谉, 拽讗 诪砖诪注 诇谉 讚讗驻讬诇讜 讛讻讬 讗住讜专 讚(讘)讚讘专 拽专讜讘 讛讜讗 讜(讘)[讻]讜讜讚讗讬 诪砖讜讬谞谉 诇讬讛 讜讻讚转谞谉 讘谞讚讛 (住讗, 讘) 讘讙讚 砖讗讘讚 讘讜 讻诇讗讬诐 诇讗 讬诪讻专谞讜 诇谞讻专讬 砖诪讗 讬讞讝讜专 讜讬诪讻专谞讜 诇讬砖专讗诇.



 讙诪专讗: 砖诇诪讛 讗讬谉 讞转讜讻讛 诇讗. 讜驻讬专砖 专砖"讬 讝"诇 讚讬专讱 诪砖诪注 砖诇诪讛, 讜诇讗 讬讚注转讬 诪讬 讛爪专讬讻讜 讝爪"诇 诇讻讱 讚讞转讜讻讛 谞诪讬 讬专讱 诪讬拽专讬 讗诇讗 诪驻谞讬 砖诪拽讜诪讜 谞讬讻专 讚拽转谞讬 讘诪转谞讬' 讚讬讬拽, 讻诇讜诪专 砖诇诪讛 砖诪拽讜诪讜 谞讬讻专 讗讬谉 讞转讜讻讛 砖讗讬谉 诪拽讜诪讜 谞讬讻专 诇讗 讻谞"诇.



讘诪讗讬 注住拽讬谞谉 讗讬诇讬诪讗 讘诪拽讜诐 砖讗讬谉 诪讻专讬讝讬谉 讜讻讜'. 讻讜诇讛 砖诪注转讗 讚讘诪拽讜诐 砖诪讻专讬讝讬谉 诪拽讜诐 砖讗讬谉 诪讻专讬讝讬谉 讘讟讘讞讬 讬砖专讗诇 讜诪拽讜诇讬谉 讬砖专讗诇 拽讗 诪讬讬专讬, 讚诪讚讬谞讗 (讛讜讗) [讛讬讻讗] 讚讟讘讞讬谉 讜诪拽讜诇讬谉 砖诇 讬砖专讗诇 讛诐, 讻诇 讘砖专 讛谞诪爪讗 讘讬讚 谞讻专讬 诪讜转专 诇讬拽讞 诪诪谞讜, 讜讛讜诇讱 讜讗讜讻诇 讜讗讬谞讜 讞讜砖砖 诇讗 诪砖讜诐 讟专讬驻讜转 讚讬砖专讗诇 讜诇讗 诪砖讜诐 谞讘讬诇讜转 砖诪谞讘诇讬诐 谞讻专讬 讛注讬专 讗讬砖 讘讘讬转讜 诇驻注诪讬诐, 诪砖讜诐 讚诪讬注讜讟 讟专讬驻讜转 讚讬砖专讗诇 讜诪讬注讜讟 谞讘讬诇讜转 砖诪谞讘诇讬谉 讛诐 诇讙讘讬 砖讞讬讟讜转 讜讻砖讬专讜转 诪讬注讜讟讗 讚诇讗 砖讻讬讞 讛讜讗 讜诇讗 讞讬讬砖讬谞谉 诇讬讛 讻诇诇, 讜讻讬讜谉 讚诪讚讬谞讗 诪讜转专 诇讬拽讞 诪讛谉 讛讬讛 讗住讜专 诇诪讻讜专 诇讛谉 诇注讜诇诐 谞讘诇讜转 讜讟专讬驻讜转 砖诪讗 讬讞讝讜专 讜讬诪讻专谞讜 诇讬砖专讗诇. 讜讻讚转谞谉 (谞讚讛 住讗, 讘) 讘讙讚 砖讗讘讚 讘讜 讻诇讗讬诐 诇讗 讬诪讻专谞讜 诇谞讻专讬, 讜讻注讜讘讚讗 讚讗专讘讗 讚讟讘注讗 讘讞讬砖转讗 (驻住讞讬诐 诪, 讘) 讚讗住专讬谞谉 诇谞讻专讬, 讜讻谉 讘讬转讗 讚讞讬讟讬 讚谞驻诇 注诇讬讛 讞讘讬转讗 讚讞诪专讗 讘注"讝 (住讛, 讘) 讚讗住专讬谞谉 诇讝讘讜谞讬 诇谞讻专讬诐 讘注讬谞讬讛, 讜讻诇讛讜 诪砖讜诐 砖诪讗 讬讞讝讜专 讜讬诪讻专谞讜 诇讬砖专讗诇, 讜讻谉 谞诪讬 讘讙讚 砖爪讘注讜 讘拽诇讬驻讬 讛注专诇讛 (注专诇讛 驻"讙, 诪"讗) 砖讗住讜专 诇诪讻专讜 诇谞讻专讬诐, 讜讻谉 讛讚讬谉 诇讻诇 讛讚讘专讬诐 讛讗住讜专讬诐 砖讻讬讜爪讗 讘讛谉 谞讬拽讞讬谉 诪谉 讛谞讻专讬诐, 讜诇驻讬 砖讛讚讘专 讛驻住讚 诪诪讜谉 砖诇讗 诇诪讻讜专 诇讛诐 谞讘讬诇讜转 讜讟专讬驻讜转 讛谞讛讬讙讜 讘诪拽爪转 讛诪拽讜诪讜转 诇讛讻专讬讝 讘讬讜诐 砖谞驻诇 讟专讬驻讛 讗讜 谞讘讬诇讛 讘诪拽讜诇讬谉 谞驻诇 讘砖专讗 诇讘谞讬 讞讬诇讗, 讜讻诇 讗讜转讜 讛讬讜诐 讗住讜专 诇讬拽讞 讘砖专 诪谉 讛谞讻专讬 诇讞讜砖 砖诪诪谞讛 讛讬讛, 讜讻诇 讬讜诐 砖诇讗 讛讻专讬讝讜 诪讜转专, 讜注诇 住诪讱 讛诪谞讛讙 讛转讬专讜 诇诪讻讜专 诇讛诐 谞讘讬诇讜转 讜讟专讬驻讜转, 讜诪拽爪转 诪拽讜诪讜转 讛谞讛讬讙讜 砖诇讗 诇讛讻专讬讝 诇注讜诇诐 讘讬谉 讘讬讜诪讗 讚讗讬讻讗 讟专讬驻讛 讘讬谉 讘讬讜诪讗 讚诇讬讻讗, 讜砖诇讗 诇讬拽讞 诪讛谉 讻诇诇, 讜诪讜讻专讬谉 诇讛谉 讜诇讗 诇讜拽讞讬谉 诪讛谉. 讜讗诐 转讗诪专 讗诐 讻谉 讛讬讗讱 讛注诪讬讚讜 (诇住诪讜讱) [讘住诪讜讱] 诪砖谞转讬谞讜 讘诪拽讜诐 砖讗讬谉 诪讻专讬讝讬谉 讙讝讬专讛 砖诪讗 讬转谞谞讛 诇讜 讘驻谞讬 讬砖专讗诇, 讜讛讗 讘诪拽讜诐 砖讗讬谉 诪讻专讬讝讬谉 讗讬谉 诇讜拽讞讬谉 诪讛诐 讻诇诇, 讜讗诐 讻谉 诪讛 讛讜注讬诇讜 讘转拽谞转谉. 讜讬砖 诇讜诪专 讚[讛]讛讜讗 诪转专抓 讚讗讜拽诪讛 [讘讛讻讬] 住讘专 讚诇讗 讛转讬专讜 诇诪讻讜专 讗诇讗 讘诪驻专砖 讟专讬驻讛 讛讬讗 [讗讘诇] 讘住转诐 讻诇诇 诇讗(讜), 诪砖讜诐 讙讝讬专讛 砖诪讗 讬专讗讛 讬砖专讗诇 砖讝讛 诪讜讻专 诇讜 住转诐 诪讬诪专 讗诪专 讚诇讗 讟专驻讛 讛讬讗, 讚讗讬 讟专驻讛 诇讗 讛讜讛 诪讝讘讬谉 诇讛 住转诐 砖诪讗 讬转驻住 注诇讬讜 讻讙谞讘, 讜讗驻讬诇讜 讘谞讜转谞讛 诇讜 讘诪转谞讛 讘讜砖 讛讜讗 诇诪讞专 讻砖讬讜讚注 诇讜 砖讟专讬驻讛 讗讜 谞讘讬诇讛 谞转谉 诇讜, 讜讛讬诇讻讱 讗讬 讟专讬驻讛 讝讘讬谉 诇讬讛 讗讬 谞诪讬 讬讛讘 诇讬讛 讗讬讘注讬 诇讬讛 诇诪讬诪专 诇讬砖专讗诇 讛专讜讗讛 砖诇讗 讬拽讞 诪诪谞讜, 讗讘诇 讻砖砖讜诇讞 讗讜 诪讜讻专 诇讜 讻砖讬专讛 讗"爪 诇驻专砖 讜讛讬诇讻讱 讞转讜讻讛 诇讗, 讜讛讬讬谞讜 讚讗诪专讬谞谉 讘住诪讜讱 讜讗讬讘注讬转 讗讬诪讗 讘诪拽讜诐 砖讗讬谉 诪讻专讬讝讬谉 讙讝讬专讛 砖诪讗 讬转谞谞讛 诇讜 讘驻谞讬 讬砖专讗诇.
讜讻转讘 讛专诪讘"谉 讝"诇 讚讘讬谉 讘诪拽讜诐 砖诪讻专讬讝讬谉 讜讛讻专讬讝讜 讜讘讬谉 讘诪拽讜诐 砖讗讬谉 诪讻专讬讝讬谉 砖讗住专讜 诇拽谞讜转, 诇讗 讗住专讜 讗诇讗 诇拽谞讜转 诇讘讚, 讗讘诇 讘砖专 讛谞诪爪讗 讘讬讚讜 讜谞驻诇 诪诪谞讜 诇注讬谞讬谞讜 讗讜 砖诇拽讞讜 诪谉 讛诪拽讜诇讬谉 讜讛讞讝讬专讜 诇诪拽讜诇讬谉 讗讜 砖谞转注专讘 注诐 砖讗专 讘砖专 诪讜转专, 讜讻住转诪讗 讚讘专讬讬转讗 讚诪讬讬转讬 诇讛 诇拽诪谉 (讞讜诇讬谉 爪讛, 讗) 讗诐 谞诪爪讗 讘讛 讘砖专 讗诐 讞讬 讛诇讱 讗讞专 专讜讘 讟讘讞讬诐 讗诐 诪讘讜砖诇 讛诇讱 讗讞专 专讜讘 讗讜讻诇讬 讘砖专, 讜诇讗 诪驻诇讬讙 讘讬谉 诪拽讜诐 砖诪讻专讬讝讬谉 诇诪拽讜诐 砖讗讬谉 诪讻专讬讝讬谉, 讗诇诪讗 诇讗 讗住专讜 讗诇讗 讘诇讜拽讞 诪诪谞讜, 讜诪砖讜诐 讛讻讬 驻专讬讱 讘诪讗讬 注住拽讬谞谉 讗讬诇讬诪讗 讘诪拽讜诐 砖讗讬谉 诪讻专讬讝讬谉 讛讗 诇讗 讗转讬 诇诪讘讝谉 诪讬谞讬讛 讜讗驻讬诇讜 讞转讜讻讛 谞诪讬 诇讬砖讚专 诇讬讛, 讜讗讬 讘诪拽讜诐 砖诪讻专讬讝讬谉, 讻诇讜诪专 讜砖诇讗 讛讻专讬讝讜 讜诇讗 讛讜爪专讱 诇驻专砖 讘诪拽讜诐 砖诪讻专讬讝讬谉 讜诇讗 讛讻专讬讝讜 (讚诇讗讜拽诪讗) [讚讻讬讜谉 讚诇讗 诪讜拽诪讗] 诇讬讛 讘诪拽讜诐 砖讗讬谉 诪讻专讬讝讬谉 诪砖讜诐 讚讞转讜讻讛 谞诪讬 诇讬砖讚专, 讜讻讬讜谉 讚诇讗 讗转讬 诇讝讘讜谞讬 诪讬谞讬讛 (讛讗 诪拽讜诐) [讛"讛 讘诪拽讜诐] 砖诪讻专讬讝讬谉 讜讛讻专讬讝讜 (讗讬住专 讚讻讛讚讚讬) [讚讗住讜专 诇讬拽讞 诪讛诐 讚讛专讬] 讻讛讚讚讬 谞讬谞讛讜, 讜讛讬诇讻讱 讻讬 拽讗诪专 讗诇讗 讘诪拽讜诐 砖诪讻专讬讝讬谉 讛专讬 讝讛 讻讗诇讜 驻专讬砖 讜诇讗 讛讻专讬讝讜, 讻诇讜诪专 讘诪拽讜诐 砖诪讜转专 诇拽谞讜转 砖诇诪讛 谞诪讬 诇讗 诇砖讚专 讚讬诇诪讗 诪讞转讱 诇讬讛 讜诪讝讘讬谉 诇讛 [诇讬砖专讗诇 讜]讬砖专讗诇 砖专讜讗讛 讗讜转讛 讞转讬讻讛 讗转讬 诇诪讬讻诇 诪讬谞讛, 讜讙讬讚 讛谞砖讛 讘转讜讻讛 [讜诪砖谞讬] 讞转讜讻讛 讚谞讻专讬 诪讬讚注 讬讚讬注, 讜讗讬 讞转讱 诇讬讛 谞讻专讬 诇讗 讗转讗 讬砖专讗诇 诇诪住诪讱 注诇 讞转讜讱 讝讛 讜诪讞讝专 讗讞专 讘拽讬 诇讘讚拽讛. 讜讘砖诐 专砖"讬 讝爪"诇 诪讻讗谉 住诪讱 讘砖讜诇讞 讬专讱 诇讞讘讬专讜 注诇 讬讚讬 谞讻专讬 讘诇讗 讞讜转诐 讜讞转讜讻讛 讻讚专讱 砖讬砖专讗诇 讞转讻讛 讗讞专 讞转讬讻转 讛讙讬讚 砖诪讜转专, 讗讘诇 讘讗讘专 讗讞专 讗住讜专. 讜诪讬讛讜 谞专讗讛 讚讚讜拽讗 砖讜诇讞 诪讜转专, 讚[讘]讛讗 诇讬讻讗 诇诪讬讞砖 [诇诪讬讚讬] 讚诪讗讬 讗讬讻讗 [诇诪讬讞砖] 讚诇诪讗 诇讘转专 讚讞讟讬讟 诇讬讛 讬砖专讗诇 讗转讙诇讬 讚讟专讬驻讛 讛讬讗 讜讝讘谞讛 讗讜 讬讛讘讛 诇谞讻专讬 讝讛, 讜讗转讬 讬砖专讗诇 讗讞专讬谞讗 讜诪砖讚专 诇讬砖专讗诇 讞讘专讬讛 注诇 讬讚讬 谞讻专讬 讝讛 讬专讱 砖诇诪讛 讘讞讜转诐, 讜讗转讬 谞讻专讬 讜讞诇驻讛 讘讛讗讬 讞转讜讻讛, 诇讛讗 诇讬讻讗 诇诪讬讞砖, 讚讻讬讜谉 砖讬砖 讘讛 住讬诪谉, 讜注讜讚 砖讝讜 砖诇诪讛 讜讝讜 讞转讜讻讛 专转讜转讬 诪专转转 讜诇讗 诪讞诇讬祝 诇讛. 讜讗讬 讗诪专转 讚讞转讜讻讛 诪砖讚专 诇讬讛 诇讞讘专讬讛 注诇 讬讚讬讛 讜讞转讜讻讛 讘讞转讜讻讛 诪讬讞诇祝 诇讬讛 诇讻讜诇讬 讛讗讬 诇讗 讞讬讬砖讬谞谉 讚诇讛讜讬 谞讻专讬 讞转讜讻讛 讟专讬驻讛 讜讬砖专讗诇 拽讗 诪砖讚专 讞转讜讻讛 注诇 讬讚讬讛 诪讞诇讬祝 诇讬讛, 讗讘诇 诪讻诇 诪拽讜诐 诇讬拽讞 诪谉 讛谞讻专讬 讬专讱 讞转讜讻讛 讗讬讻讗 诇诪讬讞砖 讚讬砖专讗诇 讝讘谞讛 讗讜 讬讛讘讛 谞讬讛诇讬讛 诇讘转专 讚讗讬讙诇讬 诇讬讛 讚讟专讬驻讛 讛讜讛, 讗讬 谞诪讬 讟专讬驻讛 诪注讬拽专讗 讛讜转 讜谞讜讟诇 讙讬讚讛 讻讚讬 诇讛讞砖讬讘讛 讘驻谞讬 讛谞讻专讬, 讚讻讬 讛讗讬 讞砖砖讗 讜讚讗讬 讞讬讬砖讬谞谉 讜讻讚讗诪专讬谞谉 讛讻讗 讘诪讗讬 注住拽讬谞谉 讗讬诇讬诪讗 讘诪拽讜诐 砖讗讬谉 诪讻专讬讝讬谉 讞转讜讻讛 谞诪讬 诇讬砖讚专, 讚讛讗 诇讗 讗转讬 诇诪讝讘谉 诪讬谞讬讛, 讜讗诐 讗讬转讗 讚诇讗 讞讬讬砖讬谞谉 诇讛讻讬 诇讬诪讗 诇讬讛 诇注讜诇诐 讘诪拽讜诐 砖讗讬谉 诪讻专讬讝讬谉, 讜讞转讜讻讛 讛讬讬谞讜 讟注诪讗 讚诇讗 诪砖讜诐 讚讗转讬 诇诪讬讝讘谉 诪讬谞讬讛 讚讞转讬讻讛 讚谞讻专讬 诪讬讚讬 讬讚讬注, 讛讬诇讻讱 讛讻讗 谞诪讬 讞讬讬砖讬谞谉 讜诇讗 讝讘谞讬谞谉 诪讬谞讬讛.
讜讗诐 转讗诪专 讗驻讬诇讜 讘砖讜诇讞 讛讬讻讬 砖专讬, 讚诇诪讗 诇诪讚 谞讻专讬 讝讛 诇讞转讻讛 讻讬砖专讗诇 讜讗讬讛讜 讛讜讗 讚讞转讬讱 诇讬讛, 诇讛讗 诇讗 讞讬讬砖讬谞谉 讚诪讛 砖讗讬谉 讚专讻谉 砖诇 谞讻专讬诐 诇诇诪讜讚 诇讗 讞讬讬砖讬谞谉 砖讝讛 讬讞讬讚讬 诇诪讚 讜讝讬讬祝, 讜转讚注 讚讛讗 讗拽砖讬谞谉 砖诇诪讛 谞诪讬 诇讗 诇讬砖讚专 讚诇诪讗 讗讬讛讜 诪讞转讱 诇讛, 讜讗讛讚专讬谞谉 讞转讜讻讛 讚谞讻专讬 诪讬讚注 讬讚讬注讬 讜诇诇诪讚 诇讗 讞讬讬砖讬谞谉, 诪讻诇 诪拽讜诐 讘住讬诪谉 讻转讘 讛拽讚砖 讗祝 注诇 驻讬 砖讗讬谉 讚专讻谉 砖诇 谞讻专讬诐 诇讻转讜讘 讻讻转讘谉 砖诇 讬砖专讗诇 讜诇诇诪讚 谞诪讬 诇讗 讞讬讬砖讬谞谉, 讗驻讬诇讜 讛讻讬 讘住讬诪谉 讗讜转 讗讞转 诇讘讚 诇讗 住诪讻讬谞谉 注诇讬讛 讘讘砖专, 讚讘注讬讗 砖谞讬 讞讜转诪讜转, 诪砖诐 讚讗祝 注诇 讙讘 讚讛讜讗 讗讬谞讜 讚专讻讜 讘讻转讘 讝讛 讜诇讗 诇诪讚 讞讬讬砖讬谞谉 诇讝讬讜驻讛, 讜讻讚讗诪专讬谞谉 讘注讘讜讚讛 讝专讛 (诇讟, 讘) 讞讜转诐 讗讞讚 讟专讞 讜诪讝讬讬祝, 讗讘诇 讘讞转讜讻讛 砖诇 讬专讱 诇讟专讞 讜诪讝讬讬祝 诇讗 讞讬讬砖讬谞谉, 讚讟专讞讗 讟讜讘讗 讗讬讻讗 讘讞转讜讻讛 [讬讜转专] 诪砖谞讬 讞讜转诪讜转 讜讗驻讬诇讜 诪诪讗讛 诇诪讬 砖讗讬谞讜 讬讜讚注 讘讚专讱 讛诇诪讜讚. 讜诪讬讛讜 讘砖转讬 讗讜转讬讜转 住诪讻讬谞谉, 讚砖转讬 讗讜转讬讜转 讻砖谞讬 讞讜转诪讜转 讛谉, 讜诇讗 讟专讞 讜诪讝讬讬祝 讻诪讜 砖讻转讘转讬 讘注讘讜讚讛 讝专讛 (诇讗, 讘) 诪砖诪讜 砖诇 专讘讬谞讜 讬爪讞拽 讛讝拽谉 讝"诇.
讜讛专讘 讘注诇 讛注讬讟讜专 讝爪"诇 讻转讘 讜诪住转讘专讗 讚注讜祝 砖讞讜讟讛 讗讜 讘讛诪讛 砖讞讜讟讛 诪讜转专转. 讜讘讬转 讛砖讞讬讟讛 住讬诪谉, 讚讛讗讬讚谞讗 谞讻专讗 诇讗 砖讞讬讟 讻诇诇, 讜讘讘讛诪讛 谞诪讬 诇讗 砖讞讬讟 讻诇诇 (讘砖专讗) [讜砖专讬] 讻讛讛讜讗 讚讘"诪 (讻讚, 讘) 讚诪爪讗 讙讚讬 砖讞讜讟, 讜诇讗 讗拽砖讬谞谉 讛转诐 诪讛讗 讚专讘 讚讗诪专 讘砖专 砖谞转注诇诐 讗住讜专 注"讻. 讜诇讗 诪讞讜讜专 讻诇诇 讚讗讚专讘讛 讛讬讗 讛讜讬讗 转讬讜讘转讬讛 讚讛讛讬讗 讘专讜讘 讬砖专讗诇 讚讜拽讗 诪讬讬专讬, 诪砖讜诐 讚住诪讻讬谞谉 讗专讜讘讗 讛讜讗 讚砖专讬 诇讬讛 讜诇讗 诪砖讜诐 住讬诪谉 砖讞讬讟转讜, 讜讻讚讗诪专讬谞谉 讛转诐 讘讛讚讬讗 诪讚讛转讬专讜 诇讜 诪砖讜诐 砖讞讬讟讛 讻专讘讬 讞谞讬谞讗 讘谞讜 砖诇 专' 讬讜住讬 讛讙诇讬诇讬 砖诪注 诪讬谞讬讛 讘专讜讘 讬砖专讗诇 讛讜讛, 讜砖诪注 诪讬谞讛 专' 讗诇讬注讝专 讘专"砖 讘专讜讘 讬砖专讗诇 讗诪专, 讗诇诪讗 诪砖讜诐 讚住诪讻讬谞谉 讗专讜讘讗 讛讜讗, 讚讗讬 诪砖讜诐 住讬诪谉 讚砖讞讬讟讛 诪讗讬 拽讗 诪讜讻讬讞 诪讬谞讛 讚专"讗 讘专"砖 讘专讜讘 讬砖专讗诇 讗诪专, 讚讬诇诪讗 讚讜拽讗 讘诪讬注讜讟 讬砖专讗诇, 讜讛讗 讚讛转讬专讜 诇讜 诪砖讜诐 住讬诪谉 讚砖讞讬讟讛 讗诇讗 讚住讬诪谉 砖讞讬讟讛 讗讬谞讜 住讬诪谉 讚驻注诪讬诐 讚谞讻专讬 谞诪讬 诪砖讞讟 砖讞讬讟 讜诇讗 讘住讻讬谉 讘讚讜拽讛 讜讘讻讜谞转 住讬诪谞讬谉, 讻讱 谞"诇.





专讬讟讘"讗

讛谞讬 讘讬注讬 讚讙讚讬讗 讜讻讜' 诪谞讗 讬讚注讬 讗讬 讗讬转 讘讛讜 砖讜专讬讬拽讬 住讜诪拽讬 讜讻讜' 讜诪讬谞讛 讚讘讙讜 转诇转讬谉 讬讜诪讬谉 讗驻讬' 讗讬转 讘讬讛 砖讜专讬讬拽讬 住讜诪拽讬 砖专讬谞谉 讜讬砖 讗讜诪专讬诐 讚讚讜拽讗 谞拽讟 讚讙讚讬讗 讗讘诇 讚注讙诇讬 讗驻讬' 讘讙讜 转诇转讬谉 讬讜诪讬谉 讗住讜专讬谉 讗讬 讗讬转 讘讛讜 砖讜专讬讬拽讬 住讜诪拽讬 讜讻谉 讚注转 诪讜专讬 讛专讗"讛 讝"诇.



讛讗讬 讗讜诪爪讗 讚讗住诪讬拽 驻讬' 讞转讬讻转 讘砖专 砖讛讗讚讬诪讛 砖谞爪专专 讛讚诐 讘讛 讜讗讬谞讜 讬讜爪讗 讗诇讗 注"讬 讞讬转讜讱 讜诪诇讬讞讛 讜讗住讜专 诪砖讜诐 讚讛讜讬 讚诐 讛讗讬讘专讬诐 砖驻讬专砖 砖讛讜讗 讗住讜专 讞转讻讬' 讛诪诇讞讬' 讜讻讜' 讗讜转讘讬讛 讗讙讜诪专讬 驻诇讬讙讬 注诇 讻专讞讱 讘讚诇讗 讞转讻讬 诪讬讬专讬 讚讗讬 诇讗 讛讬讻讬 讗诪专讬 讚诪爪诪转 爪诪讬转 讗诇讗 讜讚讗讬 讻讚讗诪专讬 讜诪注转讛 转诇讬' 讘砖驻讜讚讗 讚讻讜讜转讬讛 讛讜讛 讚诇讗 讘注讬 讗驻讬' 讞转讬讻讛 讜讻讚讻转讬讘谞' 诇注讬诇 讚诪砖讗讘 砖讬讬讘 讜讻诇 砖讛讜讗 注"讬 讛讗讜专 讻讘讜诇注讜 讻讱 驻讜诇讟讜 讻讚讗讬转讗 讘驻住讞 砖谞讬 诇注谞讬谉 诪讜诇讬讬转讗 讚砖专讬谞谉 讘爪诇讬 诪讛讗讬 讟注诪讗 讻讚讗讬转讗 讛转诐 讜讻谉 诪讬讝专拽讬 诇讗讜 讛讬讬谞讜 讜讜专讬讚讬谉 讻讚驻讬' 讛专讘 讘注诇 讛注讬讟讜专 讝"诇 讚讛谞讛讜 讻诇 讛讬讻讗 讚诇讗 砖讞讟讬谞讛讜 讗驻讬诇讜 讘注讜祝 讜讗驻讬诇讜 诇爪诇讬 讘注讬 谞讬转讜讞 讜讞转讬讻讛 讜诪诇讬讞讛 讻讚讗讬' 讘专讬砖 驻专拽 讛砖讜讞讟 讗诇讗 诪讬讝专拽讬 讛诐 讞讜讟讬 讛爪讜讜讗专 讻讚驻讬' 专砖"讬 讝"诇 讜讗驻讬' 讘谞砖讞讟讜 讛讜讜专讬讚讬谉 讗讬讬专讬 讻讚讻转讘 诇注讬诇 讜讻谉 驻讬' 专"讞 讝"诇 讜讛专诪讘"诐 讝"诇.



专讬砖讗 讘讻讬讘砖讗 驻讬' 讻砖专讜爪讬谉 诇讛住讬专 讛砖注专 砖谞讜转谞讬谉 讗讜转讛 讘讗砖 讜讬砖 诇讞讜砖 诇诪讛 砖讘转讜讻讜 砖讬砖 讘讜 讚诐 讜讗"讗 诇讜 诇爪讗转 诪驻谞讬 注爪讬诐 拽讚专转 讛专讗砖 砖讛讜讗 诪驻住讬拽 讜讗诐 谞转谞讜 讘讗砖 注诇 讘讬转 砖讞讬讟转讜 讛讜讗 讝讘 讚专讱 砖诐 讚专讱 谞拽讘 砖讬砖 讘拽讚专转讜 讜讗诐 谞转谞讜 诪谉 讛爪讚讚讬诐 讘讗砖 讗讬谉 诇讜 诪拽讜诐 诇爪讗转 讚诪讬拽驻讗 拽驻讬 讜讗住讜专 讜讻诇 讛讬讻讗 讚讗诪专讬谞谉 讛讻讗 讚讗住讜专 诇讗 讗住专讜 讗诇讗 讛诪讜讞 讘诇讞讜讚 讜砖讗专 讛专讗砖 诪讜转专 砖讛专讬 讗讬谉 诇讜 诪拽讜诐 诇爪讗转 诇砖讗专 讛专讗砖 砖注爪诐 诪驻住讬拽 讜讻砖讬讜爪讗 讛讜讗 讬讜爪讗 讞讜抓 诇讙诪专讬 讜讚讜讜拽讗 诇爪诇讬 讗讜 讻砖诪谞讬讞讬谉 讗讜转讜 讘专诪抓 讗讘诇 谞转谞讜 讘拽讚讬专讛 讛专讬 讛讜讗 讬讜爪讗 诇拽讚专讛 讜讗讜住专转 讜爪专讬讱 诇砖讬注讜专讗 讘砖砖讬诐 讚讻讜诇讬讛 诪讜讞讗. 讜讻谉 讻转讘 讘讛诇讻讜转 讙讚讜诇讜转 讜驻住拽 讛专讬"祝 讝"诇 讛讬诇讻转讗 讻诇讬砖讗 拽诪讗 诇讞讜诪专讗 讚讻诇 转专讬 诇讬砖谞讗 讘讚讗讜专讬讬转讗 诇讞讜诪专' 谞拽讟讬谞谉 讛讬诇讻讱 讘讬谉 讗谞讞讬专讬 讘讬谉 讗爪讚讚讬谉 讗讬 诇讗 讚抓 讘讛 诪讬讚讬 讚诪讬讚讘 讚讬讬讘 讗住讜专讬. 讜讗诐 讞讜转讱 讘专讗砖 讜谞讜转谞讜 讘讗讜专 讜讞转讜讻讬 诇转讞转 驻砖讬讟讗 讚砖专讬 讜转诪讛 注诇 讛专讘 讘注诇 讛注讬讟讜专 讝"诇 砖讻转讘 讚讛讻讗 讘诇讗 诪诇讬讞讛 讗讬讬专讬 讜讻讬 诪讛 注谞讬讬谉 诪诇讬讞' 讘讻讗谉 讜讛讗讬讱 诪诇讬讞转 讛专讗砖 诪讜爪讬讗讛 讚诐 砖诇 诪讜讞 讜讛诇讗 讛注爪诐 诪驻住讬拽 讘谞转讬讬诐 注讚 砖讗驻讬诇讜 讛讗砖 讗讬谞讜 诪讜爪讗讜 讜讻"砖 讛诪诇讞 讻转讘 讛专讘 讘注诇 讛转专讜诪讜转 讝"诇 讬砖 诪拽讜诪讜转 砖谞讛讙讜 讻砖专讜爪讬谉 诇讛住讬专 讛谞讜爪讛 砖谞讜转谞讬谉 讗讜转讛 注诇 讛专诪抓 讜专讗砖 讛转专谞讙讜诇 讗讬谞讜 诪砖讬诐 注诇讛专诪抓 讗诇讗 讞讜转讻讜 讜诪讜诇讞讜. 讜讗驻讬' 讗讬谞讜 讞讜转讻讜 讗讬谞讜 讗住讜专 讗诇讗 讛专讗砖 讜讻讜讜谞转 专讘讬谞讜 讝"诇 诇讜诪专 砖讗注驻"讬 砖诪谞讬讞 讛转专谞讙讜诇转 注诇 讛讗砖 注讚 砖讬转讞诪诐 讛诇讘 讜讛讻讘讚 诪讘驻谞讬诐 讜讬讜爪讗 诪诪谞讜 讚诐 讗讬谉 讘讻讱 讻诇讜诐 讚讻讬 讛讬讻讬 讚讘诇注 诇讬讛 讘砖专讗 驻诇讬讟 诇讬讛 讻讻诇 讘诇讬注讛 砖注"讬 讛讗讜专 讻讚讻转讬讘谞讗 诇注讬诇 讜诇讗 讞住专讜 专讬砖讗 讘讻讬讘砖讗 讗诇讗 诪驻谞讬 注爪诐 讛专讗砖 讛诪驻住讬拽 讜讛讜讗 谞讘诇注 讘诪讜讞讜 讻诪讜 砖讗诪专谞讜. 讜讝讛 砖诇讗 讻讚讘专讬 讘注诇 讛注讬讟讜专 讝"诇 砖讻转讘 讘讛讻砖专 讘砖专 砖爪专讬讱 讛诪讛讘讛讘 讛注讜祝 诇讬讝讛专 砖诇讗 讬谞讬讞谞讜 砖诐 讘讻讚讬 砖讬转讞诪诐 讛诇讘 讜讛讻讘讚. 讜诪讜专讬 讝"诇 住讜讘专 讻讚讘专讬 讘注诇 讛转专讜诪讜转 讝"诇 讜讻谉 讗诪专 专讘讬' 讝"诇 讻讬 诪讛 砖诪讛讘讘讬谉 讛专讙诇讬诐 注诇 讛讗砖 诇讛住讬专 砖注专谉 讜诇讛住讬专 讟诇驻讬讛谉 爪专讬讱 诇讬讝讛专 砖诇讗 讬讛讘讛讘 讗诇讗 诪注讟 诪驻谞讬 讛驻专住讜转 砖讛诐 诪驻住讬拽讬谉 讜讗讬谉 诪谞讬讞讬谉 讛讗砖 诇砖讗讜讘 讜诪诇讬讞讛 诇讗 诪讛谞讬 诇讛讜 讻讚讗诪专讬' 诇注讬诇 讙讘讬 专讬砖讗 讘讻讬讘砖讗 砖讗讬谉 诪诇讞 砖注诇 讛讟诇驻讬' 诪驻诇讬讟 诪讛 砖转讞转 讛讟诇驻讬诐 讜诇爪讗转 讬讚讬 讻诇 住驻拽 诪住讬专讬谉 讛讟诇驻讬诐 转讞诇讛 讜讗讞"讻 诪讜诇讞 讜诪砖讛讛 砖讬注讜专 诪诇讬讞' 讗讞"讻 诪住讬专 讛砖注专. 讜讻砖诪讞专讻讬谉 讛转专谞讙讜诇转 注"讬 讛讗讜专 爪专讬讱 诇讛讚讬讞 转讞诇讛 讘讬转 讛砖讞讬讟讛 讬驻讛 砖诇讗 讬砖讗专 讚诐 讘注讬谉 讜谞转讘砖诇 砖诐 砖讗讬谉 讛诪诇讞 诪驻诇讬讟 讜讗讬谉 讛讗讜专 砖讜讗讘 讻砖讛讜讗 讘注讬谉 讜讻讚讗诪专讬' 诇拽诪谉 诪讚讬讞 讜诪讜诇讞 讜诪讚讬讞 讚讛讚讞讛 专讗砖讜谞' 诪砖讜诐 讚诐 砖注诇 驻谞讬讜 讻讚讘注讬 诇驻专讜砖讬 讘驻' 讻诇 讛讘砖专 讘住"讚.



讗诪专 诪专 讝讜讟专讗 讻砖注讜专讛 讘诪拽讜诐 讗讞讚 讜讻讜' 谞专' 讚诪专 讝讜讟专讗 驻诇讬讙 讗讚专' 讬讜讞谞谉 诇讜诪专 讚讻诇 讚讛讜讬 讻讝讬转 诪诇拽讬谉 讗讜转讜 讗驻讬诇讜 讘砖谞讬诐 讜砖诇砖讛 诪拽讜诪讜转. 讚讗诇讜 诇专"讬 讗讬谉 诪诇拽讬谉 讗讜转讜 注讚 砖讬讛讗 讻讝讬转 讘诪拽讜' 讗讞讚 讜讛讬讬谞讜 讚讗讬爪讟专讱 转诇诪讜讚' 诇诪驻住拽 讛诇讻讛 讜驻住拽讛 讻专"讬 讜讻驻专讜砖' 讚专讘 驻驻讗 讜诪砖讜讞 讚诇讗 讗住转讬讬诪' 诪讬诇转讗 讚专"讬 讘谞驻砖讬'. 诇讗 讗诪专 转诇诪讜讚讗 讘讛讚讬讗 讛讬诇讻转讗 讻专"讬 讜讗诇讬讘讗 讚专讘 驻驻讗 讚讛讗 诇讗 讗讬讬专讬 专"讬 讘讛讚讬讗 诪诇讛注讘讬专讜 讜讗讬爪讟专讬讱 诇讜诪专 讜讛诇讻转讗 诇讛注讘讬专讜 讻砖注讜专讛 诇讛诇拽讜转讜 讘讻讝讬转.



讞诇讘 诪讗谉 讚讻专 砖诪讬讛 诪讗谉 砖讬讬讟讬' 讛讻讗 诇讗讬讬专讜讬' 讘讚讬谉 讞诇讘 讘注诇诪讗 砖讗讬谞讜 诪砖诪谞讜 砖诇 讙讬讚 讚讛讗 讜讚讗讬 讛讻讬 诪砖诪注 诇讬砖谞讗 讚注诇 讛讞诇讘 讜驻专拽讬' 讛"拽 谞讗诪谞讬谉 注诇讬讜 讻砖诐 砖谞讗诪谞讬谉 注诇 讛讞诇讘 诇讚讘讻讬 讛讻诇 讚诇讗讜 诪砖讜诐 讞砖砖 诇讗 讛讬讜 谞讗诪谞讬谉 注诇 讛讙讬讚 砖诇讗 讛讬讜 专讜爪讬谉 诇讟专讜讞 讘谞讬拽讜专讜 讚讛讗 讘讞诇讘 讜讞讜讟讬谉 讗讬讻讗 讟讬专讞讗 讟驻讬 讜诪讛讬诪谞讜 讗诇讗 诪砖讜诐 讚住讘专讜讛 讻专讘讬 讬讛讜讚讛 讜讗诇讜 讘讞诇讘 诇讬讻讗 诇诪讬讞砖 诇讛讜 讜谞讗诪谞讬谉 诇讚讘专讬 讛讻诇:



诪转谞讬转讬谉 砖讜诇讞 讗讚诐 讬专讱 诇谞讻专讬 讜讙讬讚 讛谞砖讛 讘转讜讻讜 砖诪拽讜诪讜 谞讬讻专 讜讚讬讬拽讬谞谉 讘讙诪专讗 讚讜拽讗 砖诇讬诪讛 砖讜诇讞 讗讘诇 讞转讜讻讛 诇讗 诇讬砖讚专 讗驻讬诇讜 讻砖专讛 讗诇讗 讗诐 讻谉 谞拽专讛 诪讙讬讚讬' 讻专讗讜讬 讜讘讙诪专讗 诪驻专砖 讟注诪讗 讜诇专讘讜转讗 谞拽讟 诇谞讻专讬 讻讚诪驻专砖 讛转诐:



讙诪专讗 砖诇讬诪讛 讗讬谉 讞转讜讻讛 诇讗 驻讬' 诪讚拽转谞讬 砖诪拽讜诪讜 谞讬讻专 讚讗诇讜 讘讞转讜讻讛 讗讬谉 诪拽讜诪讜 谞讬讻专. 讜讗诪专讬谞谉 讘诪讗讬 注住拽讬谞谉 讗讬 诇讬诪讗 讘诪拽讜诐 砖诪讻专讬讝讬谉 讞转讜讻讛 谞诪讬 诇讬砖讚专 讜讻讜' 砖诪讜注讛 讝讜 注诪讜拽讛 诪讗讜讚 爪专讬讻讛 讘讬讗讜专 讜讛专讬谞讬 诪驻专砖讛 讘拽讬爪讜专 讻驻讬 诪讛 砖拽讘诇转讬 诪诪讜专讬 讛专讗"讛 讝"诇. 讜讻诇诇讗 讚砖诪注转讗 讚讻讜诇讗 砖诪注转讬谉 诪讬讬专讬 讘诪拽讜诐 砖讻诇 讛讟讘讞讬诐 讗讜专讜讘讗 讟讘讞讬 讬砖专讗诇 讜讗诇讜 诇诪砖讜专转 讛讚讬谉 讻诇 讘砖专 讛谞诪爪讗 讘讬讚 讙讜讬 诪讜转专 讜讗驻讬' 诇专讘 讚讗住专 讘砖专 砖谞转注诇诐 诪谉 讛注讬谉 讚谞诪爪讗 讘讬讚 讙讜讬 砖讗谞讬 讻讚讗讬转讗 诇拽诪谉 讘砖诪注转讬谉 讜讛讬讗 讛谞讜转谞转 砖讗住讜专 诇讛诐 诇注讜诇诐 诇诪讻讜专 诇讙讜讬 谞讘讬诇讛 讜讟专讬驻讛 讚讚讬诇诪讗 讝讘讬谉 诇讬' 讬砖专讗诇 诪讬谞讬' 讜讬砖 诪拽讜诪讜转 砖诇讗 专爪讛 诇注诪讜讚 注诇 讚讬谉 讝讛 诇驻讬 砖讛讬讜 诪驻住讬讚讬谉 讘谞讘讬诇讜转 讜讟专讬驻讜转 砖诇讛诐 讜诇驻讬讻讱 注砖讜 转拽谞讛 讗讞专转 讘讛诐 讜讛讬转讛 讛转拽谞讛 注诇 砖谞讬 讛讚专讻讬诐 讛讗讞讚 诪拽讜诐 砖讗讬谉 诪讻专讬讝讬谉 诇注讜诇诐 讜讛砖谞讬 诪拽讜诐 砖诪讻专讬讝讬谉 讛诪拽讜诐 砖讗讬谉 诪讻专讬讝讬谉 砖诪讜 注爪诪诐 讛驻讱 砖讜专砖 讛讚讬谉 讜讛讜讗 砖讗驻讬诇讜 讛讬转讛 讟专讬驻讛 谞讘讬诇讛 讬讚讜注 诇讗 讛讬讜 诪讻专讬讝讬谉 注诇讬讛 讻诇讜诐 讜拽讘诇讜 注诇讬讛诐 砖讻诇 讘砖专 讛谞诪爪讗 讘讬讚 讙讜讬 讗住讜专 诇讛诐 诇注讜诇诐 讻讚讬 砖讬讛讗 诪讜转专讬谉 诇讙讜讬 诇注讜诇诐 谞讘讬诇讜转 讜讟专讬驻讜转 砖诇讛诐 讜讛诪拽讜' 砖诪讻专讬讝讬谉 讞诇拽讜 讘讚讬谞诐 讻讬 讘讬讜诐 砖讬讛讬' 诇讛诐 讟专讬驻讛 讘诪讟讘讞讬讬诐 砖讬讻专讬讝讜 讗讜转讛 讜讗讜转讜 讬讜诐 诪讜转专讬谉 诇诪讻讜专 诇讙讜讬 讟专讬驻讜转 讜谞讘诇讜转 讜讗住讜专讬谉 诇讬拽讞 诪讛诐 讘砖专 讻讚讬谉 诪拽讜诐 砖讗讬谉 诪讻专讬讝讬谉 讜讘讬讜诐 砖诇讗 转讛讬讛 讟专讬驻讛 讘诪讟讘讞讬讬诐 诇讗 讬讻专讬讝讜 讻诇讜诐 讜讬讛讬讜 注讜诪讚讬谉 注诇 拽' 讛讚讬谉 讜诪讜转专讬谉 诇讬拽讞 讜讗住讜专讬谉 诇诪讻讜专 讜讻诇 砖讗谞讜 讗讜诪专讬诐 讘砖诪讜注转讬谞讜 诪拽讜诐 砖诪讻专讬讝讬谉 专讜爪讛 诇讜诪专 砖诪讻专讬讝讬谉 讜诇讗 讛讻专讬讝讜. 讜讬砖 讘讻诇诇 讝讛 砖谞讬 讛诪拽讜诪讜转 讛诪谞讛讙 砖讗诪专讜 讜讙诐 砖讜专砖 讛讚讬谉 讜讻诇 砖讗谞讜 讗讜诪专讬诐 讘砖诪讜注转讬谞讜 诪拽讜诐 砖讗讬谉 诪讻专讬讝讬谉 讻讜诇诇 砖谞讬 诪拽讜诪讜转. 讚讬谉 诪拽讜诐 砖讗讬谉 诪讻专讬讝讬谉 砖讗诪专谞讜 讜讚讬谉 诪拽讜诐 砖诪讻专讬讝讬谉 讜讛讻专讬讝讜 砖砖谞讬 讗诇讜 讚讬谞诐 砖讜讛. 讜诇讻讱 诇讗 讛讜爪专讱 讛转诇诪讜讚 诇讛拽砖讜转 讜诇转专抓 讘讻诇 砖诪讜注转讬谞讜 讗诇讗 诪拽讜诐 砖讗讬谉 诪讻专讬讝讬谉 讜诪拽讜诐 砖诪讻专讬讝讬谉 讻讬 讘砖谞讬 讗诇讜 谞讻诇诇讬谉 讛讚讬谉 讜讛诪谞讛讙讜转. 讜讝讛讜 讻诇诇 讙讚讜诇 讜讘专讜专 诇讻诇 讛砖诪讜注讛.





讛诪讗讬专讬

讚诐 砖谞爪专专 诪讞诪转 诪讻讛 讗讜 诪讞诪转 住讘讛 讗讞专转 讘讗讬讝讛 诪拽讜诐 砖讘讘砖专 讜讛讜讗 讛谞拽专讗 讘诇砖讜谉 转诇诪讜讚 讗讜诪爪讗 讚讗住诪讬拽 诇拽讚讬专讛 爪专讬讱 讞转讬讻讛 讜诪诇讬讞讛 砖诪讗讞专 砖谞爪专专 讛讚诐 讗讬谉 讻讞 讘诪诇讞 诇讛讜爪讬讗讜 讘诇讗 驻转讞 讜讛讜讗 讛讞转讱 讜诇爪诇讬 讗讬谞讜 爪专讬讱 讻诇讜诐 讜讬砖 讗讜诪专讬诐 砖爪专讬讱 诪诇讬讞讛 诪讜注讟转 讘讻诇 爪诇讬 讜讗讬谉 谞专讗讛 讻谉 讜讗诐 讛谞讬讞讜 注诇 讙讘讬 讛讙讞诇讬诐 诪诪砖 讛专讬 讛讜讗 讻爪诇讬 讻诪讜 砖讘讬讗专谞讜 讘拽专讜诐 讘讬爪讛 讜讘讞讜讟讬谉 讜讛诐 讛讗诪讜专 注诇讬讛诐 讻讗谉 讘讬注讬 讜诪讜讝专讬拽讬 砖讛讗讜专 砖讜讗讘 讗转 讛讚诐 讜讗驻讬' 诇讗 讛诇讱 讗讚诪讬诪讜转讜 讻砖专:



诪讬 砖诪谞讬讞 专讗砖 讛讘讛诪讛 讘讻讘砖谉 讗讜 砖讟讜诪谞讜 讘专诪抓 讘诇讗 诪诇讬讞讛 讻讚讬 诇讛砖讬专 砖注专讜 讜讛讜讗 讛拽专讜讬 讻讗谉 专讬砖讗 讘讻讘砖讗 爪专讬讱 砖讬转谉 讘讬转 讛砖讞讬讟讛 讻诇驻讬 讛讗讜专 讻讚讬 砖讬爪讗 讛讚诐 讚专讱 砖诐 讘谞拽诇 讜讗诐 讛谞讬讞讜 讚专讱 谞讞讬专讬讜 爪专讬讱 诇谞注讜抓 拽讬住诐 讗讜 拽讜抓 注讚 讛诪讜讞 讜讗诐 诇讗 注砖讛 讻谉 讗讜 砖讛讜砖讬讘讜 注诇 讛爪讚讚讬谉 讗住讜专 砖讗讬谉 讚诐 讞讜讟讬 讛诪讜讞 讜拽专讜诪讜转 砖诇讜 讬讻讜诇讬诐 诇爪讗转 讻专讗讜讬 讜讬砖 驻讜住拽讬谉 讘讛讜砖讬讘讜 注诇 讛爪讚讚讬谉 砖讚讬讜 讘谞注讬爪转 拽讬住诐 讜讘讛讜砖讬讘讜 注诇 谞讞讬专讬讜 砖讗讬谞讜 爪专讬讱 讻诇讜诐 讻诇讬砖谞讗 讘转专讗 讗诇讗 砖专讜讘 讙讗讜谞讬诐 诪住讻讬诪讬诐 诇讛讞诪讬专 讘讗讬住讜专讬 转讜专讛 讻诇讬砖谞讗 拽诪讗 讜诇讚注转谞讜 诇讗 住讜祝 讚讘专 砖讛讜转专 诇注砖讜转 讻谉 讻讚讬 诇讛砖讬专 讗转 讛砖注专 砖讛讬讗 爪诇讬讬讛 诪讜注讟转 讗诇讗 讗祝 诇讗讻讬诇讛 讘讚专讱 讝讛 诪讜转专 注诇 讛讚专讻讬诐 砖讻转讘谞讜 讜讘转讜住驻讜转 讗讜住专讬谉 注讚 砖讬讜爪讬讗 讛诪讜讞 讜讬驻诇讬讟 讜讬谞拽讛 拽专讜诪讜转 砖讘讜 诪谉 讛讚诐 注诇 讛爪讚 砖讛转讘讗专 讜诇讗 讬专讗讛 讻谉 砖讛专讬 住转诐 谞讗诪专讛 讗祝 诇讗讻讬诇讛:



诪讛 砖讻转讘谞讜 砖讗诐 讛讜砖讬讘讜 注诇 爪讚讚讬讜 讗住讜专 驻讬专砖讜 讘讛诇讻讜转 讙讚讜诇讜转 砖诇讗 注诇 讻诇 讛专讗砖 讗谞讜 讗讜诪专讬谉 讻谉 讗诇讗 注诇 讻诇 讛诪讜讞 讻诇讜 讜拽专讜诪讜转讬讜 讜诪"诪 讬专讗讛 砖讘拽讚专讛 讗住讜专 讻诇讜诪专 砖注诇 讬讚讬 讛专讜讟讘 诪转诪爪讛 讻诇讜 诇转讜讱 讛拽讚专讛 讜讞讜讝专 讜讘讜诇注 讜讗诐 谞讬拽讘 注爪诐 讛诪讜讞 讜讛砖讬讘讜 诪爪讚 讛谞拽讘 讗讜 砖讛讬讛 诪讙诇讙诇 讘讜 转诪讬讚 诪讜转专 讜讗驻讬诇讜 诪诇讞 讗转 讛专讗砖 讗讬谉 讛诪讜讞 讜拽专讜诪讜转讬讜 谞驻诇讟讬谉 诪讚诪讜 砖讛专讬 注爪诐 讛讙讜诇讙讜诇转 诪拽讬祝 讘讬谞讬讛诐 讜讗讬谉 诇讜 诪拽讜诐 诇讝讜讘 讜讗驻讬' 讛讬讛 爪讜诇讛讜 讗讗"讻 注诇 讛讚专讻讬诐 砖讘讬讗专谞讜 讜讗诐 专爪讛 诇诪诇讞讜 诇讛讻砖讬专讜 讘拽讚讬专讛 拽讜专注讜 讜诪讜爪讬讗 诪讜讞讜 讜拽讜专注 拽专讜诪讜转讬讜 讜诪讜诇讞 讜诪讞讝讬专讜 讜诪讘砖诇讜 讜讘注谞讬谞讬 诪诇讬讞讛 谞讗专讬讱 讘讝讛 讬讜转专 讜拽爪转 讙讗讜谞讬诐 讗住专讜 讚专讱 讙讚专 砖诇讗 诇讘砖诇 诪讜讞 诇注讜诇诐 讜诪"诪 讙讚讜诇讬 驻讜专讜讘讬谞爪讗 讻转讘讜 讘讞讘讜专讬讛诐 砖讻诇 讗诇讜 诇讗 谞讗诪专讜 讗诇讗 讘诇讗 诪诇讬讞讛 讗讘诇 讻诇 砖诪诇讞讛 诪讜转专 讘讻诇 注谞讬谉 讜诇讗 讬专讗讛 讻谉 砖讗讬谉 讛诪诇讞 诪驻诇讬讟 讬讜转专 诪谉 讛讗砖 讜讛专讬 讗祝 讘讗砖 讘注讬谞谉 讞转讬讻讛 讜诪"诪 讞讜讻讱 讗谞讬 诇讜诪专 诇驻讬 讛住讜讙讬讗 砖诇讗 讛爪专讬讻讜 诇讻诇 讗诇讜 讗诇讗 专讬砖讗 讘讻讬讘砖讗 砖讛讜讗 谞讟诪谉 讘专诪抓 讗讘诇 讘爪诇讬 讗讜 讘讛谞讞讛 注诇 讛讙讞诇讬诐 讗讬谉 爪专讬讱 讻诇讜诐 砖讗诐 讻谉 诇诪讛 转驻砖讜 诇砖讜谉 专讬砖讗 讘讻讬讘砖讗 讗诇讗 砖专讗讜讬 诇讞讜砖 诇讚讘专讬 讛专讗砖讜谞讬诐:



讗注"驻 砖诇讗 讛讜讝讻专讜 讘讻讗谉 讗诇讗 讞讜讟讬谉 讗诇讜 砖讛讝讻专谞讜 讬砖 讘讘讛诪讛 讞讜讟讬谉 讗讞专讬诐 砖讛诐 诪诇讗讬诐 讚诐 讘爪诇注讜转 讛讘讛诪讛 讜住诪讜讱 诇砖讚专讛 讜讘讬专讱 讜讻谉 讘砖讗专 诪拽讜诪讜转 讜诇诪讛 诇讗 讛讜讝讻专讜 讻讗谉 诇讗讬住讜专 讬砖 诪讬 砖讗讜诪专 砖讘讻诇诇 讞讜讟讬 讛讬讚 讜讛诇讞讬 讛诐 砖讻诇诐 诪砖转专讙讜转 诇讛诐 讜讗"讻 爪专讬讱 诇讞转讬讻转 讗讜转谉 讛诪拽讜诪讜转 讻讚讬 诇驻住讜拽 讛讞讜讟讬谉 讜诇诪诇讞谉 诇拽讚专讛 讗讜 讞转讬讻讛 诇讘讚 诇爪诇讬 讻诪讜 砖讘讬讗专谞讜 讘砖讗专 讛讞讜讟讬诐 讜讻讘专 讻转讘谞讜 讘驻专拽 砖谞讬 讻"讝 讗' 砖讬砖 诪讬 砖讗讜诪专 砖讻诇 讗诇讜 谞驻讟专讜 讘讞转讬讻转 讜专讬讚讬谉 砖讘砖讞讬讟讛 讜诇讗 讬专讗讛 诇讬 讻谉 砖讛专讬 讛讞讜砖 诪注讬讚 诇谞讜 砖讬砖 讘讛诐 讚诐 讜注讜讚 砖讛专讬 讘讘讛诪讛 讗讬谞讜 爪专讬讱 诇谞拽讬讘转 讜专讬讚讬谉 讘砖注转 砖讞讬讟讛:



注讜祝 讬砖 讘讜 讙诐 讻谉 讛专讘讛 讞讜讟讬谉 讜诪"诪 诇爪诇讬 讛讜讗讬诇 讜谞讬拽讘讜 讜专讬讚讬讜 讘砖注转 砖讞讬讟讛 讗讬谉 爪专讬讱 讻诇讜诐 砖诪转讜讱 专讻讜转谉 谞讜讞讜转 讛谉 诇讛驻诇讬讟 注诇 讬讚讬 讛讗讜专 讗讘诇 讘拽讚专讛 讗讜 诇讟驻诇谉 讘讘爪拽 爪专讬讱 诇驻砖驻砖 讘讞讜讟讬讛谉 讜拽爪转 讙讗讜谞讬诐 讻转讘讜 注诇 讛注讜祝 砖诪讗讞专 砖驻转讞讜 诪诇诪讟讛 讜讛讻谞讬住 讬讚讜 讜讛讜爪讬讗 讘谞讬 诪注讬讜 讜谞拽讛 讗讜转讜 诪讘驻谞讬诐 讜驻转讞 讗转 讛爪讜讗专 讜讛讜爪讬讗 讛讜专讬讚讬谉 讜讛砖诇讬讻谉 讜诪诇讞讜 讻专讗讜讬 讜专讞爪讜 诪讜转专 讗祝 诇拽讚专讛 讜诪"诪 爪专讬讱 诇谞拽讜转 讘讻诇诇 讝讛 讞讜讟 砖讘讬专讱 讛注讜祝 砖讛讜讗 诪诇讗 讚诐 讜讻谉 讞讜讟 砖诇 讻祝 砖讘讜 讻诪讜 砖讘讬讗专谞讜:



专讗砖讜谞讬 讛讙讗讜谞讬诐 讻转讘讜 讜讙讝专讜 砖诇讗 诇讘砖诇 讻谞转讗 讜讛讜讗 讛谞拽专讗 讗讬谞讟讬专讬诇 讘拽讚专讛 诪驻谞讬 砖讛讜讗 诪诇讗 讞讜讟讬谉 拽讟谞讬诐 砖诇 讚诐 讜注讻砖讬讜 谞讛讙讜 讘讜 讛讬转专 讜诪注讬讚讬谉 诇谞讜 砖谞拽讜专 讗讜转诐 讛讞讜讟讬谉 拽诇 注讚 砖讘诪转讬讞讛 诪注讟 谞砖诇驻讬谉 诪砖诐 讘谞拽诇 讗讜 砖讛诐 谞讬转专讬诐 讘讞转讬讻讛 讜诪诇讬讞讛:



讬砖 诪讬 砖讗讜诪专 砖讻诇 诪拽讜诐 砖讛讜爪专讻谞讜 讞转讬讻讛 诇爪诇讬 爪专讬讱 砖讬谞讬讞 驻讬 讛讞转讱 诇爪讚 讛讗砖 砖讬讝讜讘 讚诪讜 讬驻讛 讜讗讬谉 讛讚讘专讬诐 谞专讗讬谉:



讬转讘讗专 诪诪住讻转 驻住讞 砖谞讬 注"讚 讗' 注诇 讛注讜祝 砖诪诇讗讜讛讜 讘砖专 讻转讬转 讗讜 砖诇诐 砖讗诐 诇讗 谞诪诇讞 讗讜转讜 讛讘砖专 讗注"驻 砖诪讜转专 诇爪诇讬 讗驻讬' 讛讬讛 驻讬讛 诇诪注诇讛 讜讻诇 砖讻谉 讗诐 讛讬讛 驻讬讛 诇诪讟讛 诇爪讚 讛讗砖 砖讗注"驻 砖讛讘砖专 驻讜诇讟 讜讛注讜祝 讘讜诇注 讗祝 讛讜讗 谞驻诇讟 诪谉 讛注讜祝 讘讻讞 讛讗砖 诇拽讚专讛 诪讬讛讗 讗住讜专 讜讻谉 讛讚讬谉 讘讻专讻砖讗 讗讜 砖讗专 讛诪注讬诐 砖诪诇讗讜讛 讘讘砖专 讜讻谉 讻诇 讻讬讜爪讗 讘讝讛 砖讗诐 诇讗 谞诪诇讞 讗讜转讜 讘砖专 讻专讗讜讬 讗住讜专 讛讻诇 讗讗"讻 讘砖砖讬诐 砖讗注"驻 砖讗讬谉 诪讞讝讬拽讬谉 讚诐 讘讘谞讬 诪注讬诐 诪"诪 讘讜诇注讬谉 讛诐 讗讘诇 讗诐 讛讬讛 讘砖专 讛诪诇讜讗讬诐 讻转讬转 砖诇 讘谞讬 诪注讬谉 讗注"驻 砖诇讗 谞诪诇讞讜 讛诪注讬谉 诪讜转专 砖讗讬谉 诪讞讝讬拽讬谉 讘讛诐 讚诐 讜讚讜拽讗 诇讛讚讜专讗 讚讻谞转讗 专"诇 讚拽讬诐 讛住讜讘讘讬诐 讗转 讛讻谞转讗 讜讻谉 讛拽讬讘讛 讜诪注讬讛 讜讛讻专讻砖讗 讗讘诇 讛讻专住 讜诪讛 砖讘讜 讬砖 讘讜 诪砖讜诐 讚诐 砖讛专讬 讘注讜讘讬 讛讻讜住讜转 转诇讜 讛讚讘专 讘拽讜专讟 讚诐 讜讗祝 讗诇讜 砖讗讬谉 讘讛诐 诪砖讜诐 讚诐 讚讜拽讗 讘讛诐 注爪诪诐 讗讘诇 砖讜诪谉 砖讘讛诐 讜讚讗讬 讬砖 讘讛诐 讚诐 讜讻谉 讛讻谞转讗 注爪诪讛 讻诪讜 砖讘讬讗专谞讜 讜讻诇 砖诇讗 谞诪诇讞 讘砖专 讛诪诇讜讗讬诐 讗讜住专 讘诪讜诇讬讗转讗 讛讗 谞诪诇讞 驻砖讜讟 讛讜讗 砖诪讜转专 讜讙讚讜诇讬 讛诪讞讘专讬诐 讻转讘讜 讘讛 讚讘专讬诐 砖诇讗 谞转讘专专讜 诇谞讜 讗诇讗 砖讻讘专 讬讬砖讘谞讜 讗转 讚讘专讬讛诐 讻驻讬 讛讬讻讜诇转 讘诪住讻转 驻住讞 砖谞讬 讘驻专拽 讻讬爪讚 爪讜诇讬谉:



讟驻诇 讗转 讛注讜祝 讘讘爪拽 讻讗诇讜 讛讟驻讬诇讜转 讛谞拽专讗讜转 驻讗谞讗讚讗砖 讗诐 谞诪诇讞 讻专讗讜讬 诪讜转专 砖讛专讬 讗祝 诇拽讚专讛 诪讜转专 讜讗诐 诇讗 谞诪诇讞 讗诐 讛讬讛 讘爪拽 讝讛 砖诇 住讜诇转 讙住 诪讜转专 讗驻讬' 讛讗讚讬诐 讛讘爪拽 诪驻谞讬 砖讛住讜诇转 讗讬谉 讞诇拽讬讜 讛讚拽讬诐 诪转讗讘拽讬诐 讻诇 讻讱 讜讛专讬 讛讜讗 讻讞诇讜诇 讜讛讚诐 讬讜爪讗:



讛讬讛 讛拽诪讞 讚拽 讜诪谞讜驻讛 讗住讜专 讗驻讬' 诇讗 讛讗讚讬诐 讛讘爪拽 砖讛讜讗 讘讜诇注 讜讗讬 讗驻砖专 诇讜 诇驻诇讜讟 讜诪"诪 讗诐 讛讬讛 诇讘谉 讘讬讜转专 注诇 转讻诇讬转 诪讛 砖讗驻砖专 诇讜 讘诇讜讘谉 诪讜转专:



砖讗专 讛拽诪讞讬诐 砖讛诐 诪诪讜爪注讜转 讘讬谉 砖转讬 讗诇讜 讗诐 讛讗讚讬诐 讛讘爪拽 讗住讜专 讜讗诐 诇讗讜 诪讜转专 讗注"驻 砖讗讬谞讜 诇讘谉 讘讬讜转专:



讬砖 诪讬 砖讗讜诪专 砖讗讬谉 讗讬住讜专 讗讜 讛讬转专 讝讛 讞讜讝专 讗诇讗 注诇 讛讟驻诇讛 讜讗谞讜 诪驻专砖讬谉 讗讜转讛 讗祝 注诇 讛注讜祝 讛谉 诇讗讬住讜专 讛谉 诇讛讬转专 讜讻讘专 讘讬讗专谞讜 注拽专讬 讚讘专讬诐 讗诇讜 讘诪住讻转 驻住讞讬诐 驻专拽 爪讜诇讬谉:



讟讘讞 砖诪讞讝讬拽 注爪诪讜 讘诪讜诪讞讛 讜诪谞拽专 讗转 讛讞诇讘讬诐 讜讘谞讬 讗讚诐 住讜诪讻讬谉 注诇讬讜 讗诐 谞诪爪讗 讗讞专讬讜 讞讜讟 讗讜 拽专讜诐 讗讬谉 诪注讘讬专讬谉 讗讜转讜 讗诇讗 诪讝讛讬专讬谉 讗讜转讜 讜讻谉 讗诐 讛讬讛 讟讜注讛 讘砖诪谞讜 砖诇 讙讬讚 砖诇讗 讛讬讛 诪讞讟讟 讗讞专讬讜 讻专讗讜讬 诇驻讬 诪讛 砖谞讛讙讜 讘讜 拽讚讜砖讬诐 讗讘诇 讗诐 谞诪爪讗 讗讞专讬讜 讞诇讘 讛讗住讜专 讗诐 讛讬讛 讻砖注讜专讛 诪注讘讬专讬谉 讗讜转讜 讜讗诐 谞诪爪讗 讗讞专讬讜 讻讝讬转 讗驻讬' 诇讗 诪爪讗讜讛讜 讘诪拽讜诐 讗讞讚 讗诇讗 砖讛讜讗 诪驻讜讝专 讘诪拽讜诪讜转 讛专讘讛 诪讻讬谉 讗讜转讜 诪讻转 诪专讚讜转 讜诪注讘讬专讬谉 讗讜转讜 讜讻转讘讜 讙讚讜诇讬 讛诪驻专砖讬诐 砖讗讬谞讜 谞讗诪谉 诇讜诪专 砖讜讙讙 讛讬讬转讬:



讛讘诇讬讟讜转 砖讘转讜讱 讛讘砖专 讛谞拽专讗讜转 讙专讗谞讚讜诇讗砖 讚专讱 讘谞讬 讗讚诐 诇讛住讬专诐 讜诪"诪 诇讗 诪砖讜诐 讞诇讘 讜诇讗 诪砖讜诐 讚诐 讜诇讗 诪讞诪转 砖讜诐 讗讬住讜专 讗诇讗 诪讚专讱 讗讬住讟谞讬住讜转 讜谞拽讬讜转 讛讚注转:



诪拽爪转 讙讗讜谞讬诐 讻转讘讜 谞拽讜专 讛讘砖专 注诇 驻谞讬 讻诇讜 诇驻讬 诪讛 砖爪专讬讱 讛谉 讘讙讬讚讬谉 讛谉 讘讞讜讟讬谉 讛谉 诪砖讜诐 讞诇讘 讛谉 诪砖讜诐 讚诐 讜讛专讬谞讬 专讜讗讛 诇讻转讜讘 讚讘专讬讛诐 讘讻讗谉 讗注"驻 砖谞讞诇拽讜 注诐 诪讛 砖讻转讘谞讜 讘拽爪转 讚讘专讬诐 讗讬谞讬 专讜讗讛 诇讛讞诇讬祝 讘讚讘专讬讛诐 讚讘专 讗讞专 砖讗谞讬 讻讜转讘 讗转 讚讘专讬讛诐 注诇 谞讜住讞 诇砖讜谞诐 讜讗诇讜 讛谉:



讛诪谞拽专 讗转 讛讘砖专 诪转讞讬诇 讘专讗砖 讜诪讞转讻讜 讜诪讜爪讬讗 讛诪讜讞 讜诪注讘讬专 讛拽专讜诐 砖注诇讬讜 讜讗讞"讻 诪注讘讬专 讛拽专讜诐 砖转讞转 讛诪讜讞 讛讚讘讜拽 讘注爪诐 谞讜讟诇 讛诇讞讬讬诐 讜讞讜转讱 讘住讻讬谉 转讞转 砖专砖 讛诇砖讜谉 讜诪讜爪讬讗 诪诪谞讜 讞讜讟 砖诇 讚诐 讬讜专讚 诪砖诐 诇讙专讙专转 诇诪拽讜诐 砖讞讬讟讛 讜诪讜爪讬讗 砖谞讬 讙讬讚讬谉 诪爪讚 讝讛 住诪讜讱 诇讘砖专 讜砖谞讬 讙讬讚讬谉 诪爪讚 讝讛 住诪讜讱 诇讘砖专 讗讞专 讻谉 讞讜转讱 讗转 讛讞讝讛 诇砖谞讬 爪讚讚讬谉 讜诪讗讜转讜 讘砖专 讗讚讜诐 讛住诪讜讱 诇讞讝讛 诪讜爪讬讗 讞讜讟 砖诇 讚诐 砖讗讜讞讝 诪拽爪讛 讛讞讝讛 注讚 拽爪讜转讬讜 讜讻谉 诪谉 讛讞讝讛 讛砖谞讬 讜谞讜讟诇 讛住讻讬谉 讜诪讞诇拽 讘讬谉 讛讻转祝 诇讙讜祝 讜谞讜讟诇 讗转 讛讝专讜注 讜讛讻转祝 讘讬讚讜 讜诪转讞讬诇 讘住讻讬谉 诪专讗砖 讛讻转祝 讘讗诪爪注讬转讜 讜诪讞转讱 讛讙讬讚 注讘讛 讜诪讜诇讬讱 讗转 讛住讻讬谉 讜诪讞转讱 注讚 讛讝专讜注 讜注讚 讛讬讚 注讚 砖讬诪砖讜讱 讻诇 讛讙讬讚 砖讗讜讞讝 诪砖驻转 讛讻转祝 讛住诪讜讱 诇砖讚专讛 讜讬注拽讜专 诪拽讜诐 砖专砖 讝讛 讛讙讬讚 砖讛讝讻专谞讜 诇诪注诇讛 砖砖诐 讛砖专砖 砖诇讜 讜诪讜爪讬讗 诪谉 讛讻转祝 诇诪注诇讛 讞讜讟 讗讞专 讜讻谉 诇讻转祝 讛砖谞讬 讜谞讜讟诇 讗转 讛讙讬讚 讜诪讞转讱 讘讜 讘住讻讬谉 讜诪讜爪讬讗 诪诪谞讜 讙讬讚 讗讞专 砖住诪讜讱 诇注爪诐 讛讬讚 讜讗讞专 讻讱 诪转讞讬诇 诪诪拽讜诐 住讬讜诐 讛讙讬讚 砖诪讜爪讬讗 诪谉 讛讞讝讛 讜诪拽诇祝 讘讬讚讜 拽专讜诐 砖注诇 讛讻住诇 讜讻砖诪拽诇祝 谞专讗讬谉 专讗砖讬 讛讞讜讟讬谉 砖讬砖 讘讻住诇 讜讛诐 砖诇砖讛 诪讬诪讬谉 讜砖谞讬诐 诪砖诪讗诇 砖诇砖讛 砖讘讬诪讬谉 诪转讞诇拽讬谉 诇砖谞讬诐 砖谞讬诐 讜砖谞讬诐 砖讘砖诪讗诇 诇砖诇砖讛 砖诇砖讛 谞讜讟诇 专讗砖讬 讛讙讬讚讬谉 讜诪诪砖讬讱 讜谞诪砖讻讬谉 诪讗诇讬讛诐 讘注讜讚讜 讞诐 讗讘诇 讻砖谞爪讟谞谉 爪专讬讱 诇驻砖驻砖 讗讞专讬讛诐 讜讙讜专专 讗讜转讜 讞诇讘 砖转讞转 讘砖专 讛诪转谞讬诐 讜诪拽诇驻讜 讬驻讛 讬驻讛 诪砖谞讬 爪讚讬 讛讘讛诪讛 讜讗讞专 讻讱 诪注讘讬专 讘砖专 讛诪转谞讬诐 砖拽讜专讬谉 讘诇注讝 诇谞讜讘讬"诇 讜讬砖 讗讜诪专讬诐 讘讜 砖讗讬谞讜 专讗讜讬 讗诇讗 诇爪诇讬 讗诇讗 砖讗讬谉 谞讜讛讙讬谉 讻谉 讜讙讜专专讜 讬驻讛 讬驻讛 诪砖谞讬 爪讚讚讬谉 讜讗讜转讜 讛注爪诐 讛诪转讜讜讱 讘谞转讬诐 诪讞转讻讜 讜诪住讬专 讻诇 讛讙讘讛讜转 砖讬砖转讜讛 注诐 讛讘砖专 讻讚讬 砖诇讗 讬砖转讬讬专 讘讜 诪砖讜专砖 讛讞讜讟讬谉 讜诪讘砖专 讛诪转谞讬诐 讻诇讜诐 讜讞讜讝专 讜诪诪砖讬讱 讗讜转诐 诪诪拽讜诐 砖讗讬谉 拽讘讜注讬诐 讜诪讜爪讬讗 专讗砖讬讛谉 砖诇 讘谞讬 诪注讬讬谉 讘讗讜转讛 讞诇讜讞诇转 讛诪讟讜谞驻转 讜诪讞转讱 讗讜转讛 讞诇讜讞诇转 注诐 讗诪讛 砖诇 讘谞讬 诪注讬讬谉 诇驻讬 砖讗讬谞讜 专讗讜讬 诇讗讻讬诇讛 讗讜转讜 诪拽讜诐 砖讛讜讗 诪拽讜诐 拽讘讜注 诇讘谞讬 诪注讬讬谉 讛拽讜专讬谉 诇讜 讻谞转讗 讜讛讬讗 讗住讜专讛 诇讘砖诇 讜诪讜转专转 讘爪诇讬 讜谞讜讟诇 讗转 讛讚讜专讗 讚讻谞转讗 讜诪拽诇祝 诪注诇讬讛 拽专讜诐 砖诇 讞诇讘 讜讻诇 讞诇讘 砖讬砖 注诇 讛拽讬讘讛 讜注诇 讛讻讜住讜转 讜注诇 讛讜讘诇讬诇讗 讛讬讚讜注讛 讜诪讜爪讬讗 讗转 讚诪讜 讜谞讜讟诇 讛讟讞讜诇 讜诪拽诇祝 诪注诇讬讜 拽专讜诐 注诐 讛讞诇讘 砖注诇讬讜 讜谞讜讟诇 专讗砖 讛讙讬讚 砖讘转讜讱 讛讟讞讜诇 讜诪讜砖讻讜 讜谞诪砖讻讬谉 注诪讜 砖诇砖讛 讞讜讟讬谉 砖讘转讜讻讜 讜谞讜讟诇 讗转 讛讻诇讬讜转 讜诪注讘讬专 拽专讜诐 砖讬砖 注诇 讻诇 讗讞转 讜讗讞转 讜诪讞转讱 讘转讜讱 讛讻讜诇讬讗 讜注讜拽专 讗讜转讜 砖专砖 砖诇 讙讬讚 诪转讜讱 讛讻讜诇讬讗 讻诪讜 砖讛讜讗 拽爪讜转讬讜 讛谞专讗讬谉 讘讞讜抓 讜讻谉 讘砖谞讬转 讜谞讜讟诇 讗转 讛讘讬爪讬诐 讜诪注讘讬专 拽专讜诐 砖注诇讬讛诐 讜诪诪砖讬讱 讗转 讛讞诇讜讞诇转 讜拽讜诇祝 讞诇讘 砖注诇讬讛 注诐 讗讜转讜 讞讜讟 砖诇 讚诐 诪谉 讛拽爪讛 讗诇 讛拽爪讛 讜谞讜讟诇 讗转 讛住讻讬谉 讜注讜拽专 讗转 讻诇 讛讞诇讘 讛住诪讜讱 诇讞诇讜讞诇转 诪讻诇 爪讚讚讬谉 诪注拽专 讛讗诇讬讛 注讚 诪拽讜诐 砖注拽专 诪诪谞讜 讘砖专 讛诪转谞讬诐 砖讛讝讻专谞讜 诇诪注诇讛 注诐 讻诇 讗讜转谉 讞讜讟讬谉 讛诪注讜专讘讬谉 注诐 讗讜转讜 讞诇讘 注讚 砖诪转谞拽专 讬驻讛 诪拽讜诐 砖讛讞诇讜讞诇转 拽讘讜注讛 讘讜 诪讞诇讘 讜诪讞讜讟讬谉 讜诪讻诇 讚讘专 讜谞讜讟诇 讛住讻讬谉 讜讞讜转讱 讘讗诇讬讛 讜诪讜爪讬讗 诪诪谞讛 讞讜讟 砖诪转讞诇拽 诇砖谞讬诐 讜诪诪砖讬讱 讗转 讛讞讜讟 诪注拽专 讛讗诇讬讛 注讚 拽爪讜转讬讛 诪讗讜转谉 驻谞讬诐 讛诪讘讬讟讬诐 讗诇 讬专讻讬 讛讘讛诪讛 讜讗讞专 讻讱 谞讜讟诇 讗转 讛住讻讬谉 讜讙讜专专 讬驻讛 讬驻讛 注讚 砖讬砖转讜讛 诪拽讜诐 讙讘讛讜转 讛讞诪专讬谉 驻讜住拽 讗转 讛讬专讱 讛讗讞讚 讜诪驻专拽 讘住讻讬谉 讘诪拽讜诐 砖讬砖 讝讻专讜转 讘注爪诐 砖讬砖 讘讜 讙讬讚 讛谞砖讛 讜讞讜转讱 讗转 讛讝讻专讜转 讜讗转 讛谞拽讘讜转 讜诪砖诇讬讻谉 讜讛讘砖专 砖讘爪讚讚讬谉 诪谞拽专讜 讬驻讛 讬驻讛 诪讻诇 诪讬谞讬 讞讜讟讬谉 讜诪讻诇 诪讬谞讬 讞诇讘 砖讘讜 讜诪谉 讗讜转讛 讞讟转讛 讛谞拽专讗转 讙专谞讜诇讗 讜诪谉 讙讬讚 讛谞砖讛 砖砖诐 讘注爪诐 讜讛讞讜讟讬谉 讜讛讞诇讘 谞讬讻专讬诐 讘讜 讜讗讬 讗驻砖专 讗诇讗 讘专讗讬讬转 讛注讬谉 讜讗讞专 讻讱 谞讜讟诇 讗转 讛注爪诐 讛讗诪爪注讬 砖驻住拽 讗转 讛讝讻专讜转 诪拽爪转讜 讜谞讜拽专 讗转 诪讬谞讬 讛讞诇讘 讜讗转 诪讬谞讬 讛讞讜讟讬谉 诪诪谞讜 讜讞讜转讱 讘住讻讬谉 讙讚讜诇 讛砖谞讬 砖讛讜讗 住诪讜讱 诇注爪诐 砖诇 砖讜拽 诪诪谞讜 讜谞诪爪讗 讗讜转讜 讛注爪诐 讛讗诪爪注讬 诪讞讜转讱 诪砖谞讬 爪讚讚讬谉 讜讗祝 讗讜转讜 注爪诐 砖讛讜讗 住诪讜讱 讞讜转讱 讘住讻讬谉 讙讚讜诇 讗讜转讜 诪拽讜诐 讛住诪讜讱 诇注爪诐 砖讛讝讻专谞讜 讜诪驻砖驻砖 讗讞专 讞讜讟讬谉 拽讟谞讬诐 讜讞转讬讻讜转 拽讟谞讜转 砖诇 讞诇讘 砖砖诐 讜诪注讘讬专 讗讜转讜 讙讬讚 讗讞专 讛谞诪砖讱 诪拽爪讜转 讛注爪诐 讛讗诪爪注讬 注讚 拽爪讜转 讛砖讜拽 讜讛讜讗 谞专讗讛 诇注讬谞讬诐 讜讻谉 讘讬专讱 讛砖谞讬 讜讻诇 讙讬讚讬谉 砖讘讬专讱 讗住讜专讬谉 诇讗讻讜诇 讘讬谉 爪诇讜讬诐 讘讬谉 诪讘讜砖诇讬谉 讜诪谞拽专 讗讜转谉 讬驻讛 讜诪讜爪讬讗 讻诇 讛讞讜讟讬谉 讜讻诇 讛讞诇讘 砖讘转讜讱 讛讬专讱 砖讛讻诇 讞诇讘 讛讜讗 讜讛讙讬讚讬谉 砖转讞转 讛讻转祝 讗诐 爪讜诇讛 讗讜转诐 讻砖专讬诐 诇讗讻诇:



讛诪砖谞讛 讛砖谞讬转 讜讛讻讜谞讛 讘讛 诇讛转讞讬诇 讘讘讬讗讜专 讛讞诇拽 讛砖谞讬 讜讗诪专 讗讬谉 讛讟讘讞讬诐 谞讗诪谞讬诐 注诇 讙讬讚 讛谞砖讛 讚讘专讬 专' 诪讗讬专 讜讞讻诪讬诐 讗讜诪专讬诐 谞讗诪谞讬诐 注诇讬讜 讜注诇 讛讞诇讘 讗诪专 讛专"诪 驻讬' 讗讬谉 讛诇讻讛 讻专' 诪讗讬专 讜诇讗 讻专' 讬讛讜讚讛:



讗诪专 讛诪讗讬专讬 讗讬谉 讛讟讘讞讬诐 谞讗诪谞讬诐 注诇 讙讬讚 讛谞砖讛 诇讜诪专 砖谞讟诇讜讛讜 诪转讜讱 砖讬砖 讟讜专讞 讘讞讟讬讟转讜 砖诪讗 诇讗 注砖讜 讻讛讜讙谉 讜讞讻诪讬诐 讗讜诪专讬诐 谞讗诪谞讬诐 讜讞讻诪讬诐 讗诇讜 讛讜讗 专' 讬讛讜讚讛 砖讛讜讗 讗讜诪专 讙讜诪诪讜 注诐 讛砖讜驻讬 讻诇讜诪专 砖谞讜讟诇 讗讜转讜 讞诇讘 讛讙讘讜讛 讛谞专讗讛 注诇 讛砖讜驻讬 讗讘诇 注拽专讬 讛讙讬讚 讜讛砖讜诪谉 讜讛砖专砖讬诐 讗讬谞讜 爪专讬讱 诇讞讟讟 讗讞专讬讜 讜诪转讜讱 砖讗讬谉 讻讗谉 讟讜专讞 讬讜转专 谞讗诪谞讬谉:



讝讛讜 讘讬讗讜专 讛诪砖谞讛 讜讛诇讻讛 讻专' 讬讛讜讚讛 讗诇讗 砖诪"诪 诪转讜专转 诪谞讛讙 拽讚讜砖讬诐 谞讗住专 讛讻诇 讜爪专讬讱 诇讞讟讟 讗讞专 讛讙讬讚讬谉 讜讗讞专 砖诪谞讬讞谉 注讚 砖诇讗 讬砖讗讬专 讻诇讜诐 诪讛诐 讜谞讗诪谉 讛讟讘讞 讬砖专讗诇 注诇 讛讙讬讚 讜注诇 讛讞诇讘 讜诇讗 谞转讞讚砖 讘讙诪专讗 注诇 诪砖谞讛 讝讜 讚讘专:



讛诪砖谞讛 讛砖诇讬砖讬转 讜讛讬讗 讙诐 讻谉 诪注谞讬谉 讛讞诇拽 讛砖谞讬 讜讗诪专 砖讜诇讞 讗讚诐 诇谞讻专讬 讬专讱 砖讙讬讚 讛谞砖讛 讘转讜讻讛 诪驻谞讬 砖诪拽讜诪讜 谞讬讻专 讗诪专 讛专"诪 驻讬' 讝讛 砖谞转谉 讛讬专讱 诇讙讜讬 讛讬讛 讘驻谞讬 讬砖专讗诇 讜诇讗 谞讞讜砖 砖诪讗 讬讟讜诇 诪讗讜转讜 讛讬专讱 讬砖专讗诇 讝讛 砖谞转谉 讘驻谞讬讜 讜讬注讘讜专 注诇 讙讬讚 讛谞砖讛 讜讬讗讻诇谞讜 诇驻讬 砖讛讬专讱 砖诇诪讛 讜诪拽讜诪讜 谞讬讻专 讜诪讻讬专讜 讛讬砖专讗诇 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 砖讜诇讞 讗讚诐 讬专讱 诇谞讻专讬 砖讙讬讚 讛谞砖讛 诪拽讜诪讜 谞讬讻专 讜诪砖谞讛 讝讜 砖谞讜讬讛 讘注讬专 砖讗讬谉 砖诐 讗诇讗 讟讘讞讬 讬砖专讗诇 讜讗"讻 讘砖专 讛谞诪爪讗 讘讬讚 讙讜讬 注诇 讻专讞讱 诪诪拽讜诇讬谉 砖诇 讬砖专讗诇 谞讬讟诇讛 讜诇诪讛 砖诪谞讘诇讬谉 讘讘转讬讛诐 讗讬谉 诇讞讜砖 砖讗讬谉 讝讛 讗诇讗 诪讬注讜讟讗 讚诪讬注讜讟讗 砖诪讗 转讗诪专 讟专驻讛 讛讬转讛 讜诪讻专讜讛 诇讙讜讬诐 [讜讬砖] 诇讞讜砖 诇诪讬注讜讟 讘诪拽讜诐 砖诇讜拽讞讬谉 诪谉 讛拽讘讜注 讻诪讜 砖讬转讘讗专 驻讬专砖讜 讘讙诪专讗 砖诪砖谞讛 讝讜 砖谞讜讬讛 讘诪拽讜诐 砖讻砖讬砖 讘讬谞讬讛诐 讟专驻讛 讛讟讘讞讬诐 诪讻专讬讝讬诐 讜讗讜诪专讬诐 砖讬砖 讟专驻讛 讛讬讜诐 讘诪拽讜诇讬谉 讜爪专讬讻讬诐 诇诪讻专讛 诇讙讜讬诐 讻讚讬 砖讬讝讛专讜 讛讻诇 诪讘砖专 讛谞诪爪讗 讘讬讚 讙讜讬 讜讗"讻 讘讬讜诐 砖诇讗 讛讻专讬讝讜 讗讬谉 讗讚诐 谞讝讛专 诪讘砖专 讛谞诪爪讗 讘讬讚 讙讜讬 诪爪讚 讟专驻讜转 讜讻谉 讗讬谉 诇讞讜砖 砖诪讟专驻讛 砖诪讗转诪讜诇 讛讬讗 砖讙诐 讝讛 谞讬讻专 讘讘砖专 讗诐 讛讜讗 讘谉 讬讜诪讜 讗诐 诇讗讜 讜诪转讜讱 讻讱 讛转讬专讜 诇砖诇讜讞 诇讙讜讬 讬专讱 砖诇讬诪讛 砖讗驻讬' 讬讞讝讜专 讬砖专讗诇 讜讬拽讞谞讛 诪拽讜诪讛 谞讬讻专 讛讜讗讬诇 讜砖诇讬诪讛 讛讬讗 砖诪讗 转讗诪专 讬讞转讻谞讛 讜讬诪讻专谞讛 讞转讜讻讛 诇讬砖专讗诇 讞转讜讱 讛讙讜讬 谞讬讻专 讛讜讗 砖驻讬' 讛讚讘专讬诐 讘讞转讜讱 讝讛 讛讜讗 砖讛讬讗 讞转讜讻讛 注诇 讚专讱 讛爪专讬讱 诇讞转讻讛 诇爪讜专讱 谞讬拽讜专 讜讗讬谉 讛讙讜讬 讘拽讬 讘讛 讜诪"诪 讞转讜讻讛 讗住讜专 讛讜讗讬诇 讜讗讬谉 讗讚诐 谞讝讛专 诪讘砖专 砖讘讬讚 讙讜讬 讬讞讝专讜 讜讬拽讞谞讛 诪谉 讛讙讜讬 讜诪转讜讱 砖讗讬谉 诪拽讜诪讜转 讛讙讬讚讬谉 谞讬讻专讬谉 讘讞转讜讻讛 讜讛讜讗 专讜讗讛 砖讛讬讗 讞转讜讻讛 讻注讬谉 讞转讜讱 讛爪专讬讱 诇谞拽讜专 讛诐 住讘讜专讬诐 砖谞讬讟诇讜 讙讬讚讬讛 讜讗讜讻诇讬谉 讗讜转讛 讘诇讗 谞讬拽讜专:



讜诪"诪 讘诪拽讜诐 砖讗讬谉 诪讻专讬讝讬谉 注诇 讟专驻讜转讬讛诐 爪专讬讱 诇讛讝讛专 诪讘砖专 讛谞诪爪讗 讘讬讚 讙讜讬 讜讛讬诇讻讱 砖讜诇讞 诇讜 讗祝 讞转讜讻讛 砖讛专讬 讗讬谉 诇讜拽讞讬谉 讘砖专 诪谉 讛讙讜讬 讻诇诇 讜讘诇讘讚 砖诇讗 讬转谞谞讛 诇讜 讘驻谞讬 讬砖专讗诇 砖讗诐 讬转谞谞讛 诇讜 讘驻谞讬 讬砖专讗诇 讬讛讗 讬砖专讗诇 讝讛 谞砖注谉 讘诪讛 砖专讗讛 讜讗讜诪专 讘注爪诪讜 讗诇讜 讛讬转讛 讟专驻讛 讗讜诪专 讛讬讛 诇讬 砖诇讗 讗讞讝讜专 讜讗拽讞 诪诪谞讜 讜诪转讜讱 讻讱 讞讜讝专 讜诇讜拽讞 讛讬诪谞讜 讜住讘讜专 砖诪讗 谞讬讟诇 讙讬讚讛 讜驻讬专砖讜 讘讙诪专讗 砖讗注"驻 砖诇讗 谞转谞讛 讘驻谞讬 讬砖专讗诇 讗住讜专 讙讝专讛 砖诪讗 讬转谞谞讛 诇讜 讘驻谞讬 讬砖专讗诇 讗诇讗 砖讬砖 诪讬 砖驻讜住拽 砖讗讬谉 讙讜讝专讬谉 讘讻讱 诪诪讛 砖谞讗诪专 讘讙诪专讗 讜讗讬讘注讬转 讗讬诪讗 诪砖讜诐 讚讙谞讬讘 诇讚注转讬讛 讜诪讚诇讗 讗诪专 讗讬 谞诪讬 诪砖讜诐 讚讙谞讬讘 诇讚注转讬讛 讜拽讗诪专 讗讬讘注讬转 讗讬诪讗 讻讱 驻讬专讜砖讜 诇讗 诪讙讝专转 谞转讬谞讛 讘驻谞讬 讬砖专讗诇 讚讜讚讗讬 讗祝 讘专讗讬讛 诇讗 讗转讬 诇诪讬讝讘谉 诪讬谞讬讛 砖住讘讜专 讛讜讗 讟专驻讛 诪讻专 诇讜 讗诇讗 诪砖讜诐 讙谞讬讘转 讚注转 砖讛讙讜讬 讞讜砖讘 砖诇讗 谞转谉 诇讜 讗诇讗 诪诪讛 砖讛讜讗 讗讜讻诇 讚讛讬谞讜 诪谞讜拽专转 讜讻谉 诇诪讚讜讛 诪诪讛 砖讗诪专讜 讘住讜讙讬讗 讝讜 讚讗讬 诪讻诇诇讗 诪讗讬 讗驻砖专 讚讗讬拽驻讚 诪砖讜诐 讚讗诪专 诇讬讛 诇讗 讗讬讘注讬 诇讱 诇砖讛讜讬讬 讗讬住讜专讗 讜讗诐 讗讬转讗 讛讜讛 诇讬讛 诇诪讬诪专 讚讛讗讬 讚讗讬拽驻讚 诪砖讜诐 讞砖砖 谞转讬谞讛 讘驻谞讬 讬砖专讗诇 讗诇讗 讜讚讗讬 诇讗 讞讬讬砖讬谞谉 讜讻诇 讘诪拽讜诐 砖讗讬谉 诪讻专讬讝讬谉 诪讜转专:



讜讬砖 讚讜讞讬诐 讗转 讻诇 讗诇讜 讜诪注诪讬讚讬诐 讗转 讛专讗砖讜谞讛 诪诪讛 砖讘住讜祝 讛住讜讙讬讗 讛注诇讛 专讘 讗砖讬 讟注诐 讝讛 讘注爪诪讜 专"诇 讙讝专讛 砖诪讗 讬诪讻专谞讛 诇讜 讘驻谞讬 讬砖专讗诇:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜诪"诪 讘诪拽讜诐 砖讬砖 讟讘讞讬诐 讙讜讬诐 诪讜转专 讘讻诇 注谞讬谉 砖讗祝 讗诐 谞转谞讛 讘驻谞讬 讬砖专讗诇 讗讬谉 讬砖专讗诇 讞讜讝专 讜诇讜拽讞讛 讗讞专 砖谞转注诇诪讛 讛讬诪谞讜 诪驻谞讬 砖讞讜砖砖 诇讗讞专转 讜诪转讜讱 讻讱 讘讝诪谉 讛讝讛 讗讬谉 谞讝讛专讬谉 诪讝讛 讻诇诇 讜讻谉 驻讬专砖讜 拽爪转 诪驻专砖讬诐 讘诪砖谞讛 讝讜 讘诪讛 砖讗住专谞讜 砖诇讜讞 讞转讜讻讛 诇讙讜讬 讘驻谞讬 讬砖专讗诇 讗祝 讘诪拽讜诐 砖讗讬谉 诪讻专讬讝讬谉 讚讜拽讗 讘砖谞转谞讛 诇讜 住转诐 讜诇讗 讛讜讚讬注讜 砖诇讗 谞讬讟诇 讙讬讚讛 讗讘诇 讗诐 讛讜讚讬注讜 砖诇讗 谞讬讟诇 讙讬讚讛 诪讜转专 砖讛专讬 讬砖专讗诇 讛专讜讗讛 砖讜诪注 砖诇讗 谞讬讟诇 讜讻谉 驻讬专砖讜 讘讙诪专讗 讘讬砖专讗诇 砖讗住讜专 诇讜 诇砖诇讞 诇讬砖专讗诇 讞讘专讜 讬专讱 讞转讜讻讛 砖诇讗 谞讬讟诇 讙讬讚讛 讗讗"讻 讛讜讚讬注讜 讜讚讘专讬诐 砖谞讻谞住讜 讘讙诪专讗 转讞转 诪砖谞讛 讝讜 诇注谞讬谉 驻住拽 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

转讚"讛 砖谞讬 讙讬讚讬诐 讛诐 讻讗谉 驻讬' 讘拽讜谞讟' 讚拽专讬 诇讬讛 驻谞讬诪讬 诪砖讜诐 讚诪讜讘诇注 讘讜' 注讻"诇 讗讬谉 讝讛 驻专砖"讬 砖诇驻谞讬谞讜 讻讗谉 砖讛讜讗 诪诪砖 讻诪讜 砖驻讬' 诇注讬诇 讘专"驻 讜拽"诇:





讞讻诪转 砖诇诪讛

讙诪' 讗讜诪爪讗 讚讗住诪讬拽 讻讜'. 谞"讘 驻讬' 讻讙讜谉 讘讛诪讛 砖讛讻讛 讛专讜注讛 讘诪拽诇讜转 讜谞爪专专 讛讚诐 讜讗讬谞讜 讬讜爪讗:


砖诐 讗诪专 诪专 讝讜讟专讗 讻砖注讜专讛 讻讜'. 谞"讘 诪专 讝讜讟专讗 讗转讬 诇驻讬专讜砖讬 讚专' 讬讜讞谞谉 诇讗 驻诇讬讙 讗讚专讘 讬讛讜讚讛 讜诇讗 专讘 讬讛讜讚讛 讗讚专' 讬讜讞谞谉 讗讘诇 讗讚专讘 驻驻讗 诪讬讛讗 驻诇讬讙 讚拽讗诪专 专讘 驻驻讗 讻讗谉 诇注讘专讜 讻讗谉 诇讛诇拽讜转讜 讜讗转讗 诪专 讝讜讟专讗 诇诪讬诪专 讗讜 转专讜讬讬讛讜 诇讛诇拽讜转 讗讜 转专讜讬讬讛讜 讘诇注讘专讜 诪讬讬专讬 讗诐 讬砖 诇讱 诇讬转谉 讞讬诇讜拽 诪讘讬谞讬讛诐 讛讬讬谞讜 诇讗 砖讬讞诇拽讜 讝注"讝 讗诇讗 专' 讬讛讜讚讛 讚讗讬讬专讬 讘讞诇讘 讻砖注讜专讛 讛讬讬谞讜 讻砖谞诪爪讗 讗讞专讬讜 讞诇讘 讘讻砖注讜专讛 讘诪拽讜诐 讗' 讗讘诇 讞诇讘 讻砖注讜专讛 讘讘' 讜讙' 诪拽讜诪讜转 讗"谞 驻讞讜转 诪砖注讜专讛 讗驻讬' 讘诪拽讜诐 讗' 诇讗 注讘讚讬谞谉 讻诇讜诐 讜专讘讬 讬讜讞谞谉 讚讗讬讬专讬 讘讞诇讘 讚讻讝讬转 讛讬讬谞讜 讻砖谞诪爪讗 讗讞专讬讜 讞诇讘 讘讻讝讬转 讗驻讬' 讘讙' 诪拽讜诪讜转 讜讘讻砖注讜专讛 讗讬 讗讬转讗 讘诪拽讜诐 讗' 诪诇拽讬谞谉 诇讬讛 讗讜 诪注讘专讬谞谉 诇讬' 讗讘诇 讘讘' 讜讙' 诪拽讜诪讜转 诇讗 讜诪专 讗诪专 讞讚讗 讜诪专 讗诪专 讞讚讗 讜诇讗 驻诇讬讙讬 注"讻 讘住"讗. :





讛讙讛讜转 讬注讘"抓

讙诪' 讞转讜讻讛 诇讗. 谞"讘 讻讚专讱 砖驻讜专注讬谉 讗讜转讛 诇拽讞转 讛讙讬讚 讗讘诇 讗诐 讞转讻讛 诇专讞讘讛 讻讞转讬讻讛 讚谞讻专讬 讜讚讗讬 诇讬讻讗 讘讬谉 讞转讬讻讛 诇砖诇诪讛 讻讚诪讜讻讞 诇拽诪谉:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讛诇讻转讗 讻专讘讬谞讗 诇拽讜诇讗. 讜讬爪讗 诪谉 讛讻诇诇 讛讝讛 住讜讟讛 讻讛 注"讗 注"讝 讻讝 注"讘 讜讚祝 诇讙 注"讘 讜讚祝 注讛 注"讘:





讞讬讚讜砖讬 讞转"住

讗讜诪爪讗 讘讬注讬 讜诪讝专拽讬 注讬讬谉 专砖讘"讗 讘砖诪注转讬谉 讻' 讚诪砖讜"讛 住诪讻讬谞谉 讗诪诇讬讞讛 讜讗爪诇讬' 砖讻讘专 讬爪讗 讻诇 讚诪讜 讗注"讙 讚讗转讞讝拽 讘讚诪讗 讜讛"诇 讻讞讝拽转 砖讗讬谞讜 讝讘讜讞 讜讘注讬谞谉 注讚 砖讬讜讚注 诇讱 讘诪讛 谞砖讞讟讛 诪"诪 讛讻讗 讗讬讻讗 讞讝拽讛 讗砖 讜诪诇讞 诪讜爪讬讗讬诐 讛讚诐 注"砖 谞诪爪讗 讛"诇 讻砖转讬 讞讝拽讜转 讞讝拽讛 诪讜爪讬讗讛 诪讬讚讬 讞讝拽讛 讜诇驻"讝 讛讬讻讬 讚讗讬讻讗 诇讘专讜专讬 诪讘专专讬谉 讻诪"砖 诪讙"讗 住讬' 转诇"讝 住拽"讚 讜讝讻讬谞讜 诇讛讘讬谉 讟注诪讜 砖诇 讛专诪讘"诐 讚爪专讬讱 诇讬转谉 讻诇 讘砖专 讗讞专 诪诇讬讞转讜 讘诪讬诐 专讜转讞讬谉 注讚 砖讬转诇讘谉 诪讟注诐 讛谞"诇. 诪讬讛讜 讬"诇 诇讟注诪讬' 讗讝诇 讚住"诇 讚诐 砖诪诇讞讜 讜砖讘砖诇讜 讗住讜专 诪谉 讛转讜专讛. 讗讘诇 讛专砖讘"讗 住讜讘专 砖讛讜讗 诪讚专讘谞谉 诇讗 讘注讬 诇讘专讜专讬 讜注讚讬讬谉 爪"注 讜讘拽讜谞讟专住 讘住讜讙讬讗 专"驻 讻讬爪讚 爪讜诇讬谉 砖诐 讘讗专讛:


讜讛砖转讗 讚讗谞砖讬讜讛 诇专' 讬讛讜讚讛 诪讛讬诪谞讬 爪"注 诇驻讜诐 驻砖讟讬讜转 讛住讜讙讬讗 诪砖诪注 讚讗诇讜 讛讬' 爪专讬讱 诇讟专讜讞 讜诇讞讟讜讟 讙诐 专' 讬讛讜讚讛 诪讜讚讛 讚诇讗 诪讛讬诪谞讬' 讗诇讗 专' 讬讛讜讚讛 诇讟注诪讬' 讚住讙讬 讘讙诪讬诪讛. 讜讗"讻 讛砖转讗 讚拽讬讬"诇 讻专"诪 讚讘注讬 讞讟讬讟讛 讗讬谉 诇谞讜 注诇 诪讬 诇住诪讜讱 诇讛讗诪讬谉 诇讟讘讞讬 讗注"讙 讚讗谞砖讬讜讛 诇专' 讬讛讜讚讛. 注"讻 爪"诇 讗驻讬' 讘讚讘专 砖讬砖 讘讜 讟讜专讞 诪"诪 专讜讘 讛诪爪讜讬讬谉 诪讜诪讞讬谉 讜诪讜讞讝拽讬诐 讘讻砖专讜转 讜讘讚讘专 讚诇讬转 讘讬' 讟讜专讞 讗驻讬' 诪讬注讜讟讗 诇讬讻讗 讻诪讜 住转诐 住驻专讬 讚讚讬讬谞讬 诪讙诪专 讙诪讬专讬 专驻"拽 讚讙讬讟讬谉 讗讱 讘讚讘专 讟讜专讞 讗讬讻讗 诪讬注讜讟讗 诪讬讛转 讜专"诪 讛讗 讚讞讬讬砖 诇诪讬注讜讟讗 讜讻讚讗讬转讗 讘讻讬讜爪讗 讘讝讛 专驻"拽 讚讙讬讟讬谉 讜诪砖讜"讛 专"诪 讛讜讗 讚讞讬讬砖 讗讘诇 诇讚讬讚谉 讘转专 讚讗谞砖讬讛讜 诇专' 讬讛讜讚讛 转讜 诇讬讻讗 诇诪讬讞砖 诇诪讬讚讬 讻爪"诇:


砖讜诇讞 讗讚诐 讬专讱 诇谞讻专讬 砖讙"讛 讘转讜讻讜 诪讬诇转讗 讗讙讘 讗讜专讞讗 拽诪"诇 讚砖讜诇讞 诇谞讻专讬 讚讙"讛 诪讜转专 讘讛谞讗讛 讜注讬讬谉 讘讛专讗"砖 砖讻' 诪砖讜诐 讚拽讬讬"诇 讻讞讝拽讬' 讜讛讬讬谞讜 诇转讬' 讘' 讚转讜住' 驻住讞讬诐 讻"讘 注"讗 讚"讛 讜专"砖 讜讻讜' 讜讝讛 讛转讬' 爪诇注"讙 诪诇注讬诇 诇"讛 注"讘 讚"讛 诇诪砖专讬 讜讻讬' 注"砖 讜诇转讬' 拽诪讗 讚转讜住' 驻住讞讬诐 讛谞"诇 讙诐 诇讞讝拽讬' 讗住讜专讛 讘讛谞讗讛. 讜注讜讚 讛专讬 讛专诪讘"诐 驻住拽 讘讛讚讬讗 讻专' 讗讘讜讛 讜讗"讻 拽' 讜讗讜诇讬 讬"诇 讚讗注"讙 讚讗讬谉 讘讙讬讚讬谉 讘谞讜"讟 诪"诪 诪讜转专 讘讛谞讗讛 诇讞讝拽讬' 讜讛讗 讚讻转讬讘 诇砖讜谉 讗讻讬诇讛 诇讞讬讬讘讜 注诇 讻诇 讻讝讬转 讜讻讝讬转 讻讚诇拽诪谉 爪"讜 注"讘 诇讻讱 讻转讬讘 诇砖讜谉 讗讻讬诇讛 诇砖注专 砖讬注讜专 讗讻讬诇讛 讗注驻"讬 砖讛讜讗 注抓 讜讛转讜住' 讘驻住讞讬诐 讻' 诇专"砖 讚住"诇 讻"砖 诇诪诇拽讜转 讜诇讗 讘注讬 砖讬注讜专讗 诇诪诇拽讜转 砖驻讬专 诪讜讻讞 讚拽专讗 讚诇讗 讬讗讻诇讜 讙"讛 讗讛谞讗讛 讛诪讘讬讗 诇讬讚讬 讗讻讬诇讛 拽讗讬 讗讘诇 诇讚讬谞讗 讙"讛 诪讜转专 讘讛谞讗讛 讜讗"砖. 讜讛专诪讘"谉 转讬' 讚砖"住 讚驻住讞讬诐 诇专讜讞讗 讚诪讬诇转讗 拽讗诪专 讚讗住讜专 讘讛谞讗讛 讜诇注讜诇诐 讬"诇 讗驻讬' 诇诪"讚 讗讬谉 讘讙讬讚讬谉 讘谞讬"讟 谞诪讬 诪讜转专 讘讛谞讗讛 讜驻讬' 专砖讘"讗 讘转讛"讗 讚讛讬讬谞讜 诪拽"讜 讚讞诇讘 讚讘讻专转 讜诪讜转专 讘讛谞讗讛 诪讻"砖 讙"讛 讜讬驻讛 讚讞讛 讘驻诇转讬 诪诪"砖 转讜住' 驻住讞讬诐 讻"讙 注"讘 讚"讛 讜诪讛 讞诇讘 讜讻讜' 讜转讬' 转讜住' 诇讗 砖讬讬讱 讻讬讜谉 讚讗讬谉 讘讙讬讚讬谉 讘谞讬"讟 诇讗 讛讜讛 讘讻诇诇 谞讘诇讛:


讜讛谞讛 诇讻讗讜专讛 诇专"诪 讚住"诇 谞讘诇讛 砖讗讬谞讛 专讗讜讬 诇讙专 谞诪讬 拽专讜讬 谞讘诇讛 专拽 住专讜讞 诪注讬拽专讗 讜诇讗 诪砖讜诐 讚诇讗 诪讬拽专讬 讗讻讬诇讛 讚诇注谞讬谉 讝讛 诪讛 诇讬 住专讜讞 诪注讬拽专讗 讗讜 讗讞"讻 讻讬讜谉 讚砖诪讬' 讗讻讬诇讛 讗诇讗 讙讝"讛 讚诇讗 谞讞讬转 注诇讬讜 砖诐 谞讘诇讛 讘住专讜讞 诪注讬拽专讗 讗讘诇 诇注谞讬谉 讗讻讬诇讛 讗讬谉 讞讬诇讜拽. 谞诪爪讗 诇专"诪 讗注"讙 讚讙讬讚 诪注讬拽专讗 注抓 讛讜讗 诪"诪 讻讬讜谉 讚专讗讜讬 诇讻诇讘讬诐 讜诇讞转讜诇讬诐 讛讜讛 讘讻诇诇 诇讙专 讗砖专 讘砖注专讬讱 转转谞讜谞讛 讗驻讬' 讗讬 讗讬谉 讘讙讬讚讬谉 讘谞"讟. 讜讗"讻 诇驻讬 驻砖讟讬讜转 诪砖诪注讜转 砖"住 讘讘讻讜专讜转 讻"讙 注"讘 专' 讬讜讞谞谉 住"诇 讘讛讗 讻专"诪 讜讛诇讻转讗 讻讜讜转讬' 讛转诐 注"砖 讗"讻 讗转讬 砖驻讬专 驻住拽 讛专诪讘"诐. 讗诇讗 讛转讜住' 讛拽砖讜 砖诐 讛讗 专' 讬讜讞谞谉 讘注爪诪讜 住"诇 谞讟"诇 诪讜转专 讜讗讬讱 诪讜拽讬 拽专讗 讘住专讜讞 诪注讬拽专讗 讚讜拽讗 讜转讬' 转讜住' 讗讬谞讜 诪讜讘谉 讻讘专 注诪讚转讬 注诇讬讜 讘诪拽讜诐 讗讞专 讜谞"诇 讛专诪讘"诐 诇讟注诪讬' 诪讬讜砖讘 拽' 转讜住' 讘讟讜讘 讚专诪讘"诐 住"诇 讻诇 谞讟"诇 讛讜讛 砖诇讗 讻讚专讱 讗讻讬诇转谉 讜诇驻"讝 诇讗 爪专讬讱 拽专讗 讻诇诇 讗驻讬' 讗讬 谞讘诇讛 砖讗讬谞讛 专讗讜讬 诇讙专 拽专讜讬 谞讘诇讛 讻讬讜谉 砖专讗讜讬 诇讻诇讘 注讻"驻 诪"诪 讛讜讗 讗讜讻诇 讗讜转讜 砖诇讗 讻讚专讱 讗讻讬诇转讜 砖讗驻讬' 讘砖专 讞讬' 讛专讗讜讬 诇讻诇 讗讚诐 讻' 转讜住' 讚讛讜讛 砖诇讗 讻讚"讗 诪讻"砖 住专讜讞. 讗讱 砖"住 讚注"讝 拽讗讬 诇专"砖 讚住"诇 讻"砖 诇诪诇拽讜转 讜诇讚讬讚讬' 讗驻讬' 砖诇讗 讻讚"讗 谞诪讬 讗住讜专 讻诪讘讜讗专 注"讻 讛讜爪专讱 诇讜诪专 讚讬诇讬祝 诪讙专 讗砖讚 讘砖注专讬讱 讗讘诇 诇讚讬讚谉 讬"诇 住"诇 谞讘讬诇讛 砖讗讬谞讛 专讗讜讬 诇讙专 拽专讜讬 谞讘诇讛 讜谞"讛 讘讻诇诇 讻砖讛讜转专讛 谞讘诇讛 讜谞讟"诇 讚砖专讬 诪砖讜诐 砖诇讗 讻讚"讗 讜讗"砖 驻住拽 讛专诪讘"诐:


讜讘讬诪讬 讞讜专驻讬 讗诪专转讬 诇驻诪"砖 驻"讬 讘驻住讞讬诐 讚谞讬诪讗 讻砖讛讜转专讛 讟专讬驻讛 讙讬讚讛 讛讜转专讛 讜讛转诐 讻转讬讘 诇讻诇讘 转砖诇讬讻讜谉 讜讙"讛 专讗讜讬 诇讻诇讘 讜转讬' 爪诇"讞 讛转诐 讘砖专 讻转讬讘 讜讙讬讚 砖讗讬谞讜 讘谞"讟 诇讗 诪讬拽专讬 讘砖专 讜讗诪专转讬 诇驻讬 诪讗讬 讚拽讬讬"诇 讻专' 讬讜讞谞谉 诇拽诪谉 拽"讘 注"讘 讚讗讻诇 讘砖专 诪谉 讛讞讬 讜诪谉 讛讟专驻讛 诇讜拽讛 讘' 讻讗诇讜 讻转讬讘 讜讘砖专 讘砖讚讛 诇讗 转讗讻诇讜 讟专驻讛 诇讗 转讗讻诇讜 讜诇讗 拽讗讬 讘砖专 讗讟专驻讛 讜注"砖 讘转讜住' 讚"讛 讗讻诇 讜讻讜'. 讗"讻 讛讚专讬' 拽讜' 驻"讬 诇讚讜讻转讛. 诪讬讛讜 砖"住 讚驻住讞讬诐 诇专"砖 拽讗讬 讚讻"砖 诇诪诇拽讜转 讜讗讬讛讜 注"讻 诇讗 讚专讬砖 诇讗讜 诇讘砖专 诪谉 讛讞讬 讻诇诇 讚讗诇"讻 转讬拽砖讬 诪"砖 专砖"讬 诇拽诪谉 拽"讘 住讜祝 注"讗 讚"讛 讘诪砖讛讜 讜讻讜' 讚诇讛讻讬 驻诇讙讬谞讛讜 专讞诪谞讗 讜讻讜' 讜诇专"砖 诇讗 砖讬讬讱 讝讛 讗注"讻 诇讬转 诇讬' 诇讗讜 诪讬讜讞讚 诇讘砖专 诪讛"讞 讜诇讗 讛讜诪"诇 讻砖讛讜转专讛 讟专驻讛 诪砖讜诐 讚讘砖专 讻转讬讘 讗讘诇 诇讚讬谞讗 讬"诇 讻砖讛讜转专讛 讟专驻讛 讜讻讜':





爪诇"讞

讘转讜住' 讚"讛 专讬砖讗 讘讻讬讘砖讗 讻讜' 谞专讗讛 讚讙诐 讞讜讟讬谉 砖讘诇讞讬 讗住讜专讬谉 讻讜' 砖讙诐 讛诐 讗住讜专讬谉 诪砖讜诐 讚诐 讻讚讗诪专讬谞谉 诇拽诪谉 注讻"诇. 诇讻讗讜专讛 诇讗 讬讚注谞讜 驻讬专讜砖 讚讘专讬 讛转讜住驻讜转 讚讛讗 诇注讬诇 诪驻讜专砖 讘讙诪专讗 讚讬讚讗 讜讚诇讜注讛 诪砖讜诐 讚诪讗 讜驻讬专砖"讬 讚诇讜注讛 讞讜讟讬讬谉 砖讘诇讞讬 讛专讬 诪驻讜专砖 讘讙诪专讗 讜诪讛 讘注讬 讛转讜住驻讜转 讘讝讛 讜谞"诇 讚诇讜注讛 讛讜讗 讛驻讬专讜砖 诇讞讬 讛注诇讬讜谉 讛诪讞讜讘专 讗诇 讛讞讜讟诐 讜注诇 讝讛 诪砖诪注 讚专"讗 讜专讘讬谞讗 驻诇讬讙 讚拽讗诪专 专讬砖讗 讘讻讬讘砖讗 讗讜转讘讬讛 诪讘讬转 砖讞讬讟讛 讜讻讜' 讜诇讗 爪专讬讱 诇讞转讜讱 讛讞讜讟讬谉 砖讘诇讞讬 讛注诇讬讜谉 讜注"讝 讻转讘讜 讛转讜住' 讜谞专讗讛 讚讞讜讟讬谉 砖讘诇讞讬 讗住讜专讬谉 专"诇 讛讞讜讟讬谉 砖讘诇讞讬 讛转讞转讜谉 讜讗诇讜 讗讬谞谉 讘讻诇诇 讛专讗砖 讻讬 讛诇讞讬讬诐 讚诇诪讟讛 谞转讜谞讬诐 诇讻讛谞讬诐 注诐 讛诇砖讜谉 讜讗讜转谉 讛讞讜讟讬谉 讗住讜专讬谉 诇讻"注 讜注"讝 砖驻讬专 诪讘讬讗 讛转讜住驻讜转 专讗讬讛 诪诇拽诪谉 (讚祝 拽讬讙 注"讗) 讚拽讗诪专 专讘 讛讜谞讗 讗诪专 专讘 讚讻诇 讻讛谉 砖讗讬谞讜 讬讜讚注 诇讬讟讜诇 讛讞讜讟讬谉 砖讘诇讞讬 讛转讞转讜谉 讗讬谉 谞讜转谞讬谉 诇讜 诪转谞讛 讛专讬 诪驻讜专砖 讚讗讜转谉 讞讜讟讬谉 讗住讜专讬谉 讜讗讬谞谉 讘讻诇诇 专讬砖讗 讘讻讬讘砖讗 讚拽讗诪专 讛讙诪专讗 讚讛专讗砖 诪拽专讬 讘诇讗 讛诇讞讬 讛转讞转讜谉 砖讻讘专 谞讬讟诇 诪诪谞讜 讛诇讞讬 讛转讞转讜谉 诇讬转谉 诇讻讛谉 讚讛讗 爪专讬讱 诇讬转谉 讛诇讞讬讬诐 诇讻讛谉 拽讜讚诐 砖诪驻砖讬讟讬谉 讻诪讜 砖驻住拽讬谞谉 讘砖"注 讬讜"讚 住讬' 住"讗 住注讬祝 讙' 讜讘住讬诪谉 住"讛 住注讬祝 讗' 讚讞讜讟讬谉 砖讘诇讞讬 讛转讞转讜谉 讗住讜专讬谉 讜讛讱 讚讚诇讜注讛 诇讗 谞转讘讗专 讘砖讜诐 驻讜住拽 讗"讜 讻诪讜 砖讻转讘转讬 诇讞诇拽 讘讬谉 诇讞讬 讛注诇讬讜谉 诇诇讞讬 讛转讞转讜谉 讜拽"诇:


讘诪砖谞讛 砖讜诇讞 讗讚诐 讬专讱 讜讻讜' 讛讗 讚讗讞讝 讘诇砖讜谞讜 砖讜诇讞 讜诇讗 谞拽讟 诪讜讻专 讜讛谞讛 诇讗讜拽讬诪转讗 讚砖诪讗 讬转谞谞讛 讘驻谞讬 讬砖专讗诇 砖讜诇讞 讛讜讗 专讘讜转讗 诇讗 诪讘注讬讗 诪讜讻专 砖讛讜讗 讘讗讬讟诇讝 驻砖讬讟讗 讚讞讬讬砖讬谞谉 诇讛讗 讗诇讗 讗驻讬' 砖讜诇讞 砖讛讜讗 讘讘讬转讜 讗驻"讛 讞讬讬砖讬谞谉 诇讝讛. 讗诪谞诐 诇专讘讬谞讜 讛讙讚讜诇 讛专诪讘"诐 讚讛讗讬住讜专 讛讜讗 讚讜拽讗 讘驻谞讬 讬砖专讗诇 讗"讻 讻讬讜谉 砖讬砖专讗诇 讛讜讗 砖诐 讘砖注转 诪注砖讛 讗"讻 诪讗讬 专讘讜转讗 讚砖讜诇讞 讬讜转专 诪诪讜讻专 讜谞诇注"讚 讚讗祝 砖讬砖专讗诇 讛讜讗 砖诐 讘砖注转 诪注砖讛 诪"诪 诪讬 讬讬诪专 讚讛讗讬 讬砖专讗诇 爪专讬讱 诇讘砖专 讗讘诇 讘诪讜讻专 砖讛讜讗 讘讗讬讟诇讝 住转诪讗 讚诪诇转讗 讻诇 讛讘讗 砖诐 爪专讬讱 诇讘砖专 讜讘砖讘讬诇 诇拽谞讜转 讛讜讗 讘讗 砖诐:


讜诇驻讬 讝讛 拽砖讛 诪谞"诇 诇专讘 讗砖讬 诇拽诪谉 诇诪讙讝专 砖诪讗 讬诪讻专谞讛 讘驻谞讬 讬砖专讗诇 讻讬讜谉 讚讘专讬讬转讗 讘诪讜讻专 诪讬讬专讬 讜住转诪讗 讚诪诇转讗 讬砖 砖诐 讬砖专讗诇讬诐 讜讚诇诪讗 讘讗诪转 诪讬讬专讬 讘驻谞讬 讬砖专讗诇 讗讘诇 讗诐 讗讬专注 驻注诐 讗' 讘诪拽专讛 讘讗讬讟诇讝 砖讗讬谉 砖诐 讬砖专讗诇 讗讞专 诪讜转专 诇诪讻讜专 谞讘讬诇讛 讜讟专驻讛 诇注讻讜"诐. 讘砖诇诪讗 诇注讬诇 讘讗讜拽讬诪转讗 讚诪转谞讬' 讚诪讜拽讬 砖诪讗 讬转谞谞讛 讘驻谞讬 讬砖专讗诇 讜诇讗 诪讜拽讬 诇讛 讘讗诪转 讘谞转谞讜 诇驻谞讬 讬砖专讗诇 讛讬讬谞讜 诪砖讜诐 讚诪转谞讬' 讘砖讜诇讞 诪讬讬专讬 讜住转诪讗 讚诪诇转讗 讛讜讗 砖诇讗 讘驻谞讬 讬砖专讗诇 讗讞专 讗讬 住"讚 讚诪砖谞转讬谞讜 诇讗 讗住专讛 讞转讜讻讛 讗诇讗 讘驻谞讬 讬砖专讗诇 讻诇 讻讬 讛讱 诪诇转讗 讛讜讛 诇讬讛 诇转谞讗 讚诪转谞讬转讬谉 诇驻专砖 砖讜诇讞 讗讚诐 讬专讱 讜讻讜' 讗驻讬诇讜 讘驻谞讬 讬砖专讗诇 诪砖讜诐 砖诪拽讜诪讜 谞讬讻专 讜讗讝 讛讜讛 讚讬讬拽讬谞谉 讛讗 讞转讜讻讛 讚讗住讜专 讛讬讬谞讜 讘驻谞讬 讬砖专讗诇 讗讘诇 诪讚住转诐 诪讻诇诇 讚讙诐 砖诇讗 讘驻谞讬 讬砖专讗诇 讬砖 讞讬诇讜拽 讘讬谉 砖诇诪讛 诇讞转讜讻讛 讗讘诇 讘讘专讬讬转讗 讚住转诪讗 讚诪诇转讗 砖讬砖 砖诐 讬砖专讗诇 诪谞"诇 诇专讘 讗砖讬 诇讗讜拽诪讬 讗驻讬诇讜 砖诇讗 讘驻谞讬 讬砖专讗诇 讜讚诇诪讗 讚讜拽讗 讘驻谞讬 讬砖专讗诇 讜讗诐 转讗诪专 讗讬 讘驻谞讬 讬砖专讗诇 讗"讻 讙诐 诪转谞讛 讗住讜专 讜讛讜讛 诇讬讛 诇诪驻诇讙 讘砖讜诇讞 讘讬谉 讘驻谞讬 讬砖专讗诇 讜讻讜' 讬砖 诇讜诪专 讚讘砖讜诇讞 砖讗讬谞讜 讘讗讬讟诇讝 讗驻讬诇讜 讘驻谞讬 讬砖专讗诇 砖专讬 讚诪讗谉 讬讬诪专 讚讛讱 讬砖专讗诇 爪专讬讱 诇讘砖专 讜讻诪讜 砖讻转讘转讬 诇注讬诇 诇讚注转 讛专诪讘"诐 讚讗驻讬诇讜 讘驻谞讬 讬砖专讗诇 讬砖 专讘讜转讗 讘砖讜诇讞 讜讻谞"诇 讜爪专讬讱 诇讜诪专 讚专讘 讗砖讬 诇讗 专爪讛 诇注砖讜转 驻诇讜讙转讗 专讞讜拽讛 讘讬谉 诪转谞讬' 诇讘专讬讬转讗 讚诪转谞讬' 讗住专 讗驻讬诇讜 讘砖讜诇讞 讜住转诪讗 拽转谞讬 讚诪砖诪注 讗驻讬诇讜 砖诇讗 讘驻谞讬 讬砖专讗诇 讗"讻 讗驻讬' 讘诪转谞讛 讙讝专 砖诇讗 讘驻谞讬 讬砖专讗诇 讗讟讜 讘驻谞讬 讬砖专讗诇 讜转谞讗 讚讘专讬讬转讗 谞讬诪讗 讚讗驻讬诇讜 讘诪讜讻专 砖讛讜讗 讘讗讬讟诇讝 砖专讜讘 驻注诪讬诐 讬砖 砖诐 讬砖专讗诇讬诐 讛专讘讛 诇讗 谞讙讝讜专 砖诇讗 讘驻谞讬 讬砖专讗诇 讗讟讜 讘驻谞讬 讬砖专讗诇. 讜讗"讻 注诇 讻专讞讱 诪讜拽讬 专讘 讗砖讬 讟注诪讗 讚诪转谞讬转讬谉 诪砖讜诐 砖诪讗 讬转谞谞讛 讘驻谞讬 讬砖专讗诇 讜讘诪拽讜诐 砖讗讬谉 诪讻专讬讝讬谉 讚讗讬 住"讚 讚专讘 讗砖讬 住讘专 讻砖讬谞讜讬讗 拽诪讗 讘诪拽讜诐 砖诪讻专讬讝讬谉 讜诪砖讜诐 讞转讜讻讗 讚谞讻专讬 诪讬讚注 讬讚讬注 讗"讻 讗讬谉 砖讜讘 讛讜讻讞讛 诪诪转谞讬' 讚讙讝专讬谞谉 砖诇讗 讘驻谞讬 讬砖专讗诇 讗讟讜 讘驻谞讬 讬砖专讗诇 讜诪谞"诇 诇专讘 讗砖讬 诇讞讚砖 讙讝专讛 讝讜 诪讚注转讜. 讜讗"讻 讻讬讜谉 讚专讘 讗砖讬 注"讻 诇讗 住"诇 砖讬谞讜讬讗 拽诪讗 讚诪转谞讬' 讘诪拽讜诐 砖诪讻专讬讝讬谉 讜诇讻讱 驻讬专砖 专砖"讬 诇专讘 讗砖讬 讚讘专讬讬转讗 驻诇讬讙 讗诪转谞讬' 讗讘诇 诇讗讘讬讬 讜专讘讗 诇讗 讻转讘 专砖"讬 讚讘专讬讬转讗 驻诇讬讙 讗诪转谞讬' 讚诇讚讬讚讛讜 砖驻讬专 谞讜讻诇 诇讗讜拽诪讬 诪砖谞转讬谞讜 讻砖讬谞讜讬讗 拽诪讗 讚讞转讜讻讛 讚谞讻专讬 诪讬讚注 讬讚讬注 讜讘诪拽讜诐 砖诪讻专讬讝讬谉 诪讬讬专讬 诪砖谞转讬谞讜:


讜讛谞讛 诇讗讜拽讬诪转讗 讚讙谞讘 诇讚注转 讙"讻 谞拽讟 讘诪砖谞讛 砖讜诇讞 诇专讘讜转讗 砖诇讗 谞讬诪讗 讚讘诪转谞讛 诇讬讻讗 讗讬住讜专 讙谞讬讘转 讚注转 讛讻讜转讬 讻住讘专转 讛转讜住' 讘讚"讛 讗诪专 讗讘讬讬 拽诪"诇 讚讙诐 讘砖讜诇讞 讬砖 讗讬住讜专 讙"讚. 讗讘诇 诇砖讬谞讜讬讗 拽诪讗 讚诪砖谞转讬谞讜 讘诪拽讜诐 砖诪讻专讬讝讬谉 讜讞转讜讻讬 讚谞讻专讬 诪讬讚注 讬讚讬注 讜讘诪拽讜诐 砖诪讻专讬讝讬谉 讗讬谉 砖讜诐 专讘讜转讗 讘讬谉 砖讜诇讞 诇诪讜讻专 讚讛专讬 砖诐 讛讻诇 拽讜谞讬诐 讘砖专 诪谞讻专讬 讗驻讬诇讜 诪讬 砖诇讗 专讗讛 砖诇拽讞 讛谞讻专讬 诪讬砖专讗诇 讗"讻 拽砖讛 诇诪讛 谞拽讟 砖讜诇讞 讜谞转谞讬 诪讜讻专 讜爪专讬讱 诇讜诪专 讚转谞讗 讚诪转谞讬' 专爪讛 诇讛砖诪讬注谞讜 讞讬讚讜砖 讝讛 讚讞转讜讻讗 讚谞讻专讬 讬讚讬注 讜讝讛 诪讜讻讞 讗讬 诪转谞讬' 诪讬讬专讬 讘诪拽讜诐 砖诪讻专讬讝讬谉 讜讗讬 讛讜讛 谞拽讟 诪讜讻专 讗讝 讛讜讛 诪讜拽诪讬谞谉 讘诪拽讜诐 砖讗讬谉 诪讻专讬讝讬谉 讜诪砖讜诐 砖诪讗 讬诪讻专谞讛 讘驻谞讬 讬砖专讗诇 讗讜 诪砖讜诐 讙"讚 讜诇讻讱 转谞谉 砖讜诇讞 讜住讜讘专 转谞讗 讚诪转谞讬转讬谉 诇讚讘专 驻砖讜讟 讚讘诪转谞讛 诇讬讻讗 讙"讚 讜诇讗 讞砖砖 讚讘驻谞讬 讬砖专讗诇 讜讗"讻 注诇 讻专讞讱 讘诪拽讜诐 砖诪讻专讬讝讬谉 诪讬讬专讬 讜讞转讬讻讗 讚谞讻专讬 讬讚讬注:


讜诇驻讬 讝讛 诇砖讬谞讜讬讬讗 拽诪讗 诪讜讻讞 诪驻讜专砖 讚讘诪讻讬专讛 讬砖 讞砖砖 砖诪讗 讬诪讻专谞讜 讘驻谞讬 讬砖专讗诇 讗讜 讞砖砖 讙"讚 讜讘诪转谞讛 诇讬讻讗 讞砖砖讬诐 讛诇诇讜 讻诇诇 讜讗"讻 讛讚专讗 拽讜砖讬讗 诇讚讜讻转讗 讚诇诪讛 驻讬专砖 专砖"讬 讘讚讘专讬 专讘 讗砖讬 讚诪转谞讬' 驻诇讬讙 讗讘专讬讬转讗 讜诇讗 驻讬专砖 讘讚讘专讬 讗讘讬讬 讜专讘讗 讜讗讚专讘讗 诇讗讘讬讬 讜专讘讗 讬讜转专 讛讻专讞 诇讜诪专 讚驻诇讬讙讬 讛诪砖谞讛 讜讘专讬讬转讗 讚讛讗 讗讘讬讬 讜专讘讗 注诇 讻专讞讱 诇讗 诪讜拽讬 讻砖谞讜讬讬讗 拽诪讗 讚讗"讻 讻讘专 诪讜讻讞 诪诪砖谞转讬谞讜 讛讞讬诇讜拽 砖讘讬谉 诪讻专 诇诪转谞讛 诇注谞讬谉 讙"讚 讗讜 诇注谞讬谉 讞砖砖 讘驻谞讬 讬砖专讗诇 讜讗"讻 诪讛 讚讜讞拽讬讬讛讜 诇讗讜拽诪讬 诪爪讬注转讗 讘诪讻专讬讝讬谉 砖讛讜讗 讚讜讞拽 讙讚讜诇 诇讜诪专 砖诪讬讬专讬 砖讗讬专注 讗讜谞住 讜诇讗 讛讻专讬讝讜 讜诪讛 讞住专 诇讛讜 讘讟注诐 讙"讚 讗讜 讞砖砖 讚讘驻谞讬 讬砖专讗诇 讜讗讝 专讬砖讗 讜住讬驻讗 讜诪爪讬注转讗 讘讻讜诇讛 讘专讬讬转讗 讘讞讚 讙讜讜谞讗 讘诪拽讜诐 砖讗讬谉 诪讻专讬讝讬谉 讗诇讗 注诇 讻专讞讱 讚讗讬谞讛讜 诇讗 住"诇 讞转讜讻讛 诪讬讚注 讬讚讬注 讜诪讜拽讬 诪砖谞转讬谞讜 诪砖讜诐 讞砖砖 讘驻谞讬 讬砖专讗诇 讗讜 诪砖讜诐 讙谞讬讘转 讚注转 讜讗"讻 注"讻 讘专讬讬转讗 驻诇讬讙 砖讛专讬 讘专讬讬转讗 诪转讬专 讘砖讜诇讞 讜讻讬讜谉 讚注"讻 讘专讬讬转讗 驻诇讬讙 砖讜讘 诇讗 住"诇 诇讞诇拽 讘讬谉 诪讻专 诇砖讜诇讞 讜诇讻讱 诪讜拽诪讬 诪爪讬注转讗 讘诪拽讜诐 砖诪讻专讬讝讬谉 讜讗"讻 诇讗讘讬讬 讜专讘讗 注诇 讻专讞讱 讘专讬讬转讗 驻诇讬讙 讜讗讜诇讬 住"诇 诇讗讘讬讬 讜专讘讗 讚讘诪转谞讛 诇讗 砖讬讬讱 讙"讚 讜讘诪讻讬专讛 砖讬讬讱 讙"讚 讜诇讻讱 诇讗 转谞谉 诪讜讻专 讗讘诇 讞砖砖 讚讘驻谞讬 讬砖专讗诇 讗驻讬诇讜 讘诪讜讻专 诇讗 住"诇. 讜讝讛 拽砖讛 讙诐 讗讚讘专讬 讛转讜住驻讜转 砖讻转讘讜 讚讗讘讬讬 讜专讘讗 诪讜拽讬 诪转谞讬' 讻砖谞讜讬讬讗 拽诪讗:


讜讗讜诇讬 谞拽讟 诪转谞讬' 砖讜诇讞 诇讛讜专讜转 讛讬转专 讚谞转讬谞讛 诇谞讻专讬 诇讗驻讜拽讬 诪讚专' 讬讛讜讚讛 讚讗诪专 讚讘专讬诐 讻讻转讘谉 诇讙专 讘谞转讬谞讛 诇谞讻专讬 讜讘讝讛 谞讬讞讗 谞诪讬 诇驻专"转 砖讗讬谉 讞讬诇讜拽 讘讬谉 诪讻讬专讛 诇诪转谞讛 讗诇讗 讚专讬砖讗 讚讘专讬讬转讗 诪讬讬专讬 讘住转诐 讜住讬驻讗 诪讬讬专讬 讘诪驻专砖 诇讜 砖讛讬讗 讻砖专讛 讗"讻 拽砖讛 诇诪讛 谞拽讟 专讬砖讗 讚讘专讬讬转讗 讘砖讜诇讞 讛讜讛 诇讬讛 诇诪转谞讬 专讘讜转讗 讬讜转专 讚讗驻讬诇讜 讘诪讜讻专 砖专讬 讜诇讚讬讚讬 谞讬讞讗 讚诇讛讜专讜转 讛讬转专 谞转讬谞讛 诇谞讻专讬 讘讗 讛转谞讗:


讗诇讗 诇驻讬 诪讛 砖讛讜讻讞转讬 讗"讻 专讘 讗砖讬 注诇 讻专讞讱 诇讬转 诇讬讛 住讘专讗 讚讞转讜讻讗 讚谞讻专讬 诪讬讚注 讬讚讬注 讗"讻 讜讚讗讬 讚讛诇讻讛 讘讝讛 讻专讘 讗砖讬 讚讘转专讗 讛讜讗 讜讗"讻 讗讬讱 驻住拽 专砖"讬 诇讛诇讻转讗 讘砖诐 专讘讜 诇住诪讜讱 诇讛转讬专 讘砖专 讘诇讬 讞讜转诐 注诇 住诪讱 讚讞转讜讻讗 讚讬砖专讗诇 诪讬讚注 讬讚讬注. 讜诇转专抓 讝讛 谞讚拽讚拽 注讜讚 讚专砖"讬 讻转讘 讜注"讚 住诪讬讱 专讘讬 讘砖讜诇讞 讬专讱 诇讞讘讬专讜 讜诇讗 注砖讛 讘讛 讞讜转诐 讜讻讜' 诪诇砖讜谉 专砖"讬 诪砖诪注 讚诇讗 住诪讬讱 专讘讬 注诇 讚讗 专拽 讘讚讬注讘讚 砖讛专讬 诇讗 讻转讘 专砖"讬 讚注诇 讚讗 住诪讬讱 诇砖诇讜讞 注"讬 谞讻专讬 讘诇讬 讞讜转诐 诪砖诪注 讚讚讜拽讗 讘讚讬注讘讚 讛讬讻讗 砖谞讝讚诪谉 砖讻讘专 砖诇讞 讛转讬专 专讘讬. 讜讗"讻 拽砖讛 讛专讬 讘讙诪专讗 诪砖诪注 讚讗驻讬诇讜 诇讻转讞诇讛 住诪讻讬谞谉 注诇 讝讛 诇讛转讬专 诇砖诇讜讞 讬专讱 砖诇诪讛 诇谞讻专讬 讜诇讗 讞讬讬砖讬谞谉 讚讞转讬讱 讜诪讝讘讬谉 诪砖讜诐 讚讞转讜讻讗 讚谞讻专讬 讬讚讬注. 讜讛讬讛 谞诇注"讚 诇讞诇拽 讚讚讜拽讗 诇注谞讬谉 讗讬住讜专 讙讬讚 讚诇讗 诪拽专讬 讗转讞讝讬拽 讗讬住讜专讗 讻诪讜 砖讻转讘 讛专砖讘"讗 讘砖诪注转讬谉 讘砖诐 讛专讗讘"讚 讜诇讻讱 住诪讻讬谞谉 讗驻讬诇讜 诇讻转讞诇讛 讗讘诇 诇注谞讬谉 讘砖专 砖讘讬讚 谞讻专讬 砖讬砖 讘讜 讞砖砖 谞讘讬诇讛 讜砖诇讗 谞砖讞讟讛 讻专讗讜讬 讝讛讜 诪拽专讬 讗转讞讝讬拽 讗讬住讜专讗 讜诇讻讱 诇讗 住诪讻讬谞谉 诇讻转讞诇讛 专拽 讘讚讬注讘讚 讜讘讝讛 诪转讜专抓 拽讜砖讬讬转 讛转讜住' 砖讛拽砖讜 讚诇讜拽讬 讗祝 讘讗讬谉 诪讻专讬讝讬谉 讜讞转讜讻讗 讚讬砖专讗诇 讬讚讬注 讜诇讗 讬讞讜砖 讛讬砖专讗诇 砖诪讗 讟专驻讛 讛讬讗 讜诇讚讬讚讬 讚讘诪拽讜诐 砖讗讬谉 讝专讬讝讬谉 讬讞讜砖 讛讬砖专讗诇 诪砖讜诐 讞砖砖 谞讘讬诇讛 讜诇讗 讬拽谞讛 诪谉 讛谞讻专讬 注诇 住诪讱 讛讞讬转讜讱 讚讝讛 诪拽专讬 诇讻转讞诇讛 诇拽谞讜转 诪谉 讛谞讻专讬 讗诇讗 讚拽砖讛 讗诐 讗讬转讗 砖讬砖 诪拽讜诐 诇讞诇拽 讘讬谉 讗讬住讜专 讙讬讚 诇讗讬住讜专 谞讘讬诇讛 讜讟专驻讛 讗"讻 诪谞"诇 诇专砖"讬 诇住诪讜讱 诇注谞讬谉 讞砖砖 谞讘讬诇讛 砖讘讬讚 谞讻专讬 讗驻讬诇讜 讚讬注讘讚. 讜注讜讚 讚诪讛 砖讻讘专 谞注砖讛 讘讬讚 讛谞讻专讬 诪拽专讬 讚讬注讘讚 讻诪讜 诇注谞讬谉 讟注诐 诇驻讙诐 砖讗谞讜 拽讬谞讬谉 讘讬砖讜诇讬讛诐 讘讻诇讬诐 砖诇讛诐 讗驻讬诇讜 诇讻转讞诇讛 诪砖讜诐 诪讛 砖讻讘专 谞注砖讛 讘讬讚 谞讻专讬 诪拽专讬 讚讬注讘讚. 讜谞诇注"讚 讚专砖"讬 讛讜讻讬讞 诇注爪诪讜 砖讙诐 诇注谞讬谉 讟专驻讜转 住诪讻讬谞谉 讘讚讬注讘讚 诪砖讜诐 讚讛讜讛 拽砖讛 诇专砖"讬 拽讜砖讬讬转 讛专"谉 注诇 讛诪拽砖讛 砖注讚讬讬谉 诇讗 讬讚注 讚讞转讬讻讗 讚谞讻专讬 讬讚讬注 讜讛讜讛 住讘讜专 砖讗讬谉 讛讬讻专 讘讬谉 讞转讜讻讗 讚谞讻专讬 诇砖诇 讬砖专讗诇 讗"讻 讗讬讱 讛拽砖讛 砖诇讬诪讛 谞诪讬 诇讗 诇讬砖讚专 讗讚专讘讗 讗讬驻讻讗 拽砖讛 讞转讬讻讗 谞诪讬 诇讬砖讚专 砖讛专讬 讛讬砖专讗诇 砖讬拽谞讛 诪诪谞讜 诇讗 讬讗讻诇 注讚 砖讬专讗讛 诇诪谞拽专 讘拽讬 讜诪讜诪讞讛 砖讛专讬 讛讬砖专讗诇 诇讗 讬住诪讜讱 注诇 诪讛 砖讛讬讗 讞转讬讻讛 砖讛专讬 讬讞讜砖 砖诪讗 讛谞讻专讬 讞转讻讛. 讜讛专"谉 转讬专抓 讘讚讜讞拽 讚讛讻讬 谞诪讬 拽讗诪专 诇讟注诪讬讱 讚讗住专转 讞转讬讻讛 讙诐 砖诇讬诪讛 诇讬转住专 讗讘诇 讘讗诪转 讛讬讛 专讗讜讬 诇讛讬讜转 讙诐 讝讛 讜讝讛 砖专讬 讜讝讛 讚讜讞拽 讜注讬拽专 讞住专 讘讚讘专讬 讛诪拽砖讛. 讜谞诇注"讚 讚讙诐 讛诪拽砖讛 讬讚注 住讘专讗 讝讜 讚讞转讬讻讗 讚谞讻专讬 讬讚讬注 讗诇讗 讚讛讬讛 住讘讜专 讚讚讜拽讗 诇注谞讬谉 讚讬注讘讚 诪讛谞讬 住讘专讗 讝讜 讜讘讝讛 讛讬讛 谞讬讞讗 诇讬讛 讚讞转讬讻讛 讗住讜专 讚讝讛 砖讻讘专 讬讛讬讛 讘讬讚 谞讻专讬 讛讜讛 讻讚讬注讘讚 讜讬讛讬讛 诪讜转专 诇讬砖专讗诇 诇拽谞讜转 诪诪谞讜 讜诇住诪讜讱 砖讛讜讗 讞转讬讻讗 讚讬砖专讗诇 讜讬住讘讜专 砖讻讘专 谞讬讟诇 讙讬讚讛 讜诇讻讱 讞转讬讻讛 讗住讜专 讗诇讗 讚讛讬讛 住讘讜专 讚诇讻转讞诇讛 诇讗 住诪讻讬谞谉 注诇 讝讛 讜诇讻讱 讛拽砖讛 砖诇讬诪讛 谞诪讬 诇讗 谞讬砖讚讜专 诇讬讛 诇讻转讞诇讛 讚讚诇诪讗 讞转讬讱 讜诇讻转讞诇讛 诇讗 住诪讻讬谞谉 注诇 讞转讜讻讗 讚讙讜讬 讬讚讬注讬. 讜诪砖谞讬 诇讬讛 讛转专爪谉 讚讞转讬讻讛 讚谞讻专讬 诪讬讚注 讬讚讬注讬 讗驻讬诇讜 诇讻转讞诇讛. 讜讗注驻"讻 驻讬专砖 专砖"讬 讘砖诐 诪讜专讜 诇住诪讜讱 讚讜拽讗 讘讚讬注讘讚:


讜诪转讞诇讛 注诇讛 注诇 讚注转讬 诇驻专砖 讜讛讬讬转讬 专讜爪讛 诇转专抓 讘讝讛 讙诐 拽讜砖讬讬转 讛转讜住' 砖讛拽砖讜 讘讚"讛 讗诪专 讗讘讬讬 砖讛拽砖讜 注诇 专砖"讬 讚诇诪讛 诇讜 诇诪讬诪专 砖讛讘专讬讬转讗 讞讜诇拽转 注诇 讛诪砖谞讛 讜讛讗 谞讜讻诇 诇转专抓 诪砖谞转讬谞讜 讘砖谞讜讬讬讗 拽诪讗 讜讛讬讛 谞诇注"讚 讚诇专砖"讬 讛讬讛 拽砖讛 拽讜砖讬讬转 讛转讜住' 讗讬 讞转讜讻讛 讚讙讜讬 讬讚讬注讬 讗"讻 诇讜拽讬 讗驻讬诇讜 讘诪拽讜诐 砖讗讬谉 诪讻专讬讝讬谉 讜转讬专讜抓 砖诇 讛转讜住' 讛讬讛 住讜讘专 专砖"讬 诇讚讜讞拽 讜诇讻谉 讛讬讛 住讘讜专 专砖"讬 讚讘讗诪转 讛转讬专讜抓 讛专讗砖讜谉 讚诪讜拽讬 诇讛 讘诪拽讜诐 砖诪讻专讬讝讬谉 讛讬讬谞讜 讙诐 讘诪拽讜诐 砖诪讻专讬讝讬谉 讜讛讛"讚 讚讙诐 讘诪拽讜诐 砖讗讬谉 诪讻专讬讝讬谉 讞转讜讻讛 诇讗 诇讬砖讚专 讚砖驻讬专 讝讘谞讬 诇讛 讬砖专讗诇 诪谉 讛谞讻专讬 注诇 住诪讱 住讬诪谉 讛讞转讱. 讜讗"讻 注诇 讻专讞讱 讘专讬讬转讗 驻诇讬讙 讗诪转谞讬' 砖讛转讬专 诇诪砖讚专 讞转讜讻讛 诇谞讻专讬 讘诪拽讜诐 砖讗讬谉 诪讻专讬讝讬谉 讗诇讗 讚诇驻讬 讝讛 注诇 讻专讞讱 砖谞讜讬讬 讘转专讗 诇讗 住"诇 讞转讜讻讛 诪讬讚注 讬讚讬注讬 讚讗诇"讻 诪讛 讛讜注讬诇讜 讘转讬专讜爪讬讬讛讜 讬讜转专 诪转讬专讜抓 讛专讗砖讜谉 讚讘砖诇诪讗 诇住讘专转 讛转讜住' 讚砖谞讜讬讗 拽诪讗 讛讜讗 讚讜拽讗 讘诪拽讜诐 砖诪讻专讬讝讬谉 讗转讜 讛谞讱 砖谞讜讬讬 讘转专讗讬 诇讗讜拽诪讬 讗祝 讘诪拽讜诐 砖讗讬谉 诪讻专讬讝讬谉 讜诇注讜诇诐 讚住"诇 讙"讻 讘诪拽讜诐 砖诪讻专讬讝讬谉 讜讻砖谞讜讬讗 拽诪讗 讚诇讗 讞讬讬砖讬谞谉 讚讞转讬讱 诇讛 诪砖讜诐 讚诪讬讚注 讬讚讬注讬 讜讘讝讛 谞讬讞讗 诪讛 讚拽砖讛 诇砖谞讜讬讗 讚讙谞讬讘 诇讚注转 诇讻讗讜专讛 拽砖讛 讛讜讗 诪讟注讛 谞驻砖讬讛 讻讬讜谉 讚讘住转诐 讗讬讬专讬 诇驻专砖"讬 讜爪专讬讱 诇讜诪专 讚讝讛 诪讛 砖讞转讬讱 诇讛 讛讬讗 讛讙谞讘转 讚注转 讜讝讛 诪拽专讬 诪讟注讛 讘讬讚讬诐 讗诇讗 讚诇驻讬 讝讛 拽砖讛 转讬谞讞 讞转讜讻讛 讗讘诇 砖诇讬诪讛 讗祝 讗诐 诇讗 讛讬讛 诪拽讜诪讜 谞讬讻专 诪"诪 讛专讬 讗讬讛讜 讚讗讟注讬 谞驻砖讬讛 讜诇诪讛 诇讬讛 诇诪转谞讬' 诇诪讬诪专 诪砖讜诐 砖诪拽讜诪讜 谞讬讻专 讜诇驻讬 诪讛 砖讻转讘转讬 谞讬讞讗 讚诪讜拽讬 诇讛 讙诐 讘诪拽讜诐 砖诪讻专讬讝讬谉 讜讘诪拽讜诐 砖诪讻专讬讝讬谉 讬砖 讞砖砖 砖讬诪讻专谞讛 诇讬砖专讗诇 讜爪专讬讱 诇讛诪砖谞讛 诇讜诪专 砖诪拽讜诪讜 谞讬讻专:


讜诇驻讬 讝讛 爪专讬讱 诇讜诪专 砖讛转讬专讜抓 讛讗讞专讜谉 讙"讻 住讜讘专 讞转讜讻讛 讚讬砖专讗诇 诪讬讚注 讬讚讬注讬 讗诪谞诐 诇砖谞讜讬讗 讚砖诪讗 讬转谞谞讛 讘驻谞讬 讬砖专讗诇 讗讬谉 诇谞讜 讛讻专讞 诇讜诪专 讞转讜讻讛 讚谞讻专讬 诪讬讚注 讬讚讬注讬 讜讘讝讛 谞诇注"讚 诇转专抓 诇驻讜诐 住讘专转 讛转讜住' 讘讚"讛 讟专驻讛 讗"讻 讗祝 诇转讬专讜抓 讚讬转谞讛 讘驻谞讬 讬砖专讗诇 爪专讬讱 诇讜诪专 讚讗住讜专 诇讙谞讜讘 讚注转讜 讚讗诇"讻 诇讗 讬住诪讜讱 讛讬砖专讗诇 注诇 讝讛 诇讜诪专 讚讻砖专讛 讛讬讗 讚讬讗诪专 讚诇讙谞讜讘 讚注转讜 讛讜讗 讜讗"讻 诇诪讛 爪专讬讱 讻诇诇 诇砖诪讗 讬转谞讛 讘驻谞讬 讬砖专讗诇 讛讗 讗祝 砖诇讗 讘驻谞讬 讬砖专讗诇 讞转讜讻讛 讗住讜专 诪砖讜诐 讙"讚 讜谞诇注"讚 讚讛专讜讬讞 讘讝讛 诇驻专砖 诪讛 砖住讬讬诐 讛诪砖谞讛 砖诪拽讜诪讜 谞讬讻专 讚诇砖谞讬讬讗 讚讙"讚 爪专讬讱 诇讜诪专 讙"讻 讞转讜讻讛 诪讬讚注 讬讚讬注讬 讜拽讗讬 讛讟注诐 讚诪拽讜诪讜 谞讬讻专 讘诪拽讜诐 砖诪讻专讬讝讬谉 讗讘诇 诇转讬专讜抓 讚讘驻谞讬 讬砖专讗诇 讗"爪 讻诇诇 诇讜诪专 讚诪拽讜诪讜 谞讬讻专 讜讻诇 讝讛 诇砖讟转 专砖"讬 讗讘诇 诇砖讟转 专"转 讘讚"讛 讗讘讬讬 讚讻诇 讝讛 诪讬讬专讬 讘讗讜诪专 诇讜 砖讛讬讗 诪谞讜拽专转 讜讛讬转专 讚砖诇讬诪讛 讛讬讬谞讜 讗祝 砖讗讜诪专 砖讛讬讗 诪谞讜拽专转 诇讬讻讗 讙"讚 砖讛谞讻专讬 专讜讗讛 砖讗讬谉 讚讘专讬讜 讗诪转 砖讛专讬 诪拽讜诪讜 谞讬讻专 讜讗"讻 注诇 讻专讞讱 爪专讬讱 诇讟注诐 讚诪拽讜诪讜 谞讬讻专 砖讗诇诪诇讗 诇讗 讛讬讛 诪拽讜诪讜 谞讬讻专 讛讬讛 讘讝讛 讙"讚 诪诪砖 讜诇讗 砖讬讬讱 讗讬讛讜 诪讟注讛 谞驻砖讬讛 砖讛讜讗 讛讬砖专讗诇 讗讜诪专 诇讬 砖讛讬讗 诪谞讜拽专转 讜讗"讻 讙诐 转讬专讜抓 讚讙"讚 讗讬谞讜 爪专讬讱 诇住讘专转 讚讞转讜讻讗 讚谞讻专讬 讬讚讬注讬 讜讗诐 讻谉 讗讬 住诇拽讗 讚注转讱 讚诇讬讻讗 讞砖砖 讚讘驻谞讬 讬砖专讗诇 讻讬 讗诐 讻砖讬砖 讗讬住讜专 讙"讚 讗"讻 讛转讬专讜抓 讚砖诪讗 讬转谞讜 讘驻谞讬 讬砖专讗诇 讛讜讗 讚讘专 讘讟诇 诇讙诪专讬 讻讬讜谉 讚注诇 讻专讞讱 诇驻讬 转讬专讜抓 讝讛 讗住讜专 讙"讚 讗"讻 讗祝 讘诇讬 讙讝专讛 讝讜 讞转讜讻讛 讗住讜专 讜诇讻讱 讛讜爪专讻讜 讛转讜住' 诇讜诪专 讚讛讬砖专讗诇 诇讗 诪住讬拽 讗讚注转讗 讚诇讙谞讜讘 讚注转讜 注讜砖讛 讻谉 讜讛讜爪专讻讜 诇讞讚砖 讚诪注砖讛 讚砖诪讜讗诇 讬讜讚注 讛讬讛 砖讛讬讛 讘爪讬谞注讗:


讜讗讜诇讬 讝讛 讛讬讛 讻讜讜谞转 专砖"讬 砖驻讬专砖 讘专讬砖 砖诪注转讬谉 讬专讱 砖诇诪讛 诪砖诪注 讜讛讚讘专 讬驻诇讗 诪讛 讞住专 诇讜 诇专砖"讬 诪讚讗诪专 砖诪拽讜诪讜 谞讬讻专 讜讻谉 驻讬专砖 讛专砖讘"讗 讜砖讗专 诪驻专砖讬诐 讜讗诪谞诐 讛讬讛 拽砖讛 诇专砖"讬 诪讛 讛讜注讬诇 讘转讬专讜抓 讚讘驻谞讬 讬砖专讗诇 讻讬讜谉 砖注诇 讻专讞讱 爪专讬讱 诇住讘专转 讙"讚 讜爪专讬讱 诇讜诪专 讚讛讬讛 拽砖讛 诇讜 诪砖讜诐 讙"讚 诇讞讜讚 诇诪讛 诇讜 讘讛讬转专 讛砖诇讬诪讛 砖诪拽讜诪讜 谞讬讻专 讛讗 讘诇讗"讛 讗讬讛讜 诪讟注讛 谞驻砖讬讛 讜注诇 讝讛 拽砖讛 讛讗 注诇 讻专讞讱 爪专讬讱 诇讜诪专 诪拽讜诪讜 谞讬讻专 讚讗诇"讻 诇讗 讛讜讛 讬讚注讬谞谉 讻诇诇 讗讬住讜专 讛讞转讜讻讛 讜讛讜讛 讗诪讬谞讗 讚讙诐 讞转讜讻讛 诪讜转专 讜砖诪讜转专 讘讝讛 诇讙谞讜讘 讚注转 讛讙讜讬 讜诇讻讱 驻讬专砖 专砖"讬 讚讝讛 讘诇讗"讛 讬讚注讬谞谉 讚讬专讱 砖诇诪讛 诪砖诪注:


讗诇讗 讚讙讜祝 讚讘专讬 专砖"讬 拽砖讬讬谉 诇讬 讚诪讬专讱 讚诪砖诪注 砖诇讬诪讛 诇讗 讬讚注讬谞谉 讻诇诇 讗讬住讜专 讛讞转讜讻讛 诇驻讬 诪讛 砖讻转讘讜 讛转讜住' 诇拽诪谉 (讚祝 爪讟 注"讘) 讚诇诪讛 讚拽讬讬"诇 讗讬谉 讘讙讬讚讬谉 讘谞"讟 讙"讛 讗住讜专 讘讛谞讗讛 讜讗注驻"讻 诪讜转专 诇诪讻讜专 讘砖专 谞讬拽讜专 诇谞讻专讬 诇驻讬 砖谞讻专讬 讗讬谞讜 谞讜转谉 讚诪讬诐 专拽 注诇 讚讘专 砖讬砖 讘讜 讟注诐 讗讘诇 讬专讱 砖诇讬诪讛 讗住讜专 诇砖诇讜讞 诇驻讬 砖诪转讻讘讚 讘讛 讬讜转专 讻砖讛讬讗 砖诇讬诪讛:


讜讛谞讛 诪砖谞转讬谞讜 讜讚讗讬 讚住讜讘专转 讙"讛 诪讜转专 讘讛谞讗讛 讜诇讟注诪讬讛 讗讝讬诇 转谞讗 讚讬讚谉 讚住"诇 讬砖 讘讙讬讚讬谉 讘谞"讟 讻诪讜 砖讛讜讻讬讞 诇注讬诇 讘专讬砖 驻专拽讬谉 诪诪砖谞讛 讚讬专讱 砖谞转讘砖诇 讘讛 讙"讛 讜讗"讻 讚诇诪讗 诇讻讱 讗诪专 讬专讱 讚诪砖诪注 砖诇讬诪讛 诇专讘讬转讗 诇讗 诪讘注讬讗 讞转讜讻讛 砖讗驻讬诇讜 讛讬讛 讙"讛 讗住讜专 讘讛谞讗讛 砖讛讬' 诪讜转专 诇驻讬 砖讗讬谉 讛谞讻专讬 诪转讻讘讚 讗诇讗 讘讚讘专 砖讬砖 讘讜 讟注诐 讗诇讗 讗驻讬诇讜 讬专讱 砖诇讬诪讛 讙"讻 诪讜转专 诇驻讬 砖住讜讘专 讙"讛 诪讜转专 讘讛谞讗讛. 讜讗诐 谞讗诪专 讚专砖"讬 诇讗 住"诇 住讘专转 讛转讜住' 讜住"诇 讚诇注谞讬谉 讛谞讗讛 砖讜讬诐 砖诇讬诪讛 讜讞转讜讻讛 讜讻讬 讛讬讻讬 讚讗住讜专 诇专' 砖诪注讜谉 诇砖诇讜讞 讬专讱 砖诇讬诪讛 讛讛"讚 讞转讬讻转 讬专讱 砖讬砖 讘讜 讙"讛 讙"讻 讗住讜专 讜讻诪讜 拽爪转 驻讜住拽讬诐 砖讛讘讬讗 讛专讗"砖 讚讗驻讬诇讜 诇讛砖诇讬讻讜 诇讞转讜诇 讗住讜专 讜住"诇 诇专砖"讬 讚诇注谞讬谉 讛谞讗讛 讗讬谉 砖讜诐 专讘讜转讗 讘砖诇讬诪讛 讬讜转专 诪讘讞转讜讻讛. 讗"讻 拽砖讛 诇驻讬 讝讛 诇讚讬讚谉 讚拽讬讬"诇 讗讬谉 讘讙讬讚讬谉 讘谞"讟 讗"讻 讙"讛 讗住讜专 讘讛谞讗讛 讗"讻 讗驻讬诇讜 讘砖专 谞讘讬诇讛 讜讟专驻讛 讛讙讬讚 讗住讜专 讘讛谞讗讛 讚诪砖讜诐 砖谞讬转讜住祝 讘讜 讗讬住讜专 谞讘讬诇讛 讜讟专驻讛 诇讗 驻拽注 讗讬住讜专 讛谞讗讛 诪讙讬讚 讜讗"讻 讗住讜专 诇诪讻讜专 诇谞讻专讬 讬专讱 讗讜 讞转讬讻转 讬专讱 讗驻讬诇讜 诪谞讘讬诇讛 注讚 砖讬讟讜诇 讙讬讚讛 讜讗"讻 讗驻讬诇讜 讬专讱 讟专驻讛 讜谞讘讬诇讛 爪专讬讱 讛拽爪讘 讛讬讛讜讚讬 诇讞转讻讛 讘讞转讬讻讛 讚讬砖专讗诇 讻讚讬 诇讬讟讜诇 讙讬讚讛 讜讗"讻 讗讬讱 住诪讬讱 专讘讜 砖诇 专砖"讬 诇讛转讬专 讛讬专讱 讘诇讬 讞讜转诐 诪砖讜诐 砖讞转讱 讘转转讬讻讛 讚讬砖专讗诇 讜讚诇诪讗 讬专讱 讟专讬驻讛 讛讬讗 砖诪讻专讜 讟讘讞 讬讛讜讚讬 诇谞讻专讬 讜讛讬讛 讙"讻 爪专讬讱 诇讞转讻讛 讘讞转讜讻讛 讚讬砖专讗诇. 讜讛讬讛 谞专讗讛 讘讝讛 诇转专抓 诪讛 砖讛拽砖讬转讬 诪转讞诇讛 诇诪讛 住诪讬讱 专讘讬 讚讜拽讗 讘讚讬注讘讚 讜讛讗 诪砖诪注转讬谉 诪砖诪注 讚讗祝 诇讻转讞诇讛 住讜诪讻讬谉 注诇 讝讛. 讜谞专讗讛 讚注诇 讻专讞讱 诇讗 讛转讬专 专讘讬 讗诇讗 讘讛讬转专 讞转讜讻讛 讘讞讬转讜讱 讬砖专讗诇 砖驻讜专注讛 讻讚讬 诇讬讟讜诇 讙讬讚讛 讗讘诇 讘讗诪转 注讚讬讬谉 讛讬讛 讛讙讬讚 讘转讜讻讛 讜诇讻讱 诇讬讻讗 诇诪讬讞砖 砖讬砖专讗诇 讛讬讛 诇讜 谞讘讬诇讛 讜讟专讬驻讛 讜诪讜讻专讛 诇谞讻专讬 讝讛 讜讞转讻讛 讻讱 诪砖讜诐 砖讙"讛 讗住讜专 讘讛谞讗讛 讜讛讬讛 爪专讬讱 诇讞转讻讛 诇讬讟讜诇 讙讬讚讛 砖讛专讬 讘讗诪转 注讚讬讬谉 诇讗 谞讬讟诇 讙讬讚讛 讜讗讬讱 讗驻砖专 砖诪讻专讛 讬砖专讗诇 诇谞讻专讬 讻谉 讜讛专讬 讙"讛 讗住讜专 讘讛谞讗讛 讗诇讗 讜讚讗讬 砖讬砖专讗诇 诇讗 诪讻专讛 诇讜 讜诇诪讬讞砖 砖讛讜讗 谞讘讬诇讛 砖诇 讛谞讻专讬 讘讘讬转讜 讗"讻 诪讬 讞转讻讛 讘讞讬转讜讱 讬砖专讗诇 讗诇讗 讜讚讗讬 砖讝讛 讛讜讗 讛讬专讱 砖砖诇讞 讛讬砖专讗诇 诇讞讘讬专讜 注"讬 谞讻专讬 讝讛 讜诇驻讬 讝讛 砖讻诇 注讬拽专 讛讛讬转专 讛讜讗 讘讞转讜讻讛 讘讞讬转讜讱 讚讬砖专讗诇 讜讗驻"讛 注讚讬讬谉 诇讗 谞讬讟诇 讙讬讚讛 讜诇讻讱 诇讻转讞诇讛 讗住讜专 砖讛专讬 讗驻讬诇讜 诇讬砖专讗诇 注爪诪讜 讜讘讞转讜讻讛 讗住讜专 诇砖诇讜讞 注讚 砖转讟讜诇 讙讬讚讛 讗诪谞诐 讝讛 讗讬谞讜 讚讛讬讗 讛谞讜转谞转 砖注"讬 谞讻专讬 讬讛讬讛 诪讜转专 诇砖诇讜讞 诇讻转讞诇讛 注诐 讙讬讚讛 讘讞转讜讻讛 砖诪诪"谞 讗诐 讬住讘讜专 讛讬砖专讗诇 砖谞讬讟诇 讙讬讚讛 讬讞讜砖 诇谞讘讬诇讛 讜讟专讬驻讛 讜诪砖讜诐 讗讬住讜专 讛谞讗讛 谞讟诇 讛讬讛讜讚讬 砖诪讻专讛 诇讜 讛讙讬讚 讜讗"讻 注诇 讻专讞讱 诇讗 讬拽讘诇谞讛 讛讬讛讜讚讬 诪谞讻专讬 讗诐 诇讗 砖讬专讗讛 砖注讚讬讬谉 讛讙讬讚 讘转讜讻讛 讜讗"讻 诇讗 讬讘讜讗 诪讝讛 砖讜诐 诪讻砖讜诇 讜注讜讚 砖讛专讬 讘讛讚讬讗 驻讬专砖 专砖"讬 讗诐 讛讬讗 讞转讜讻讛 讻讚专讱 砖讬砖专讗诇 讞讜转讻讛 讗讞专 讞讟讬讟转 讛讙讬讚 讜讗"讻 诪砖诪注 砖讻讘专 谞讬讟诇 讙讬讚讛. 讜诇讻讱 爪专讬讱 诇讜诪专 讚专砖"讬 住"诇 讻讚注转 讛专诪讘"诐 讚讗祝 砖讗讬谉 讘讙讬讚讬谉 讘谞"讟 讗驻"讛 讙"讛 诪讜转专 讘讛谞讗讛:


讜谞讞讝讜专 诇专讗砖讜谞讜转 讚砖谞讜讬讬讗 讘转专讗 讚讙谞讬讘 诇讚注转讬' 注诇 讻专讞讱 住"诇 讙"讻 住讘专转 砖谞讜讬讬讗 拽诪讗 讚讞转讜讻讛 讚谞讻专讬 讬讚讬注 讗讘诇 诇转讬专讜爪讗 讚砖诪讗 讬转谞讛 讘驻谞讬 讬砖专讗诇 诇讗 住"诇 住讘专讗 讚诪讬讚注 讬讚讬注讬 讜讗"讻 诇讻转讞诇讛 诇讗 住诪讻讬谞谉 注诇 讞转讬讻讛 讚讬砖专讗诇 讚讞讬讬砖讬谞谉 诇讻转讞诇讛 诇砖谞讜讬讗 讚砖诪讗 讬转谞讛 讘驻谞讬 讬砖专讗诇 讗讘诇 讘讚讬注讘讚 讻讬讜谉 讚诇转讬专讜爪讗 拽诪讗 住诪讻讬谞谉 讗讞转讬讻讗 讚讬砖专讗诇 讜诇转讬专讜爪讗 讘转专讗 讙"讻 住诪讻讬谞谉 讗祝 讚诇转讬专讜抓 讛讗诪爪注讬 讚讬转谞讛 讘驻谞讬 讬砖专讗诇 诇讗 住诪讻讬谞谉 住诪讬 讞讚讗 诪拽诪讬 转专转讬 讜住诪讻讬谞谉 讘讚讬注讘讚:


讗讘诇 诇驻讬 诪"砖 诇转专抓 拽讜砖讬讬转 讛转讜住' 砖讛拽砖讜 诪谞"诇 诇专砖"讬 讚讘专讬讬转讗 驻诇讬讙 讜讚诇诪讗 住"诇 讻砖谞讜讬讬讗 拽诪讗 讜讻转讘转讬 讚诇砖谞讜讬讬讗 拽诪讗 讚讞转讜讻讛 诪讬讚注 讬讚讬注讬 讙诐 讘讗讬谉 诪讻专讬讝讬谉 诪讛谞讬 讻拽讜砖讬讜转 讛转讜住' 讜讛讙诪' 诪讜拽讬 讘诪拽讜诐 砖诪讻专讬讝讬谉 讛讬讬谞讜 讗祝 讘诪拽讜诐 砖诪讻专讬讝讬谉. 讜讗"讻 诇讻讱 讘专讬讬转讗 注"讻 驻诇讬讙 讜讻谞"诇 讜讗"讻 诇驻讬 讝讛 注诇 讻专讞讱 讛谞讬 转专转讬 砖谞讜讬讬 讘转专讗讬 诇讬转 诇讛讜 住讘专讗 讚讞转讜讻讛 讚谞讻专讬 讚讗"讻 诇讗 讗讛谞讬 讻诇讜诐 讘转讬专讜爪讬讬讛讜 讜讗"讻 讛讬讻讬 驻住讬拽 专砖"讬 诇讛诇讻讛 诇住诪讜讱 注诇 转讬专讜抓 讛专讗砖讜谉 诇讞讜讚 讘诪讛 讚讛谞讬 转专转讬 砖谞讜讬讬 讘转专讗讬 驻诇讬讙讬. 讜诪讻"砖 诇驻讬 诪"砖 诇注讬诇 讘转讞诇转 讚讘专讬 砖专讘 讗砖讬 注诇 讻专讞讱 诇讬转 诇讬讛 住讘专讗 讝讜 驻砖讬讟讗 拽砖讛 讚专讘 讗砖讬 讘转专讗 讛讜讗. 讜谞诇注"讚 诇驻讬 诪讛 砖驻讬专砖转讬 拽讜砖讬讬转 讛诪拽砖讛 讜诇转专抓 拽讜砖讬讬转 讛专"谉 讛讬讬谞讜 砖讙诐 讛诪拽砖讛 讬讚注 讚讞转讜讻讛 讚讬砖专讗诇 诪讬讚注 讬讚讬注讬 讜诇讻讱 讞转讜讻讛 讗住讜专 讗诇讗 讚讛讜讛 住讘讬专 讚讚讜拽讗 讘讚讬注讘讚 诪讛谞讬 讜讛转专爪谉 诪砖谞讬 诇讬讛 讚讗祝 诇讻转讞诇讛 诪讛谞讬 讗"讻 讗祝 砖讛转讬专讜爪讬' 讛讗讞专讜谞讬诐 驻诇讬讙讬 讛讬讬谞讜 注诇 住讘专转 讛转专爪谉 讚住讜诪讱 讗祝 诇讻转讞诇讛 讜讻谉 专讘 讗砖讬 驻诇讬讙 注诇 讝讛 讗讘诇 讘诪讛 砖讛讬讛 住讘讜专 讙诐 讛诪拽砖讛 讚注讻"驻 讚讬注讘讚 住诪讻讬谞谉 讗讬谉 诇谞讜 讛讻专讞 砖讬讞诇讜拽 注诇 讝讛 砖讜诐 讗诪讜专讗 讜砖驻讬专 驻住拽 专砖"讬 诇住诪讜讱 讘讚讬注讘讚:


注讜讚 谞诇注"讚 讚诇讗讘讬讬 讜专讘讗 诇讗 转拽砖讛 诇讛讜 讚诪转谞讬' 讗专讬砖讗 讚讘专讬讬转讗 讜谞拽讚讬诐 诪转讞诇讛 驻讬专讜砖讗 讞讚转讗 讗专讬砖讗 讚砖诪注转讬谉 讚诪砖谞讬 讙' 砖谞讜讬讬 讜讗讜诪专 讗谞讬 砖讬砖 诇驻谞讬谞讜 讙' 注谞讬谞讬诐. 讗' 诪拽讜诐 砖诪讻专讬讝讬谉 讜讛讬讜诐 诇讗 讛讻专讬讝讜 砖讗讝 讛讬讛讜讚讬 专讙讬诇 讘讻诇 注转 讜讘讻诇 讬讜诐 诇拽谞讜转 讘砖专 诪谉 讛谞讻专讬 讻诇 讝诪谉 砖诇讗 讛讻专讬讝讜 讜讙诐 讛讬讜诐 讻讬讜谉 砖诇讗 讛讻专讬讝讜 注转讬讚 讛讬讛讜讚讬 诇拽谞讜转 诪谞讻专讬. 讘' 诪拽讜诐 砖讗讬谉 诪讻专讬讝讬谉 讻诇诇 砖讗讝 讗讬谉 讛讬砖专讗诇 专讙讬诇 诇拽谞讜转 讘砖讜诐 驻注诐 诪谉 讛谞讻专讬 讜讛谞讻专讬 讬讜讚注 讝讛 砖讗讬谉 讛讬讛讜讚讬 拽讜谞讛 诪诪谞讜 讘砖讜诐 驻注诐 讻诇诇 讜讗讬谉 讛谞讻专讬 诪爪驻讛 讻诇诇 诇诪讻讜专 诇讬讛讜讚讬. 讙' 诪拽讜诐 砖诪讻专讬讝讬谉 讜讙诐 讛讬讜诐 讛讻专讬讝讜 讜讛谞讛 讛讻专讜讝 讛讜讗 谞驻诇 讘讬砖专讗 诇讘谞讬 讞讬诇讗 讜诇讗 诪讻专讬讝讬谉 谞驻诇 讟专讬驻讜转 讻讚诪住讬拽 讘住讜祝 砖诪注转讬谉 讜讗"讻 讛谞讻专讬 讗讬谞讜 讬讜讚注 讻诇诇 砖讬砖 讟专讬驻讜转 讛讬讜诐 讗诇讗 砖住讜讘专 砖讛讻专讜讝 讛讜讗 砖讬砖 讛讬讜诐 讘砖专 讛专讘讛 砖讗驻讬诇讜 诇讘谞讬 讞讬诇讗 谞驻诇 讘讬砖专讗. 讜讗"讻 住讘专 讛谞讻专讬 砖讛讬讛讜讚讬 讙诐 讛讬讜诐 讬拽谞讛 诪诪谞讜 砖讛专讬 讻讬讜谉 砖讛讜讗 诪拽讜诐 砖诪讻专讬讝讬谉 专讙讬诇 讛讬讛讜讚讬 讘讻诇 讬讜诐 诇拽谞讜转 诪谞讻专讬. 讜讙诐 注讜讚 讛拽讚诪讛 讗讞转 讗爪讬注 砖讘讙讬讚 诇讗 砖讬讬讱 讙"讚 砖诪讛 讗讬讻驻转 诇讬讛 诇谞讻专讬 讗诐 讛讙讬讚 讘转讜讻讜 讗讜 诇讗. 讜诪讛 砖驻讬专砖 专砖"讬 砖讬砖 讘讝讛 讙"讚 讛讬讬谞讜 砖讛谞讻专讬 住讜讘专 砖讛讬讛讜讚讬 谞转谉 诇讜 诪讛 砖讻讘专 讛讻讬谉 诇讙诪专讬 诇爪讜专讱 注爪诪讜 讜谞讟诇 讛讙讬讚 讜住讜讘专 讛谞讻专讬 砖注诇 讬讚讬 讝讛 讬讛讬讛 拽驻讬爪讬 讝讘讬谞讬 讬砖专讗诇讬诐 诇拽谞讜转 讘砖专 讝讛 砖讻讘专 讛讜讗 诪讜讻谉 讜讗讬谉 爪专讬讱 砖讜讘 诇讟专讜讞 诇讬讟讜诇 讛讙讬讚 讜讝讛 砖讬讬讱 专拽 讘诪拽讜诐 砖讛讬讛讜讚讬 专讙讬诇 诇拽谞讜转 讘砖专 诪谞讻专讬 讗讘诇 讘诪拽讜诐 砖讗讬谉 诪讻专讬讝讬谉 砖讗讬谉 讛讬讛讜讚讬 专讙讬诇 诇拽谞讜转 诪谞讻专讬 讗"讻 讗讬谉 讛谞讻专讬 诪爪驻讛 诇诪讻讜专 诇讬砖专讗诇 诇讗 砖讬讬讱 讘讙讬讚 讙谞讬讘转 讚注转 讻诇诇 讜讗讬谞讜 讚讜诪讛 诇诪讜讻专 讟专驻讜转 讘讞讝拽转 讻砖专讛 砖讗祝 诇谞讻专讬 谞讬讞讗 讘讻砖专讛 讬讜转专 砖讛讬讗 讘讛诪讛 讘专讬讗讛 讬讜转专 诪讟专驻讛 讜讗诇讜 讛诐 讛砖诇砖讛 转讬专讜爪讬' 讘讙诪' 注诇 讛住讚专 讛转讬专讜抓 讛专讗砖讜谉 讘诪拽讜诐 砖诪讻专讬讝讬谉 讜驻讬专讜砖 讛讚讘专 砖讛讬讜诐 诇讗 讛讻专讬讝讜 讜讻诪"砖 讻诇 讛诪驻专砖讬诐 讜讗"讻 讙诐 讛讬讜诐 讛讬讛讜讚讬 拽讜谞讛 诪谞讻专讬 讜诇讻讱 讞转讜讻讛 讗住讜专 讚讗转讬 诇诪讝讘讬谉 诇讬砖专讗诇 讜砖诇讬诪讛 诪讜转专 讚讗讬谉 诇讞讜砖 讚讞转讱 讜诪讝讘讬谉 砖讛专讬 讞转讜讻讗 讚谞讻专讬 讬讚讬注讬:


讛转讬专讜抓 讛砖谞讬 讘诪拽讜诐 砖讗讬谉 诪讻专讬讝讬谉 讜砖诪讗 讬转谞谞讜 讘驻谞讬 讬砖专讗诇 讜讗祝 砖讗祝 诇驻讬 住讘专讗 讝讜 注讻"驻 讙"讚 讗住讜专 讚讗诇"讻 诇讗 讬住诪讜讱 讛讬讛讜讚讬 注诇 诪讛 砖诇讗 讗诪专 诇讜 砖讛讬讗 讟专驻讛 讚诪砖讜诐 砖专爪讛 诇讙谞讜讘 讚注转讜 诇讗 讗诪专 诇讜 讜讻诪讜 砖讻转讘讜 讛转讜住' 诪"诪 讛讜爪专讱 诇砖诪讗 讬转谞讛 讚诪砖讜诐 讙"讚 讘讙讬讚 诇讬讻讗 讻诇诇 砖讛专讬 诪拽讜诐 砖讗讬谉 诪讻专讬讝讬谉 讛讜讗 讜讗讬谉 讛讬讛讜讚讬 专讙讬诇 诇拽谞讜转 诪谞讻专讬:


转讬专讜抓 讛砖诇讬砖讬 诪讬讬专讬 讘诪拽讜诐 砖诪讻专讬讝讬谉 讜讛讬讜诐 讛讻专讬讝讜 砖讗讝 诇讬讻讗 讞砖砖 讚讗转讬 诇讝讘讜谞讬 诇讬砖专讗诇 砖讛专讬 讛讬讜诐 讛讻专讬讝讜 讗诇讗 讻讬讜谉 砖讗讬谉 讛谞讻专讬 诪专讙讬砖 注诇 讬讚讬 讛讻专讜讝 砖讬砖 讟专驻讜转 讜住讜讘专 砖讙诐 讛讬讜诐 讬诪讻讜专 诇讬砖专讗诇 讬砖 讘讝讛 讞砖砖 讙"讚:


讜讘讝讛 诪转讜专抓 诪讛 砖讛拽砖讜 讛转讜住' 讘讚"讛 讗讘讬讬 砖讻转讘讜 讜诪讬讛讜 诇讛讗讬 砖谞讜讬讬讗 讚诪砖谞讬 诇注讬诇 讙讝讬专讛 砖诪讗 讬转谞谞讜 讘驻谞讬 讬砖专讗诇 拽砖讛 专讬砖讗 讚讛讱 讘专讬讬转讗 讜诇讻讗讜专讛 讚讘专讬讛诐 转诪讜讛讬诐 砖讛专讬 讙诐 诇砖谞讜讬讬讗 讚讙谞讬讘 诇讚注转讬讛 讙"讻 拽砖讛 专讬砖讗 讚讛讱 讘专讬讬转讗 讜讛诪讛专砖"讗 谞讚讞拽 讘讝讛 注"砖. 讜诇讚讬讚讬 谞讬讞讗 讚诇砖谞讜讬讬讗 讚讙谞讬讘 诇讚注转讬' 诇讗 拽砖讛 诪讬讚讬 讚诪砖谞转讬谞讜 诪讬讬专讬 讘诪拽讜诐 砖诪讻专讬讝讬谉 讜讛讬讜诐 讛讻专讬讝讜 砖讗讝 讗讬讻讗 讙"讚 讜专讬砖讗 讚讘专讬讬转讗 诪讬讬专讬 讘诪拽讜诐 砖讗讬谉 诪讻专讬讝讬谉 砖讗讝 诇讬讻讗 讘讙讬讚 讙"讚 讻诇诇 讜诇讻讱 诇讗 讛拽砖讜 讛转讜住' 专拽 诇砖谞讜讬讬讗 讚砖诪讗 讬转谞谞讛 讘驻谞讬 讬砖专讗诇:


讜讘讝讛 诪转讜专抓 诪讛 砖讗诪专 讛讬讻讬 诪讻专讬讝讬谉 讛讻讗 讘住讜祝 砖诪注转讬谉 讗砖谞讜讬讬讗 讚讘专讬讬转讗 讜诇诪讛 诇讗 诪住讬拽 讻谉 讘专讬砖 砖诪注转讬谉 讗砖谞讜讬讬讗 讚诪转谞讬' 砖讛讝讻讬专 讙"讻 诪拽讜诐 砖诪讻专讬讝讬谉 讜诇讚讬讚讬 谞讬讞讗 讚讘诇"讝 讛讜讛 谞讬讞讗 诇讬讛 讚诪讻专讬讝讬谉 谞驻诇 讟专讬驻转讗. 讗讘诇 讛砖转讗 讛讜讛 拽砖讛 诇讬讛 讚专讬砖讗 讚讘专讬讬转讗 讛讬讗 谞讙讚 讛诪砖谞讛 讜诇讻讱 爪专讬讱 诇讜诪专 讛讞讬诇讜拽 讛谞"诇 讚诪砖谞转讬谞讜 讘诪拽讜诐 砖诪讻专讬讝讬谉 讜讛讻专讬讝讜 砖讗讝 砖讬讬讱 讙"讚 讜讘专讬讬转讗 讘诪拽讜诐 砖讗讬谉 诪讻专讬讝讬谉 讜诇讬讻讗 讙"讚 讗"讻 注诇 讻专讞讱 讚诇讗 诪讻专讬讝讬谉 谞驻诇 讟专讬驻转讗 讚讗"讻 讻讘专 讬讜讚注 讛谞讻专讬 砖讛讬讜诐 诇讗 讬拽谞讛 讛讬讛讜讚讬 诪诪谞讜 讜讙"讻 诇讬讻讗 讙"讚 讜诇讻谉 砖讜讗诇 讛讬讻讬 诪讻专讬讝讬谉:


讜讘讝讛 谞诇注"讚 诇转专抓 讚诇讻讗讜专讛 拽砖讛 讗讘讬讬 诪"讟 诇讗 诪讜拽讬诐 讻专讘讗 讚讛专讬 讬讜转专 讟讜讘 诇讗讜拽诪讬 讘专讬讬转讗 讻讜诇讛 讘诪拽讜诐 砖诪讻专讬讝讬谉 讜诇讗 谞讜拽讬 专讬砖讗 讜住讬驻讗 讘讗讬谉 诪讻专讬讝讬谉 诪爪讬注转' 讘诪讻专讬讝讬谉 讗诇讗 谞诇注"讚 讚讗讘讬讬 讜专讘讗 讘讛讗 驻诇讬讙讬 讚讗讘讬讬 住讜讘专 诇注讬诇 讘讗讜拽讬诪转讗 讚诪转谞讬' 讻砖谞讜讬讬讗 讚讙谞讬讘 诇讚注转讜 讜诇讻讱 诇讗 诪讜拽讬 专讬砖讗 讚讘专讬讬转讗 讘诪拽讜诐 砖诪讻专讬讝讬谉 讜讛讻专讬讝讜 讗"讻 拽砖讛 诇讬转住专 诪砖讜诐 讙"讚 讻讬 讛讬讻讬 讚讗住专讛 诪砖谞转讬谞讜 诇讻讱 诪讜拽讬 讘讗讬谉 诪讻专讬讝讬谉 讜诇讬讻讗 讙"讚 讻诇诇:

